
ΣΟΚ και ΔΕΟΣ στην Κύπρο 

«πολεμικό» τοπίο στην Ε.Ε. 

νέα μέτρα ενόψει στην Ελλάδα 



ΈΞΟ ΑΠΟ ΤΟ ΧΦΑίΙΙΟ ΙΟΥ ΕΥΡΟ! 



Φοιτητικέο εκλογές 

Στη ρ ίξτε -Ψη φ ίστε 
την Σοσιαλιστική 
Σπουδαστική Πάλη 
σελ.6 





35ο Συνέδριο ΓΣΕΕ 

Κρίση και 
ανακατατάξεις στη 
γραφειοκρατία 

σελ. 4 


Ιράκ 

Δέκα χρόνια μετά 
την ιμπεριαλιστική 
επέμβαση 

σελ. 11 


Ιδεολογία 
Αφιέρωμα: Ιστορία 
του ελληνικού 
εργατικού κινήματος 
σελ. 15 


Νίκη στον αγώνα των εργαζομένων της Κύπρου 


Το ΑΚΕΛ πριν και τώρα η κυβέρ¬ 
νηση Αναστασιάδη έβαλαν την Κύπρο 
στον δρόμο των Μνημονίων, οδηγώ¬ 
ντας στην καταστροφή. Σαν αιτία ανα¬ 
φέρουν την χρεοκοπία των τραπεζών, 
αλλά πίσω απ’ αυτή βρίσκεται η ίδια η 
κρίση του ευρωπαϊκού καπιταλισμού, 
του κυπριακού καπιταλισμού καθώς 
και οι πολιτικές που ακολουθούνταν 
από τα κυπριακά κόμματα εξουσίας και 
βέβαια το παρασιτικό-κερδοσκοπικό 
μοντέλο «ανάπτυξης». 

Οι ευρωπαίοι απατεώνες και λη¬ 
στές, ειδικά οι αποικιοκράτες γαλλο- 
γερμανοί, χρησιμοποιούν ως πρόσχη¬ 
μα το «μαύρο χρήμα» των κυπριακών 
τραπεζών. Οι πραγματικοί τους στόχοι, 
όμως, είναι να διαλύσουν τις κυπρια¬ 
κές τράπεζες, να διώξουν τους ρώσους 
ολιγάρχες, ώστε η Κύπρος και το φυ¬ 
σικό της αέριο να πέσουν πλήρως στα 
χέρια τους. Αλλά και να μεταφερθούν 
σε άλλους φορολογικούς παραδείσους 
(Λουξεμβούργο, Λιχτενστάιν κ.α.), που 


οι ίδιοι ελέγχουν πλήρως, τα «μαύρα 
κεφάλαια». Γι’ αυτό εκβιάζουν με δια¬ 
κοπή της ρευστότητας από την ΕΚΤ. 

Από την άλλη, οι ρώσοι ιμπεριαλι¬ 
στές θέλουν να αποφύγουν πάση θυσία 
το κούρεμα των καταθέσεών τους στην 
Κύπρο και ταυτόχρονα, αν είναι δυνα¬ 
τόν, να την δορυφοριοποιήσουν και 
ν’ αρπάξουν όσο περισσότερο μπορέ¬ 
σουν από το φυσικό της αέριο. Αυτός ο 
ανταγωνισμός γίνεται πιο επικίνδυνος, 
καθώς απειλείται έκρηξη στην ευρύτε¬ 
ρη περιοχή, ιδιαίτερα με τις ανανεωμέ¬ 
νες απειλές για ιμπεριαλιστική επέμβα¬ 
ση σε Συρία και Ιράν. 

Η τρικομματική συμμορία όχι μόνο 
υπερψήφισε στο Γιούρογκρουπ αυτή 
την καταστροφή και δουλοποίηση του 
κυπριακού λαού, αλλά υποστήριξε και 
τον άθλιο εκβιασμό των Ευρωπαίων 
απέναντι στην Κύπρο. Σαμαράς, Βενι- 
ζέλος, Κουβέλης και Στουρνάρας, αυ¬ 
τός ο γελοίος και επικίνδυνος θίασος 
γερμανοτσολιάδων, που δεν τόλμησε 


να πει ποτέ ΟΧΙ στην Τρόικα, που προ¬ 
σπαθεί να μας πείσει ότι τα καταστρο¬ 
φικά Μνημόνια είναι μονόδρομος, δεν 
διστάζει να ξεπουλά τον κυπριακό λαό, 
για να είναι αρεστός στα μάτια της Ε.Ε. 

Κύπριοι,Έλληνες και Ευρωπαίοι ερ¬ 
γαζόμενοι, αν θέλουμε να σώσουμε τις 
ζωές μας, πρέπει να ενωθούμε και να 
παλέψουμε μαζί. Οι εργαζόμενοι, η νε¬ 
ολαία και ο λαός της Κύπρου με τους 
αγώνες και την εξέγερσή τους, με τη 
Γενική Πολιτική Απεργία, μπορούν 
να πουν ένα πραγματικό και σταθε¬ 
ρό ΟΧΙ ενάντια στον φασιστικό εκβια¬ 
σμό της Ε.Ε. και στα Μνημόνια. Αλλη¬ 
λεγγύη στο λαό και τους εργαζόμενους 
της Κύπρου σημαίνει πρώτα και πάνω 
απ’ όλα να ξεσηκωθούμε άμεσα για να 
συντρίψουμε την δοσίλογη τρικομμα- 
τική κυβέρνηση και τα Μνημόνιά της. 
Εξέγερση Παντού - Γενική Πολιτική 
Απεργία Διάρκειας, για σώσουμε όχι 
μόνο τη ζωή μας αλλά και τη ζωή των 
κυπριών συναδέλφων μας. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 


2 Εργατική Πάλη 

Κυκλοφορεί από τις εκδόσεις ΕΡΓΑΤΙΚΗ ΠΑΛΗ 


19τι Συνδιάσκεψη τηα Ο.Κ.Δ.Ε. 

(5^6 Ιανουάριον 2013} 

Κείμενα Αποφάσεων 

Χρονολογία έκδοσης: Μάρτιος 2013 
Σελίδες: 95 
Τιμή: 2,5 ευρώ 


19" Συνδιάσκεψη 
τιις Ο.Κ.Δ.Ε. 


Αθήνα, 5-6 Ιανουάριον 2013 1 


Κείμενα Αποφάσεων 

■ Παγκόσμια Οικονομική και Πολιτική Κατάσταση 

■ Οικοδόμηση της Οργάνωσης 

■ Για την αναγέννηση της 4ης Διεθνούς 


Ο.Ο.Ε. Ο: 

Εκδόσεις ΕΡΓΑΤΙΚΗ ΙΙΑΛΗ 



Το διήμερο 5-6 Ιανουάριου 2013 πραγμα¬ 
τοποιήθηκε η 19η Συνδιάσκεψη της Ο.Κ.Δ.Ε. 
στο θέατρο Αργώ στον Κεραμεικό, μόλις ενά- 
μιση χρόνο μετά την 18η Συνδιάσκεψη (28- 
29 Οκτωβρίου 2011) εξαιτίας των ραγδαίων 
οικονομικο-πολιτικών εξελίξεων στην χώρα 
μας και διεθνώς. Συζητήθηκαν και ψηφίστη¬ 
καν τρία Ντοκουμέντα Θέσεων (Ανάλυση 
της Παγκόσμιας πολιτικής και οικονομικής 
κατάστασης, Σχέδιο για την Οικοδόμηση της 
Ο.Κ.Δ.Ε., Σχέδιο Αγώνα για την Αναγέννηση 
της 4ης Διεθνούς), τα οποία δημοσιεύονται 
στην παρούσα μπροσούρα. 

Από το οπισθόφυλλο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ίσκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-πιαίΠ €τξ&ύ\άρ&Ιϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ· Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ηιαίΐ: €Γ§αΙΐΚΐρα1ΐ@οΚίΐ€.§Γ 















































Απρίλιος 2013 


Η άΠΟΨή ΜΑΣ 

Η κρίση στην Κύπρο 
φέρνει πιο κουτά ίο 4ο 
Μνημόνιο στηνΕλλάδα 


Δ εν πέρασαν ούτε δυο μήνες από 
τότε που η συγκυβέρνηση, ο Σα¬ 
μαράς προσωπικά και μερικοί 
αργυρώνητοι παπαγάλοι τους 
έβλεπαν -κυρίως προπαγάνδιζαν- πρω¬ 
τογενή πλεονάσματα, φως στην άκρη του 
τούνελ κ.λπ. και ήδη τα πρώτα στοιχεία του 
2013 δείχνουν ότι η κατάσταση, όπως ήταν 
αναμενόμενο, χειροτερεύει καθημερινά. Το 
3° Μνημόνιο αποτυγχάνει πλήρως, επίσης 
αναμενόμενο. Μικρές και μεγάλες επιχειρή¬ 
σεις και βιομηχανίες κλείνουν ή συρρικνώ¬ 
νονται η μια μετά την άλλη (τελευταία πα¬ 
ραδείγματα η ΑΓΕΤ/Τα&Γ§6 Χαλκίδας και η 
φυγή της βιομηχανίας ελαστικών ΜίοΒεΙίη, 
αμφότερες μεγάλες βιομηχανίες γαλλι¬ 
κών συμφερόντων). Καθημερινά απολύο¬ 
νται χιλιάδες εργαζόμενοι από τον ιδιωτι¬ 
κό ή δημόσιο τομέα. Η ανεργία σπάει μήνα 
με τον μήνα όλα τα ρεκόρ. Η ύφεση, από 
τους πρώτους μήνες του 2013, φαίνεται ότι 
θα ξεπεράσει το 5% σε ετήσια βάση για 6 η 
συνεχή χρονιά. Τέλος, παρά τη βιομηχανία 
ψεύδους, εξαπάτησης και παραπλάνησης 
της τρικομματικής χούντας και του Μαξί- 
μου, ένα μέρος της πραγματικότητας φαίνε¬ 
ται και μόνο από τις ληξιπρόθεσμες οφει¬ 
λές προς την Εφορία, που αυξάνονται γεω¬ 
μετρικά, αντανακλώντας, σε μεγάλο βαθ¬ 
μό, την αδυναμία των εργατικών-λαϊκών 
στρωμάτων να πληρώσουν τα ασήκωτα χα¬ 
ράτσια και φόρους. Μόνο το δίμηνο Γενά- 
ρη-Φλεβάρη, τα νέα ληξιπρόθεσμα χρέη 
έφτασαν στο 1,3 δις ευρώ. Γι’ αυτό άλλωστε 
και η συγκυβέρνηση καταφεύγει ξανά σε 
πρωτοφανείς απειλές και εκβιασμούς (κα¬ 
τασχέσεις μισθών, συντάξεων, ποινικές διώ¬ 
ξεις κ.α.) για «οφειλές» ακόμη και 300 ευρώ! 

Προς νέα «έκτακτα μέτρα» 

Αυτή η κατάσταση εγκυμονούσε και 
πάλι «έκτακτα μέτρα», δηλαδή ένα νέο 
Μνημόνιο με επιπλέον μειώσεις μισθών, συ¬ 
ντάξεων, φορολογικά/εισπρακτικά μέτρα 
κ.λπ. Ήρθε όμως η κρίση της Κύπρου και 
κυρίως η διαχείρισή της από την Ε.Ε., που 
σίγουρα θα επιδεινώσουν την κρίση του 
ελλ. καπιταλισμού, λόγω των πολύ στενών 
σχέσεων των δύο οικονομιών. Το Χρηματι¬ 
στήριο (είναι ένας σχετικός δείκτης της κα¬ 


πιταλιστικής οικονομίας) έχει καταβαρα¬ 
θρωθεί, προεξοφλώντας όσα πρόκειται να 
συμβούν στο άμεσο μέλλον, παρά τις ανοη¬ 
σίες του Στουρνάρα και της τρόικας εσωτε¬ 
ρικού περί «θωρακισμένου τραπεζικού συ¬ 
στήματος». Όλοι θυμόμαστε πόση αξία εί¬ 
χαν η «ισχυρή οικονομία» του Σημίτη ή η 
«θωρακισμένη οικονομία» του Καραμαν¬ 
λή, λίγο πριν χρεοκοπήσει η ελληνική οικο¬ 
νομία και «διασωληνωθεί» στο μηχανισμό 
στήριξης και στα Μνημόνια! 

Αυτή την στιγμή, το δημόσιο χρέος είναι 
και πάλι «μη βιώσιμο» και σίγουρα θα χρει¬ 
αστεί νέο «κούρεμα» και νέα δανειακή σύμ- 
βαση/Μνημόνιο. Σε ακόμη χειρότερη κατά¬ 
σταση είναι το τραπεζικό σύστημα, παρά 
τον πακτωλό χρημάτων που έχει δεχτεί (κο¬ 
ντά στα 200 δις ευρώ). Υπολογίζεται ότι τα 
προβληματικά δάνεια των τραπεζών ανέρ¬ 
χονται αυτή τη στιγμή σε 40-80 δις ευρώ, 
που μετά την κατάρρευση των κυπριακών 
τραπεζών θ’ αυξηθούν κι άλλο. 

Επομένως, το 4° Μνημόνιο αργά ή γρή¬ 
γορα θα ερχόταν, αλλά τώρα, με το ξέσπα¬ 
σμα της κρίσης στην Κύπρο, σίγουρα έρχε¬ 
ται πιο κοντά. Εδώ όμως υπάρχει ένα κρίσι¬ 
μο ερώτημα: Το νέο «κούρεμα» του μη βιώ¬ 
σιμου δημόσιου χρέους, όπως και τα προ¬ 
βλήματα των τραπεζών, θα αντιμετωπι¬ 
στούν όπως γινόταν μέχρι τώρα, δηλ. με δα¬ 
νεισμό και συνεχή διόγκωση του δημόσιου 
χρέους ή με το «κούρεμα»/κατάσχεση των 
καταθέσεων; Κανείς δεν μπορεί να απα¬ 
ντήσει με βεβαιότητα, αλλά σίγουρα μετά 
την περίπτωση της Κύπρου και τις δηλώ¬ 
σεις των αξιωματούχων (Ντάισελμπλουμ, 
Σόιμπλε, Μπαρνιέ κ.λπ.) της Ε.Ε., είναι 
πολύ πιθανό ν’ ακουστεί και πάλι η κραυγή: 
«Φέρτε τα βιβλιάρια, να πάρουμε ό,τι έχετε 
στην άκρη». 


Προς τη θανάσιμη κρίση του Ευρώ 

Δεν πρόλαβαν οι καπιταλιστές και ιμπε¬ 
ριαλιστές της Ε.Ε./Ευρωζώνης -και από κο¬ 
ντά η τρικομματική χούντα- να μιλήσουν 
για εκτόνωση της κρίσης του Ευρώ και τα 
πράγματα αντιστράφηκαν τελείως. Όλα 
δείχνουν ότι πηγαίνουμε προς ένα αποφα¬ 
σιστικό σημείο καμπής για το μέλλον της 
Ε.Ε. και του Ευρώ. Ουσιαστικά, μέσα στο 
πρώτο τρίμηνο του 2013, παρουσιάστηκαν 
νέα τεράστια προβλήματα, πέρα από τα πα¬ 
λιά (Ελλάδα, Πορτογαλία, Ιρλανδία, Ισπα¬ 
νία, Γαλλία κ.λπ.), όπως η ανατροπή δυο κυ¬ 
βερνήσεων, από μεγάλες κινητοποιήσεις, σε 
Βουλγαρία και Σλοβενία, οι εξελίξεις στην 
Ιταλία και βέβαια η χρεοκοπία της Κύπρου 
και η κυρίως η διαχείριση της, με το πρωτο¬ 
φανές «κούρεμα»/κατάσχεση των καταθέ¬ 
σεων. Ίσως, η περίπτωση της Κύπρου, λόγω 
του μεγέθους της οικονομίας της (0,2% του 
ΑΕΠ της Ευρωζώνης) να μην έπαιρνε τέ¬ 
τοιες διαστάσεις, αν δεν χαρακτηριζόταν 
«πρότυπο» και γι’ άλλες χώρες (πολλές από 
τις οποίες ονοματίστηκαν κιόλας) για την 
αντιμετώπιση του δημόσιου χρέους και των 
προβληματικών τραπεζών. 

Σαφώς οι δηλώσεις των Ντάισελ¬ 
μπλουμ, Σόιμπλε κ.λπ. δεν είναι λόγια του 
αέρα και πολύ σύντομα θα χρησιμοποιή¬ 
σουν το «κούρεμα»/αρπαγή των καταθέ¬ 
σεων και σ’ άλλες χώρες. Αν θα μπορέσουν 
να το πράξουν, αυτό εξαρτάται από πολ¬ 
λούς παράγοντες, κυρίως από την αντίστα¬ 
ση του εργατικού κινήματος και σε κάποιες 
περιπτώσεις και απ’ τη διαφοροποίηση της 
ντόπιας αστικής τάξης ή της πολιτικής ελίτ 
ή σοβαρών κομματιών τους. Όσο κι αν εί¬ 
ναι «παράλογο» αυτό το μέτρο, ωστόσο 
δείχνει από τη μια μεριά τη θανάσιμη κρί¬ 
ση του καπιταλισμού και ειδικά της καπιτα¬ 


λιστικής Ε.Ε./Ευρωζώνης και από την άλλη 
ότι οι καπιταλιστές/ιμπεριαλιστές, προκει- 
μένου να σώσουν το σύστημά τους, παρα¬ 
βιάζουν τα «ιερά και όσια» των ίδιων των 
αξιών τους, δεν διστάζουν να καταστρέ¬ 
ψουν και ένα κομμάτι από τον «εαυτό» 
τους, βέβαια όσο το δυνατόν πιο περιφερει¬ 
ακά. Επιπλέον, όσο προχωράει η κρίση και 
τα αποθέματά τους ή οι συνηθισμένοι μη¬ 
χανισμοί αντιμετώπισής της εξαντλούνται, 
η ανάγκη χρησιμοποίησης και άλλων μέ¬ 
σων, όπως π.χ. των καταθέσεων, θα ερχό¬ 
ταν αργά ή γρήγορα. Γι’ αυτό «βάζουν χέρι» 
στις καταθέσεις, όπως προηγούμενα έκαναν 
με μισθούς, συντάξεις, ασφαλιστικά ταμεία, 
δημόσια περιουσία κ.λπ. Βέβαια, με την αρ¬ 
παγή των καταθέσεων, θα παροξύνουν την 
κρίση στην Ευρωζώνη και πολύ πιθανόν 
αυτό να είναι η αρχή του τέλος της. Κάτι 
όμως που φαίνεται να είναι λίγο-πολύ μια 
συνειδητή επιλογή από τις κυρίαρχες δυνά¬ 
μεις της (Γερμανία και σύμμαχοί της), αφή¬ 
νοντας τους Σαμαρά, Βενιζέλο και Κουβέλη 
μόνους... «μέσα στο Ευρώ». 

Προς το τέλος της τρικομματικής 
χούντας; 

Η συγκυβέρνηση, αφού συμφώνησε 
στην καταστροφή της Κύπρου και προσπά¬ 
θησε να δικαιολογηθεί, τώρα θέλει να εκμε¬ 
ταλλευτεί επικοινωνιακά την απόφαση του 
ΕιΐΓθ§Γουρ για να προετοιμάσει το έδαφος 
για νέα έκτακτα μέτρα (απολύσεις, μειώσεις 
μισθών, συντάξεων κ.λπ.), για το νέο Μνη¬ 
μόνιο και πιθανόν για «κούρεμα»/κατάσχε- 
ση καταθέσεων. Αυτή η κυβέρνηση δεν είναι 
απλώς ανεύθυνη, αλλά και επικίνδυνη. Και 
εξαιρετικά αδύναμη για ν’ αντέξει όλα αυτά. 
Πολύ πιθανό να καταρρεύσει στους αμέσως 
επόμενους μήνες. Αν επιχειρήσει να κρατη¬ 
θεί στην εξουσία, αυτό μπορεί να γίνει μόνο 
καταπατώντας τα πιο στοιχειώδη δημοκρα¬ 
τικά και πολιτικά δικαιώματα και ελευθερί¬ 
ες. Το εργατικό κίνημα πρέπει να ετοιμά¬ 
ζεται και για τα δυο ενδεχόμενα. Ιδιαίτερα 
μετά την επανασύσφιξη των σχέσεων Τουρ- 
κίας-Ισραήλ, που αυξάνουν τους κινδύνους 
για τη μελλοντική υπόσταση της Κύπρου, 
ανοίγουν το δρόμο για την πτώση της Συ¬ 
ρίας και την επίθεση στο Ιράν. 



Η καπιταλιστική βαρβαρότητα... 

με την γλώσσα ίων αριθμών 


Ω ς συνέπειες της πρωτοφανούς οικονο¬ 
μικής κρίσης και των σκληρών πολιτι¬ 
κών λιτότητας που ακολουθούνται σε 
ολοένα και περισσότερες χώρες της 
Ευρώπης, η ανεργία είναι πλέον καθημερινότητα 
για εκατομμύρια πολίτες ενώ η οικονομική κατά¬ 
σταση των νοικοκυριών γίνεται τραγική. Η ανερ¬ 
γία συνέχισε να αυξάνεται στην Ε.Ε. τον περασμέ¬ 
νο Ιανουάριο. Πλήττει πια 26,2 εκατ. ανθρώπους (19 
εκατ. στην ευρωζώνη), δηλαδή το 10,8% του ενερ¬ 
γού πληθυσμού (11,9% στην ευρωζώνη). Η διαφο¬ 
ρά στα ποσοστά ανεργίας ανάμεσα στο νότο/περι- 
φέρεια και τον βορρά της ευρωζώνης, έφτασε στις 
10 ποσοστιαίες μονάδες το 2012, ένα χάσμα που δεν 
έχει προηγούμενο. Ταυτόχρονα, η ανεργία των νέων 
έφθασε σε νέα ύψη στο σύνολο της Ε.Ε. (23,6% των 
ενεργών νέων ήταν χωρίς απασχόληση τον Ιανουά¬ 
ριο), ενώ και η διάρκειά της συνεχώς αυξάνει. 

Το ΑΕΠ της Ε.Ε. υποχώρησε κατά 0,5% στο 4ο 
τρίμηνο του 2012 (η μεγαλύτερη μείωση από την 
αρχή του 2009), ενώ ο αριθμός των απασχολουμένων 
μειώθηκε κατά 0,2% και σε ολόκληρο το 2012 κατά 
0,4%. 


Ν έο ιστορικό υψηλό ρεκόρ κα¬ 
τέγραψε ο αριθμός των εξώ¬ 
σεων υπερχρεωμένων ιδιόκτη¬ 
τά) ν/ενοικιαστών στην Ισπανία 
το 2012. Εκδόθηκαν 91.622 διαταγές έξω¬ 
σης, ποσοστό αυξημένο κατά 17% σε σχέ¬ 
ση με το 2011, και από αυτές εκτελέστηκαν 
75.605. Από το 2008, έχουν εκδοθεί συνολικά 
415.117 διαταγές έξωσης και εκτελέστηκαν 
252.862, δηλαδή σχεδόν το 61% του συνόλου. 
Οι αριθμοί αυτοί αφορούν τους ενοικιαστές 
και ιδιοκτήτες διαμερισμάτων και γραφείων, 
που δεν κατέβαλαν ενοίκια ή δόσεις δανείων. 
Έτσι η περασμένη χρονιά ήταν άκρως «παρα¬ 
γωγική» όσον αφορά το ξεσπίτωμα πολιτών, 
που είχαν ήδη χτυπηθεί από την οικονομική 
κρίση. Μετά την κατάρρευση του στεγαστι- 
κού-κατασκευαστικού τομέα στην Ισπανία το 
2008, η εκτίναξη των εξώσεων υπερχρεωμέ¬ 
νων ιδιοκτητών έχει τροφοδοτήσει την αγα¬ 
νάκτηση του πληθυσμού, καθώς έχει οδηγή¬ 
σει αρκετές δεκάδες χιλιάδες κυριολεκτικά 
στον δρόμο και πολλούς στην αυτοκτονία. 


Η αύξηση κρουσμάτων ενδοοικογενειακής 
βίας είναι μία από τις «παράπλευρες απώ¬ 
λειες» της οικονομικής κρίσης. Σύμφωνα 
με πρόσφατη έρευνα που πραγματοποιή¬ 
θηκε σε πολίτες χωρών της Ευρωπαϊκής Ένωσης, δια¬ 
πιστώνεται για άλλη μια φορά ότι σε περιόδους οικο¬ 
νομικής κρίσης αυξάνονται τα ποσοστά ενδοοικογε- 
νειακής βίας: 1 στις 4 γυναίκες έχουν υποστεί βία από 
σύντροφο ή σύζυγο. Ταυτόχρονα, το 70% του συνό¬ 
λου των ανδρών και γυναικών έχουν υποστεί ψυχολο¬ 
γική κακοποίηση και 25-30% σωματική επίθεση. Η κα¬ 
κοποίηση αυτή έχει πολλές μορφές (σωματική, ψυχο¬ 
λογική κ.α.), δεν αφορά μόνο τις γυναίκες-θύματα και 
οφείλεται βέβαια στις πολιτικές λιτότητας και στην 
ίδια την οικονομική κρίση και τις συνέπειές της: ανερ¬ 
γία, φτώχεια, άγχος κ.α. Το ότι δεν έχει πάρει τεράστι¬ 
ες διαστάσεις οφείλεται αποκλειστικά στην κουλτού¬ 
ρα της εργατικής τάξης καθώς και στους κοινωνικούς 
αγώνες. Γιατί είναι σίγουρο ότι ή με τους αγώνες της 
η εργατική τάξη θα δώσει λύση στα τρομακτικά αδιέ¬ 
ξοδα της κοινωνίας ή η αστική τάξη θα επιβάλλει την 
δίκιά της βαρβαρότητα οδηγώντας την κοινωνία στον 
αλληλοσπαραγμό και στην αποκτήνωση. 
































4 Εργατική Πάλη 


ΕΡΓΑΖΟΜΕΝΟΙ 


Απρίλιος 2013 


35ο Συνέδριο ΓΣΕΕ 

Κρίση και ανακοπή ίξεις στη γραφειοκρατία 


Σ τις 21-24 Μαρτίου στην Αλεξανδρού¬ 
πολη, διεξήχθη το 35ο Συνέδριο της 
ΓΣΕΕ. Η συνδικαλιστική γραφειοκρα¬ 
τία, που «ηγείται» στη ΓΣΕΕ, επέλεξε 
το Συνέδριο να γίνει για δεύτερη συ¬ 
νεχή φορά μακριά απ’ την Αθήνα (το προηγούμε¬ 
νο είχε γίνει σε τουριστικό θέρετρο της Χαλκιδι¬ 
κής!), φοβούμενη την ενοχλητική παρουσία εργα¬ 
ζομένων, που θα ήθελαν να διαμαρτυρηθούν ενά¬ 
ντια στην προδοτική τους πολιτική. 

Για μια ακόμη φορά, η συνδικαλιστική γραφει¬ 
οκρατία απέδειξε πόσο μακριά παραμένει από τα 
πραγματικά προβλήματα και αγωνίες των εργαζο¬ 
μένων. Και πως θα μπορούσε να ήταν αλλιώς, αφού 
-απολαμβάνοντας τις ανέσεις του πεντάστερου ξε¬ 
νοδοχείου- το μόνο που τους απασχολούσε πραγ¬ 
ματικά ήταν η ψηφοθηρία και οι νέοι συσχετισμοί 
που θα προέκυπταν. Η εικόνα με τα άδεια καθίσμα¬ 
τα -μόλις 30 σύνεδροι από τους 423- τη δεύτερη 
μέρα του Συνεδρίου είναι ενδεικτική. Εκτός από 
γενικές και αόριστες καταγγελίες των μνημονια- 
κών πολιτικών, επιδόθηκαν σε μπαράζ καταγγελι¬ 
ών για την αντιπροσωπευτικότητα των συνέδρων 
(λέγεται ότι περίπου το 30% των αντιπροσώπων εί¬ 
ναι προϊόν παρατυπιών, πιθανά και στα όρια της 
νοθείας). Ούτε την πρωτοφανή επίθεση στα ερ¬ 
γατικά δικαιώματα με την αναθεώρηση-κατάργη¬ 
ση του ν. 1264/82, ούτε τον καθορισμό του κατώ- 
τατου βασικού μισθού (ΕΓΣΣΕ) από το κράτος, το 
οποίο συνεπάγεται την ουσιαστική κατάργηση των 
συνδικάτων και του συνδικαλισμού, δεν φαίνεται ν’ 
αντιλαμβάνονται. Πόσο μάλλον τα καθήκοντα που 
βάζουν στο συνδικαλιστικό κίνημα και στην εργα¬ 
τική τάξη η οικονομική, κοινωνική και πολιτική 
κρίση, η χρεοκοπία και παρακμή του καπιταλισμού. 

Στην πλειοψηφία παρέμεινε για ακόμα μια φορά 
η ΠΑΣΚΕ, όμως αρκετά αποδυναμωμένη, αφού 
αποσχίστηκε ένα κομμάτι 38 συνδικαλιστών -με 
πρωτοστάτη τον Φωτόπουλου της ΓΕΝΟΠ/ΔΕΗ- 
δημιουργώντας μια νέα παράταξη, το Ενωτικό Μέ¬ 
τωπο Εργατικών Ισχυρών Συνδικάτων (ΕΜΕΙΣ). 

Τα αποτελέσματα των εκλογών 

Ψήφισαν 423 (από 473 την προηγούμενη φορά). 
Δεν βρέθηκαν άκυρα-λευκά. 

- Η ΠΑΣΚΕ (Πανελλήνια Αγωνιστική Συνδικαλι¬ 
στική Κίνηση Εργαζομένων -ΠΑΣΟΚ) κατέλαβε 
την πρώτη θέση, με 145 ψήφους και 34,3% (230 ψή¬ 
φοι και 48,7% στο προηγούμενο συνέδριο), παίρ¬ 
νοντας 16 έδρες (από 22) στη διοίκηση της ΓΣΕΕ. 

- Η ΔΑΚΕ (Δημοκρατική Ανεξάρτητη Κίνηση Ερ¬ 
γαζομένων - ΝΔ) πήρε 104 ψήφους και 24,6% (από 
118 ψήφους και 24,9%), διατηρώντας τις 11 έδρες 
της. 

- Η Δ ΑΣ (Δημοκρατική Αγωνιστική Συνεργασία - 
ΠΑΜΕ/ΚΚΕ) πήρε 94 ψήφους και 22, 2% (από 100 
ψήφους και 21,1%), κερδίζοντας επιπλέον 1 έδρα 
και φτάνοντας έτσι τις 10. 

- Η Αυτόνομη Παρέμβαση - Αντιμνημονιακή Συ¬ 
νεργασία (ΣΥΡΙΖΑ) πήρε 44 ψήφους και 10,4% 
(από 29 ψήφους και 6,1%), κερδίζοντας επιπλέον 2 
έδρες και φτάνοντας έτσι τις 5. 

- Το ΕΜΕΙΣ έλαβε 32 ψήφους (7,6%) και 3 έδρες. 

Η Συμφωνία Εργαζομένων και η Αγωνιστική 
Ταξική Ενότητα έλαβαν από 2 ψήφους και ποσο¬ 
στό 0,5% αντίστοιχα. 

Έτσι, στο Γενικό Συμβούλιο της ΓΣΕΕ οι έδρες 
κατανέμονται ως εξής: ΠΑΣΚΕ 9, ΔΑΚΕ 6, ΔΑΣ 5, 
Αυτόνομη Παρέμβαση 3, ΕΜΕΙΣ 2. 

Τα μέλη της ΠΑΣΚΕ διακήρυσσαν σε όλους 
τους τόνους την «αυτονομία» τους από το ΠΑ¬ 
ΣΟΚ (προφανώς για ν’ αποφύγουν κι άλλες δι¬ 
αρροές) και αναλώθηκαν σε αλληλοκατηγορίες 
με το ΕΜΕΙΣ. Άλλωστε, την ΠΑΣΚΕ την ένοια- 
ζε μόνο να διατηρήσει την πλειοψηφία. Η κεντρι¬ 
κή ομιλία τους κινήθηκε στις γνωστές αοριστολο¬ 
γίες των γραφειοκρατών: «απαιτείται ΓΣΕΕ με αξι¬ 



οπιστία, φερεγγυότητα και επεξεργασμένες θέσεις, 
για να συνεχιστεί και ενταθεί ο αγώνας της για τη 
διασφάλιση των εργασιακών και κοινωνικών δικαι¬ 
ωμάτων, για ν’ ανατραπούν οι μνημονιακές νεοφι¬ 
λελεύθερες πολιτικές» κ.ο.κ. 

Στη ΔΑΚΕ, σε εσωτερική συνεδρίαση, συνε¬ 
πλάκησαν μεταξύ τους, όταν ο πρόεδρός της Κιου- 
τσιούκης επέμενε να πειθαρχήσουν και ν’ αποδε¬ 
χθούν το ψηφοδέλτιο με τα ονόματα που πρότεινε 
ο ίδιος για τη νέα διοίκηση της ΓΣΕΕ. Η ΔΑΚΕ εμ¬ 
φανίζει εδώ και καιρό σημάδια διάσπασης (σε τρία 
κομμάτια), παρότι με δυσκολίες συμφωνήθηκε να 
συμμετάσχει στο Συνέδριο με ενιαίο ψηφοδέλτιο. 
Από άποψη θέσεων, το πρόβλημα στη ΔΑΚΕ με¬ 
γαλώνει όσο η ΝΔ βυθίζεται στον δρόμο της μέ¬ 
χρι τέλους υπεράσπισης των Μνημονίων, εκθέτο¬ 
ντας απροκάλυπτα τη συνδικαλιστική της παράτα¬ 
ξη. Και βέβαια υπάρχουν πάντα οι προσωπικές δια¬ 
μάχες στελεχών της για θέσεις και καρέκλες. 

Στην άνοδο της Αυτόνομης Παρέμβασης εκ¬ 
φράστηκαν μόνο μερικώς οι τάσεις που κυοφο¬ 
ρούνται στην κοινωνία και στα συνδικάτα ειδικό¬ 
τερα. Η άνοδός της είναι σημαντική, αλλά απέχει 
ακόμα αρκετά από το να παίξει έναν ηγετικό ρόλο, 
εξαιτίας και της αδιέξοδης πολιτικής της. Καταγ¬ 
γέλλει τον εργοδοτικό και κυβερνητικό συνδικαλι¬ 
σμό, αλλά παραπέμπει τη λύση στο κοινοβουλευ¬ 
τικό πεδίο, σε μια «κυβέρνηση της Αριστερός», και 
όχι σ’ ένα σχέδιο αγώνων, ανασυγκρότησης-ανα- 
σύνθεσης του εργατικού κινήματος και των συνδι¬ 
κάτων. 

Το ΠΑΜΕ-ΚΚΕ κέρδισε μια έδρα χάνοντας 
όμως σε ψήφους. Πίσω από τις «ταξικές» αναλύσεις 
του για την κρίση, υποβόσκει διαρκώς η αντίληψη 
ότι, με κάποιο μαγικό τρόπο, ο καπιταλισμός πά¬ 
ντα βρίσκει τελικά τρόπο να ξεπερνάει την κρίση 
του - οπότε η ανατροπή του είναι ουσιαστικά αδύ¬ 
νατη ή παραπέμπεται σ’ ένα εντελώς ακαθόριστο 
μέλλον και στο σήμερα απομένει μόνο η «αλλα¬ 
γή συσχετισμών», η εκλογική ενίσχυση του ΠΑΜΕ 
και του ΚΚΕ. Συνεχίζοντας το «σχέδιο» απομόνω¬ 
σής του (ξεχωριστές πορείες, δημιουργία δικών του 
«καθαρών», «ταξικών» σωματείων που αφήνουν 
ασυγκίνητους αν όχι εχθρικούς τους εργαζόμε¬ 
νους), διασπά τους αγώνες ή τους οδηγεί σε ήττες 
(π.χ. Χαλυβουργία). Ενώ καταγγέλλει τη νοθεία 
των άλλων παρατάξεων, κάνει τα ίδια και χειρότε¬ 
ρα στα σωματεία που ελέγχει (π.χ. επισιτισμός και 
εμποροϋπάλληλοι Θεσσαλονίκης). 

Η κρίση δεν αφήνει ανεπηρέαστα τα συνδικάτα 
και τις συνδικαλιστικές παρατάξεις. Οι διεργασί¬ 
ες και οι πολιτικές-συνδικαλιστικές ανακατατάξεις 
έχουν ξεκινήσει και θα είναι αμείλικτες για όλους 
αυτούς που, εδώ και χρόνια, βάζοντας πλάτη στα 
αντεργατικά μέτρα, αποπροσανατόλισαν, διαίρε¬ 
σαν και οδήγησαν τους εργαζόμενους σε ήττες. Η 
ανασυγκρότηση-ανασύνθεση του εργατικού κινή¬ 
ματος αποτελεί τον μοναδικό δρόμο για ν’ αντιμε¬ 
τωπίσουν οι εργαζόμενοι αποτελεσματικά τη σημε¬ 
ρινή κρίση του συνδικαλιστικού κινήματος, την κα¬ 
πιταλιστική κρίση και βαρβαρότητα. 


■ Νίκος Κ. 


επίκαιρα... 

Παρελάσεις 25ης Μαρτίου: για «λίγους και 
εκλεκτούς» 

Μέσα σε κλίμα πανικού του πολιτικού προσωπικού, απο¬ 
δοκιμασίας από τις μάζες, με κατά τόπους μικροσυγκρού- 
σεις ολοκληρώθηκαν οι παρελάσεις της 25ης Μαρτίου. 

Στην Αθήνα, το Σύνταγμα ήταν αποκλεισμένο από νω¬ 
ρίς το πρωί με κλούβες της αστυνομίας και κάγκελα, ώστε η 
πρόσβαση να είναι αδύνατη (απαιτούνταν ειδική άδεια). Την 
παρέλαση φρουρούσαν πάνω από 4.000 αστυνομικοί. Έγινε 
αυστηρός έλεγχος των δημοσιογράφων δύο φορές(!), ενώ 
σύμφωνα με την ίδια την αστυνομία υπήρχε ολόκληρο σχέ¬ 
διο φυγάδευσης των πολιτικών αν γίνονταν επεισόδια! 

Έγιναν συγκεντρώσεις διαμαρτυρίας και συμπαράστα¬ 
σης στην Κύπρο σε Αθήνα, Θεσσαλονίκη και άλλες πόλεις. 
Στη Χαλκιδική, οι μαθητές παρέλασαν φορώντας μπλουζά- 
κια με συνθήματα ενάντια στην εξόρυξη χρυσού στις Σκου¬ 
ριές και με αντιασφυξιογόνες μάσκες. Στην Πάτρα, φοι¬ 
τητές προσπάθησαν να διαδηλώσουν ενάντια στο «σχέ¬ 
διο Αθηνά» και απωθήθηκαν από την αστυνομία με χημι¬ 
κά. Στον Πύργο Ηλείας, μετά τη μαθητική παρέλαση, ομάδα 
κατοίκων και σπουδαστών του τοπικού ΤΕΙ κατευθύνθηκε 
προς την εξέδρα των «επισήμων» φωνάζοντας συνθήματα. 
Η αστυνομία απάντησε προσάγοντας τρεις φοιτητές (μετά 
από διαδήλωση στην Αστυνομική Διεύθυνση Πύργου αφέ- 
θηκαν ελεύθεροι). 

Κατακραυγή από τους παρευρισκόμενους, πλην των 
«επισήμων», εισέπραξε και η Χρυσή Αυγή όταν επιχείρησε 
να καταθέσει στεφάνι σε διάφορες πόλεις π.χ. σε Λουτρά¬ 
κι, Κοζάνη, Καστοριά, Τρίκαλα κ.α. Στο Λουτράκι, κάτοικοι 
επιτέθηκαν σε μέλη της Χ.Α., προσπαθώντας να πάρουν το 
στεφάνι από τα χέρια του τοπικού βουλευτή της. Ο διοικη¬ 
τής του ΑΤ Λουτρακιού ξέσπασε, πετώντας το στεφάνι στο 
μνημείο, για να μην το καταθέσουν οι «επίσημοι», και φω¬ 
νάζοντας προς τους πολιτικούς «ντροπή σας». Η αστυνο¬ 
μία έκανε χρήση χημικών για να διαλύσει τους συγκεντρω¬ 
μένους, ενώ ο αστυνομικός διοικητής τέθηκε σε διαθεσιμό¬ 
τητα και σε βάρος του διατάχθηκε Ένορκη Διοικητική Εξέ¬ 
ταση. 

Κίνδυνος έκδοσης τούρκων αγωνιστών στο 
αντιδραστικό καθεστώς της Τουρκίας 

Στις 21/3 συνελήφθη από την Αντιτρομοκρατική η Εμινέ 
(Γκενούλ Γιλμάζ), τουρκάλα πολιτική πρόσφυγας στην Ελ¬ 
λάδα, που διώκεται από τις τουρκικές αρχές για την αγωνι¬ 
στική της δράση μέσα από το ΌΚΗΡ-Ο. Κατηγορείται για 
την έκρηξη στην Τριανδρία Θεσσαλονίκης, τον Οκτώβριο 
του 2010, υπόθεση στην οποία ήταν κατηγορούμενος και ο 
Νεβζάτ Καλαβτσί, ο οποίος έχει ήδη αθωωθεί πανηγυρικά, 
αφού όμως παρέμεινε 5 μήνες προφυλακισμένος. Στις 22/3, 
έξι σύντροφοι της Εμινέ, που είχαν πάει να της συμπαραστα¬ 
θούν, συνελήφθησαν αργότερα μέσα στα σπίτια τους. Τα ξη¬ 
μερώματα της 23/3, συνελήφθησαν άλλοι δύο τούρκοι αγω¬ 
νιστές μέσα στο σπίτι τους και άλλοι τρεις μέσα σε μαγαζί 
στην Αθήνα. Αφού δεν βρέθηκε κανένα στοιχείο σε βάρος 
τους, αφέθηκαν ελεύθεροι. 

Στο ένταλμα σύλληψης της Εμινέ αναγραφόταν χαρα¬ 
κτηριστικά «αγνώστου διαμονής» (ενώ η διεύθυνσή της 
ήταν γνωστή στην αστυνομία), οπότε εκκρεμούσε η εκτέλε¬ 
σή του για τουλάχιστον ένα χρόνο, ώστε να χρησιμοποιηθεί 
στην κατάλληλη ευκαιρία. Το μόνο στοιχείο που αναφέρε- 
ται από τον εισαγγελέα σε βάρος της είναι ότι... γνώριζε τον 
άνθρωπο που σκοτώθηκε στην έκρηξη και ότι... τον είχε επι- 
σκεφθεί μια φορά στο σπίτι του! 

Δεν είναι όμως τυχαίο ότι αυτή η επιχείρηση της Αντι- 
ρομοκρατικής (που έγινε με άρση του τηλεφωνικού απορ¬ 
ρήτου σχεδόν όλων των τούρκων αγωνιστών της Θεσσα¬ 
λονίκης) συμβαίνει την ίδια στιγμή που η Τουρκία, αναβαθ¬ 
μισμένη στην περιοχή, θέλει να εφαρμόσει δόγμα «μηδενι¬ 
κής ανοχής» ενάντια σε όποιον αγωνίζεται. Η ελληνική κυ¬ 
βέρνηση, γνωστή για το δοσιλογισμό της, γίνεται τώρα και 
πράκτορας του τουρκικού καθεστώτος ενάντια σε αγωνι¬ 
στές, ακόμα κι όταν οι τελευταίοι είναι πολιτικοί πρόσφυγες 
και η έκδοσή τους απειλεί να τους οδηγήσει σε φυλακίσεις, 
βασανιστήρια ή και στο θάνατο. Αυτό τον κίνδυνο αντιμε¬ 
τωπίζει η Εμινέ και οι σύντροφοί της. Η άμεση και έμπρακτη 
αλληλεγγύη μας είναι επιτακτική ανάγκη. 

ΕΡΓΑΖΟΜΕΝΟΙ 


Εργατική Πάλη 5 


Ιεράπετρα: Αγώνας επιβίωσης, σε κρίσιμη καμπή 



Μ ετά από δύο σχεδόν μή¬ 
νες κινητοποιήσεων, σε 
κρίσιμη φάση βρίσκεται 
ο αγώνας των κατοίκων 
της Ιεράπετρας, αλλά και του νομού 
Λασιθίου συνολικά, ενάντια στα μνη- 
μονιακά μέτρα της κυβέρνησης, που 
καταργούν ΤΕΙ, νοσοκομεία και υπη¬ 
ρεσίες, προκαλώντας απίστευτη τα¬ 
λαιπωρία, θέτοντας σε άμεσο κίνδυνο 
την υγεία και τη ζωή των κατοίκων και 
οδηγώντας όλη την περιοχή στη φτω- 
χοποίηση και την καταστροφή. 

Οι μεγαλειώδεις κινητοποιήσεις, 
η πρωτοφανής συμμετοχή στις λαϊ¬ 
κές συνελεύσεις της Ιεράπετρας, η κοι¬ 
νή δράση φοιτητών και τοπικής κοι¬ 
νωνίας, το κοινό συλλαλητήριο όλου 
του νομού (πρώτη φορά στα χρονικά) 
υποχρέωσε, σε πρώτη φάση, τη δημο¬ 
τική αρχή της Ιεράπετρας (σύμπρα¬ 
ξη ΝΔ, ΠΑΣΟΚ) να συρθεί πίσω από 
την Ανοιχτή Επιτροπή Αγώνα, να στη¬ 
ρίξει έστω και απρόθυμα τις κινητο¬ 
ποιήσεις και να συμμετάσχει σε αυτές. 
Λόγω της λαϊκής κατακραυγής υπο¬ 
χρεώθηκε να δεσμευτεί για παραίτηση 
σύσσωμου του δημοτικού συμβουλίου 
σε περίπτωση εφαρμογής των μέτρων 
και ιδιαίτερα της κατάργησης του ΤΕΙ 
της πόλης. 


Ωστόσο, τρία σημαντικά γεγονό¬ 
τα δυσχεραίνουν την κατάσταση: Κα- 
ταρχήν, με παρότρυνση του προϊστα¬ 
μένου του ΤΕΙ αλλά και των εκπρο¬ 
σώπων του φοιτητικού συλλόγου, ο 
αγώνας των φοιτητών στράφηκε κυρί¬ 
ως στη νομική διεκδίκηση της διατή¬ 
ρησης του τμήματός τους, βάζοντας σε 
δεύτερη μοίρα τις κινητοποιήσεις. Επί¬ 
σης, η απόφαση που πάρθηκε από τη 
συνέλευση της Επιτροπής Αγώνα για 
αποκλεισμό της εφορίας, που στεγά¬ 
ζεται πλέον στον Άγιο Νικόλαο, μετέ¬ 
φερε το κέντρο του αγώνα εκτός Ιερά¬ 
πετρας. Η κινητοποίηση αυτή, που δι- 
ήρκεσε μιάμιση εβδομάδα, δεν μπόρε¬ 
σε να συσπειρώσει αρκετό κόσμο ούτε 
από την Ιεράπετρα, ούτε από τον Άγιο 
Νικόλαο (αν και στηρίχθηκε από μέλη 
της Επιτροπής Αγώνα Αγίου Νικολά¬ 
ου) για αντικειμενικούς και υποκειμε¬ 
νικούς λόγους (απόσταση, δεν προ¬ 
ετοιμάστηκε, δεν συνοδεύτηκε από 
κλείσιμο επιχειρήσεων κ.α.). Το αποτέ¬ 
λεσμα ήταν να εκφυλιστεί και να δώ¬ 
σει την ευκαιρία στη δημοτική αρχή 
να ανασυνταχθεί και να χρησιμοποι¬ 
ήσει τους μηχανισμούς πίεσης, συκο- 
φάντησης και διαπλοκής που διαθέτει 
για να περιθωριοποιήσει, σε ένα βαθ¬ 
μό, την Επιτροπή Αγώνα και τη δρά¬ 


ση της. Τρίτον, το υπουργείο Παιδείας, 
για να κατευνάσει και διασπάσει τους 
αγώνες, ανακοίνωσε την πρόθεσή του 
να θέσει το ΤΕΙ Εμπορίας και Διαφή¬ 
μισης της Ιεράπετρας σε μεταβατικό 
καθεστώς μέχρι το 2018 και στον Αγιο 
Νικόλαο, μετά την κατάργηση των δύο 
υπαρχόντων ΤΕΙ, να δημιουργήσει ένα 
νέο (Διοίκησης Επιχειρήσεων) με τρεις 
κατευθύνσεις, μία εκ των οποίων εί¬ 
ναι το μάρκετινγκ. Αυτό έδωσε πάτη¬ 
μα στη σκόπιμη φημολογία ότι ο Αγιος 
Νικόλαος διατηρεί τριτοβάθμιο ίδρυ¬ 
μα, εις βάρος της Ιεράπετρας. Απο¬ 
σπάστηκαν, επιπλέον, υποσχέσεις για 
ένα ΤΕΙ Γεωπονίας στο μέλλον, οι πα¬ 
ραιτήσεις αποσύρθηκαν και η ενότητα 
που είχε αρχίσει να χτίζεται απειλείται, 
παρά το γεγονός ότι η γειτονική πόλη 
βρίσκεται, ουσιαστικά, στην ίδια μοί¬ 
ρα, αφού χάνει 400 φοιτητές (το ένα 
ΤΕΙ της), ενώ αυτό που θεωρητικά δη- 
μιουργείται θα παραμείνει στα χαρτιά, 
καθώς υπάρχει ένα πανομοιότυπο στο 
Ηράκλειο. 

Στην τελευταία κινητοποίηση που 
αποφασίστηκε από τη συνέλευση 
της Επιτροπής Αγώνα έγιναν έκδηλα 
αυτά τα προβλήματα. Η προσπάθεια 
να αντικατασταθεί ή να συνδυαστεί η 
κλασική παρέλαση της 25 ης Μαρτίου 


με μια πορεία διαμαρτυρίας αντιμετω¬ 
πίστηκε από τους περισσότερους φο¬ 
ρείς αρνητικά, αλλά και από την πλει- 
οψηφία του κόσμου μουδιασμένα και 
αποστασιοποιημένα. Είναι αλήθεια 
πως η δημοτική αρχή φοβήθηκε να 
στήσει εξέδρα και έμεινε απομονωμένη 
και φρουρούμενη από πλήθος αστυνο¬ 
μικών, όμως ούτε η συγκέντρωση δια¬ 
μαρτυρίας ούτε η πορεία που ακολού¬ 
θησε μπορεί να χαρακτηριστεί μεγάλη. 

Η πορεία της Επιτροπής Αγώνα και 
του αγώνα των κατοίκων βρίσκεται 
σε μια ιδιαίτερα κρίσιμη καμπή. Άμε¬ 
ση προτεραιότητα έχει η απεύθυνση 
στον κόσμο και η επανασυσπείρωσή 
του γύρω από την Επιτροπή. Τα προ¬ 
βλήματα άλλωστε διογκώνονται μέρα 
με τη μέρα. Η καλύτερη οργάνωση της 
Επιτροπής, με πιο προσεκτική στοχο- 
θέτηση και οργάνωση των κινητοποι- 
ήσεών της, μπορεί να επαναφέρει την 
εμπιστοσύνη και τη συμμετοχή του 
κόσμου, το εκρηκτικό κλίμα που ξανα¬ 
ζήσαμε και την ανατροπή των πολιτι¬ 
κών που υποσκάπτουν τη ζωή και την 
κοινωνία μας. 

■ Μαρία Κτιστάκη, 
μέλος Ανοιχτής Επιτροπής Αγώνα 
Ιεράπετρας 


Εκλογές στα σωματεία Υοάαίοηε και \νίηά 


Σ τις 6-8 Φλεβάρη έγιναν 
οι εκλογές του επιχειρη¬ 
σιακού σωματείου στη 
νοίΜοηε. Η συμμετοχή 
ήταν αισθητά μειωμένη σε 
σχέση με πέρυσι, καθώς οι ψηφίσαντες 
ανήλθαν σε 131 από 361 εγγεγραμμέ¬ 
να μέλη (έναντι 186 και 426 αντίστοι¬ 
χα πέρυσι). Αυτό οφείλεται αφενός 
στις επιθέσεις της διοίκησης τους προ¬ 
ηγούμενους μήνες, με αποκορύφωμα 
την «εθελούσια έξοδο» ένα μήνα πριν 
τις εκλογές, που οδήγησε στην ανερ¬ 
γία περίπου 200 εργαζόμενους (αρκε¬ 
τοί και μέλη του Σωματείου). Ανάλογα 
πλήγματα (ανεργία, απολύσεις κ.λπ.) 
έχουν δεχθεί πολλά σωματεία. 

Αμέσως μετά τις εκλογές, η διοίκη¬ 
ση ανακοίνωσε νέο «εθελοντικό» πρό¬ 
γραμμα, που περιλάμβανε: 

- Παραμονή εκτός εργασίας για έναν 
χρόνο, με το 45% του μισθού, ή δύο 
χρόνια, με το 55% του μισθού. 

- Αδεια άνευ αποδοχών, επιπλέον της 
κανονικής, για 1-2 ή 3-8 εβδομάδες 
ετησίως. 

- Εργασία 6 ωρών τη μέρα αντί 8, 4 
ημερών την εβδομάδα αντί 5, 3 εβδο¬ 


μάδων το μήνα, με αντίστοιχη μείωση 
μισθού. 

Στην πρώτη και στην τρίτη περί¬ 
πτωση, οι εργαζόμενοι καλούνται να 
υπογράψουν νέα ατομική σύμβαση. 

Το «πρόγραμμα» αυτό ήρθε σε συ¬ 
νέχεια δεκάδων απολύσεων και της 
«εθελούσιας», αποτελώντας έναν συν¬ 
δυασμό διαθεσιμοτήτων, εργασια¬ 
κής εφεδρείας, ελαστικής και εκ περι¬ 
τροπής εργασίας και στοχεύοντας στα 
εξής: (α) Διάλυση των σταθερών σχέ¬ 
σεων εργασίας (5νθήμερο/8ωρο, στα¬ 
θερό ωράριο), (β) Δραματική μείωση 
των μισθών κατά 20% έως 55%, στα 
επίπεδα των 400-500 ευρώ, (γ) Εφαρ¬ 
μογή νέων ατομικών συμβάσεων και 
υπονόμευση της Επιχειρησιακής ΣΣΕ 
και του ίδιου του Σωματείου, ως όργα¬ 
νο συλλογικής εκπροσώπησης και δι¬ 
εκδίκησης. Οι περισσότεροι εργαζόμε¬ 
νοι απέρριψαν το «πρόγραμμα», κατα¬ 
νοώντας τους κινδύνους, όμως ήδη η 
πίεση της διοίκησης να ενταχθούν σ’ 
αυτό ή να δεχθούν «οικειοθελείς» πα- 
ραιτήσει-απολύσεις έχει ενταθεί. 

Κρίσιμο μέτωπο είναι και η ανανέ¬ 
ωση της ΕΣΣΕ, που έληξε στις 31/3. Το 


Σωματείο έχει επιδιώξει την έναρξη δι¬ 
απραγματεύσεων με τη διοίκηση, γνω¬ 
ρίζοντας ότι το συνολικότερο τοπίο 
δεν είναι ευνοϊκό. 

Εκλογές πραγματοποιήθηκαν με 
επιτυχία και στο επιχειρησιακό σωμα¬ 
τείο της λΥπιά. Οι ψηφίσαντες ανήλ¬ 
θαν στους 241 (ελάχιστα λιγότεροι από 
πέρυσι), σχεδόν το 70% των εγγεγραμ¬ 
μένων μελών του Σωματείου. Αυτή η 
υψηλή (για τα δεδομένα της περιόδου) 
συμμετοχή αποτελεί δείγμα και αποτέ¬ 
λεσμα της προσπάθειας ανασυγκρότη¬ 
σης του Σωματείου, μετά από τα πλήγ¬ 
ματα των προηγούμενων εργοδοτικών 
επιθέσεων, με αποκορύφωμα την πρό¬ 
σφατη «εθελούσια», με την οποία έφυ¬ 
γαν 120 εργαζόμενοι (αρκετοί μέλη 
του Σωματείου και κάποιοι από τον 
παλιότερο «πυρήνα» του).Έτσι, αυτή η 
ανασυγκρότηση δείχνει και ότι μάλλον 
ωριμάζει στους εργαζόμενους, αργά 
αλλά σταθερά, μια πιο αγωνιστική συ¬ 
νείδηση και πρακτική. Είχαν προηγηθεί 
τακτικές παρεμβάσεις του Σωματείου 
(περιοδείες, συναντήσεις με τους ερ¬ 
γαζόμενους κ.λπ.) αλλά και σημαντι¬ 
κές κινητοποιήσεις (επαναλαμβανόμε¬ 


νες στάσεις εργασίας και καταλήψεις 
στα τηλεφωνικά κέντρα το Νοέμβριο). 

Πριν λίγες εβδομάδες, χωρίς καμία 
επίσημη ενημέρωση από τις διοικήσεις 
των δύο εταιριών, υψηλόβαθμα στε¬ 
λέχη άρχισαν να «ενημερώνουν» τους 
εργαζόμενους για σχέδια μερικής ενο¬ 
ποίησης του δικτύων τους. Οι κίνδυ¬ 
νοι για τις θέσεις εργασίας είναι τερά¬ 
στιοι, καθώς βέβαια και για τις συλλο¬ 
γικές συμβάσεις. Ιδιαίτερα καθώς φαί¬ 
νεται ότι θα δημιουργηθεί νέα εταιρία, 
όπου θα επιχειρηθεί να μεταφερθεί με¬ 
γάλο μέρος των τεχνικών εργαζομέ¬ 
νων των δύο εταιριών. Π.χ. αν αυτή η 
νέα εταιρεία λειτουργήσει με σύμβαση 
έργου (δηλ. την ενοποίηση των δικτύ¬ 
ων) για έναν ορίζοντα 2 χρόνων, τι θα 
γίνει μετά με τους τεχνικούς που πολ¬ 
λοί ήδη εργάζονται πολλά χρόνια στις 
δύο εταιρίες; Απέναντι σ’ αυτή την 
απειλή, τα δύο επιχειρησιακά σωματεία 
έχουν αρχίσει να προετοιμάζονται για 
να οργανώσουν την αντίσταση των ερ¬ 
γαζομένων. 

■ Ασλανίδη Άννα , 
μέλος ΑΣ Σωματείου ΥΟΌΑΕΟΝΕ 

6 Εργατική Πάλη 


ΕΚΠΑΙΔΕΥΣΗ 


Απρίλιος 2013 


Φοιτητικά εκλογές 2013 

Εξέγερση για να σώσουμε εκπαίδευση,νεολαία, κοινωνία 
Στηρίξτε-Ενισχύστε-Ψηφίστε Σ.Σ.Π. 


Γ ια τις 17 Απρίλη ορίστηκαν οι φοιτητικές εκλογές, βρί¬ 
σκοντας το φοιτητικό κίνημα αντιμέτωπο με μια σύν¬ 
θετη κατάσταση. Καταρχάς λόγω του «σχεδίου Αθη- 
νά», που με την τελική του μορφή οδεύει προς υπο¬ 
γραφή από τον Παπούλια. Δεύτερο, λόγω της κατάστασης 
στην Κύπρο. Τρίτο, λόγω των νέων μέτρων που έρχονται αλλά 
και της ασφυκτικής κατάστασης στη νεολαία. 

Επίθεση στην εκπαίδευση - «Αθηνά» 

Το σχέδιο «Αθηνά», αφού άλλαξε τρεις φορές πριν οριστι- 
κοποιηθεί, καταργεί ή συγχωνεύει 129 τμήματα ΑΕΙ και ΤΕΙ. 
Άλλα 26 γίνονται «μεταβατικά» και θα κλείσουν το 2018. Αν 
και «κουτσουρεμένη», η «Αθηνά» αποτελεί ευθεία επίθεση στα 
δικαιώματα όλων των φοιτητών (όχι μόνο όσων κλείνουν οι 
σχολές): 

α) Αναγκάζει χιλιάδες φοιτητές να διακόψουν τις σπουδές τους, 
αφού δεν θα μπορέσουν ν’ ανταπεξέλθουν οικονομικά στη με¬ 
ταφορά τους σε άλλες πόλεις. 

β) Μειώνει τους εισακτέους, αρχικά περίπου κατά 10.000 και 
έπεται συνέχεια. 

γ) Πετάει στην ανεργία διοικητικό-εκπαιδευτικό προσωπικό 
και εργαζόμενους των πανεπιστημίων, 
δ) Καταργεί και τυπικά τα πτυχία και επαγγελματικά δικαιώ¬ 
ματα. 

ε) Προκαλεί ανεπανόρθωτη ζημιά στον ίδιο τον εκπαιδευτικό 
μηχανισμό. 

Οι φοιτητικές κινητοποιήσεις, που ξεκίνησαν τον Φλεβάρη 
και απλώθηκαν σ’ όλη τη χώρα, παρά τις σημαντικές αδυναμί¬ 
ες τους, συνέβαλλαν στην καθυστέρηση αλλά και μετατροπή 
του σχεδίου. Ωστόσο, το τελικό σχέδιο και η συνολική επίθεση 
στην εκπαίδευση επικρέμονται πάνω απ’ τα πανεπιστήμια και 
τους φοιτητές. Με το νόμο Διαμαντοπούλου, συγχωνεύσεις 
και καταργήσεις σχολών μπορούν να γίνουν ανά πάσα στιγ¬ 
μή με προεδρικό διάταγμα (όπως και με το «Αθηνά»), αλλά και 
με απλή απόφαση του Συμβουλίου Διοίκησης του πανεπιστη¬ 
μίου! Ο ελληνικός καπιταλισμός δεν μπορεί να χρηματοδοτεί 
πλέον την εκπαίδευση. Κυβέρνηση και Τρόικα είναι αποφασι¬ 
σμένες να τη συρρικνώσουν ριζικά, να επιβάλλουν δίδακτρα σ’ 
όσες σχολές μείνουν (προς το παρόν) ανοιχτές, να διαλύσουν 
πλήρως τα πτυχία, να καταργήσουν και ουσιαστικά το άσυ¬ 
λο και τον φοιτητικό συνδικαλισμό - να προχωρήσουν δηλα¬ 
δή στην ολοκληρωτική καταστροφή της τριτοβάθμιας (και όχι 
μόνο) εκπαίδευσης. Η πρόταση Στυλιανίδη για μετοχοποίηση 
του 49% της τριτοβάθμιας και «αξιοποίηση» από ιδιώτες, δεί¬ 
χνει ξεκάθαρα τι έρχεται. 

Στις σχολές, απλήρωτοι εργαζόμενοι και λογαριασμοί εκα¬ 
τομμυρίων, κάθετη μείωση της χρηματοδότησης, συνθέτουν 
ένα σκηνικό όπου τυπικά θα είναι ανοιχτές αλλά δεν θα λει¬ 
τουργούν. Έχουμε μπροστά στα μάτια μας την χρεοκοπία και 
κατάρρευση της δημόσιας εκπαίδευσης. 

Ασφυκτική η κατάσταση στη νεολαία. 

Ανεργία, Φτώχεια Εξαθλίωση το μέλλον που μας 
ετοιμάζουν. 

Η επίσημη ανεργία στους νέους είναι 60% και η πραγματι¬ 
κή 70%. Το σοκαριστικό συμπέρασμα είναι: για την κυβέρνη¬ 
ση, την Τρόικα, τον ελληνικό καπιταλισμό, η γενικά μας «πε¬ 
ρισσεύει», όπως δείχνει και η τραγωδία των φοιτητών στη Λά¬ 
ρισα, που πέθαναν επιχειρώντας να ζεσταθούν με αυτοσχέδιο 
μαγκάλι. Η αμορφωσιά, φτώχεια και εξαθλίωσή μας θα είναι 
μόνιμες, αν δεν ανατρέψουμε τη σημερινή κατάσταση. 

Κατάρρευση στην Ελλάδα. Σοκ και δέος στην Κύπρο. 
Βαθύτατη κρίση στην Ε.Ε. 

Η «ανάπτυξη» που υπόσχεται ο Σαμαράς και η τρικομμα- 
τική συμμορία αποδεικνύεται όνειρο θερινής νυκτός. Η ύφεση 
συνεχίζεται για 5 η συνεχή χρονιά (μόνο το 2012 το ΑΕΠ μειώ¬ 
θηκε κατά 15 δις ευρώ), ενώ οι μεγάλες επιχειρήσεις, ελληνικές 
και ξένες (ΦΑΓΕ, Ωοεα ΩοΗ κ.λπ.), φεύγουν μαζικά παρά τον 
εξευτελισμό των μισθών και την κατάργηση των συλλογικών 
συμβάσεων, που υποτίθεται θα μας έκαναν προορισμό επεν¬ 
δύσεων. «Επενδύουν» μόνο αετονύχηδες που έρχονται ν’ αγο¬ 
ράσουν κοψοχρονιά ό,τι δημόσιο έχει απομείνει (βλ. καναδική 
Ελντοράντο και Μπόμπολας στη Χαλκιδική). 

Η ελεύθερη πτώση του ελληνικού καπιταλισμού σημαίνει 
νέα μέτρα και μνημόνια, ακόμα σκληρότερα. Στόχος τους η 
«κινεζοποίηση» των εργαζομένων και ειδικά της νέας γενιάς, 
μισθόί-χαρτζιλίκα 300 ευρώ, χτύπημα των απεργιών, καταλή¬ 
ψεων και αγώνων, επιβολή ενός κράτους «έκτακτης ανάγκης». 


Κι ενώ το μόνο που είχε απομείνει στην κυβέρνηση ήταν 
η... «ευρωπαϊκή πορεία της χώρας», σαν υπόσχεση ή απειλή, οι 
εξελίξεις στην Κύπρο έρχονται να το γκρεμίσουν κι αυτό. 

Η απόφαση του ΕιιΐΌ§ΐΌΐιρ για την Κύπρο σφραγίζει την 
καταστροφή της οικονομίας της, αφού κλείνει τη μια από τις 
δύο τράπεζες της Κύπρου (Λαϊκή) και επιβάλλει «κούρεμα» 
των καταθέσεων πάνω από 100.000 κατά 40%. Το δάνειο που 
χρειάζεται η Κύπρος είναι 17,5 δις ευρώ, όσο και το ΑΕΠ της! 
Αυτό το αστρονομικό για την Κύπρο ποσό, καθώς και το χρέ¬ 
ος της, δεν πρόκειται ν’ αποπληρωθεί ποτέ, ενώ η ευρωπαϊκή 
«βοήθεια» συνοδεύεται με μνημόνια πολύ σκληρότερα και πιο 
καταιγιστικά απ’ ό,τι στην Ελλάδα. Οι ευρωπαίοι «εταίροι» 
καταδίκασαν την Κύπρο σε θάνατο, για ν’ αρπάξουν χρήμα 
(δήμευση καταθέσεων), να ενισχύσουν τους «δικούς τους» 
φορολογικούς παραδείσους, να μετατρέψουν ξανά την Κύ¬ 
προ σε αποικία, λεηλατώντας το φυσικό αέριο της περιοχής. 

Αυτή η βαθιά εκδικητική απόφαση είναι και μια ωμή κατα¬ 
πάτηση κάθε εθνικής και λαϊκής κυριαρχίας. Όμως, αποσταθε¬ 
ροποιεί ακόμα περισσότερο την ίδια την Ε.Ε., αφού σπάει το 
«ταμπού» των καταθέσεων και καταρρακώνει την αξιοπιστία 
της. Για την κόλαση που έχουν μπροστά τους οι εργαζόμενοι 
και ο λαός της Κύπρου, ευθύνονται (εκτός από την Ε.Ε.) τα 
αστικά κόμματα, τόσο το ΔΗΣΥ και οι εταίροι του όσο και το 
«αριστερό» ΑΚΕΛ (η κυβέρνησή του είχε ξεκινήσει την ένταξη 
σε μνημόνιο). Η δοσίλογη ελληνική κυβέρνηση, βέβαια, συνυ¬ 
πέγραψε την εξόντωση του κυπριακού λαού! 

ΑΝΥΠΑΚΟΗ - ΕΞΕΓΕΡΣΗ ΠΑΝΤΟΥ! 

ΓΙΑ ΕΝΑ ΝΕΟ ΦΟΙΤΗΤΙΚΟ ΚΙΝΗΜΑ 

Το φοιτητικό κίνημα, παρά τα σημάδια ζωντάνιας των πρό¬ 
σφατων κινητοποιήσεων, έχει βασικές αδυναμίες. Δεν υπάρχει 
ουσιαστική οργάνωση και συντονισμός: εκτός της πανελλα¬ 
δικής διαδήλωσης στις 14/3, τα πράγματα μοιάζουν περισσό¬ 
τερο με «σύμπτωση» κινητοποιήσεων παρά με πραγματικό κί¬ 
νημα. Εδώ, καθώς και στο ζήτημα της ενοποίησης των φοιτη¬ 
τών με τους εργαζόμενους και το σπάσιμο της περιχαράκωσής 
τους στα πανεπιστήμια, χρειάζεται να γίνει μεγάλη και συνει¬ 
δητή προσπάθεια. Το φοιτητικό κίνημα χρειάζεται έναν άλλο 
προσανατολισμό, σε ρήξη με τις αναποτελεσματικές και αδιέ¬ 
ξοδες πολιτικές που ακολουθούσε μέχρι τώρα. 

Πρέπει να ξεμπερδεύουμε με τις παρατάξεις των αστικών 
κομμάτων (ΔΑΠ-ΠΑΣΠ), να επισπεύσουμε την πολιτική και 
οργανωτική τους διάλυση. Οι εκφραστές των Μνημονίων δεν 
έχουν καμιά θέση μέσα στο φοιτητικό κίνημα. 

Πρέπει να απομονώσουμε αυτούς που διασπούν το κίνη¬ 
μα, σκορπάνε γκρίνια και ηττοπάθεια χωρίς καμιά ουσιαστι¬ 
κή πρόταση για την οργάνωση των αγώνων, ή και τους υπονο¬ 
μεύουν ανοιχτά όταν δεν τους ελέγχουν, όπως η ΠΚΣ/ΜΑΣ. 

Πρέπει να ξεμπερδεύουμε με κάθε αυταπάτη ότι μπορεί να 
υπάρξει «εύκολη» λύση, με λόγια στη Βουλή, με μια άλλη κυ¬ 
βέρνηση (αριστερή/αντιμνημονιακή ή και εθνικής σωτηρίας), 
όπως προτείνει ο ΣΥΡΙΖΑ και η ΑΡΕΝ. Το τραγικό παράδειγ¬ 
μα της Κύπρου δείχνει ξεκάθαρα ότι οι «εταίροι», με τους οποί¬ 
ους υποτίθεται θα διαπραγματευτεί μια τέτοια κυβέρνηση, δεν 
είναι παρά κοστουμαρισμένοι κανίβαλοι, υπηρέτες των τραπε¬ 
ζών. 

Τέλος, πρέπει να συγκρουστούμε και με δυνάμεις που, αν 
και έπαιξαν ρόλο στο φοιτητικό κίνημα, όπως τα ΕΑΑΚ, φαί¬ 
νεται πλέον ότι δεν έχουν πρόγραμμα, σχέδιο ή ακόμα και δι¬ 
άθεση να το οδηγήσουν στη νίκη. Αντίθετα, έχουν μεγάλη ευ¬ 
θύνη για την «ενδοπανεπιστημιακή» περιχαράκωση και ενα¬ 
σχόλησή του με τα «φοιτητικά» ζητήματα, για τα προβλήματα 
στην αυτοοργάνωση και το συντονισμό του. 

Ένα νέο φοιτητικό κίνημα, που πρέπει ταχύτατα να οι- 
κοδομηθεί, πρέπει να συνδέσει ουσιαστικά και όχι στα λόγια 
την επίθεση στην εκπαίδευση με τα Μνημόνια. Να παλέψει για 
ένα Πρόγραμμα Σωτηρίας από τη βαρβαρότητα του καπιταλι¬ 
σμού και της κρίσης του, για τη διαγραφή του χρέους, για την 
έξοδο από τη φυλακή του Ευρώ και της Ε.Ε., για την επιβολή 
μιας ριζικά διαφορετικής πορείας στην οικονομία με ριζοσπα- 
στικά-αντικαπιταλιστικά μέτρα βάσει της λογική και πρακτι¬ 
κής του εργατικού ελέγχου. 

Απαραίτητη γι’ αυτό είναι μια επαναστατική δύναμη, που 
θα παλεύει συνειδητά μέσα στο φοιτητικό κίνημα. Αυτό επιδι¬ 
ώκει η Σοσιαλιστική Σπουδαστική Πάλη και σ’ αυτή τη μάχη 
καλούμε κάθε φοιτητή που θέλει ν’ αγωνιστεί. 

Στηρίξτε - Ενισχύστε - Ψηφίστε 
ΣΟΣΙΑΛΙΣΤΙΚΗ ΣΠΟΥ Δ ΑΣΤΙΚΗ ΠΑΛΗ 


Προχωρά η «αξιολόγηση» 
εκπαιδευτικών και σχολείων. 
Συνεχίζεται η διάλυση της 
δημόσιας εκπαίδευσης 

έρα από το Προεδρικό Διάταγμα για την αξι¬ 
ολόγηση των εκπαιδευτικών, δόθηκε στη δη¬ 
μοσιότητα η υπουργική απόφαση για την αυτοαξι- 
ολόγηση της σχολικής μονάδας. Προβλέπεται ότι 
κάθε σχολείο θα καταρτίζει πρόγραμμα δράσης 
το Σεπτέμβρη και στο τέλος της χρονιάς θα συ¬ 
ντάσσει έκθεση, με την οποία αξιολογούνται: α) Η 
απόδοση της σχολικής μονάδας στο σύνολό της, 
β) η επίτευξη των εκπαιδευτικών στόχων που εί¬ 
χαν τεθεί στο πρόγραμμα δράσης και γ) οι επιτυ¬ 
χίες, οι αδυναμίες και τα προβλήματα που αντιμε¬ 
τωπίστηκαν κατά τη διάρκεια του σχολικού έτους. 
Τα πάντα θα αναρτώνται στο Διαδίκτυο και θα εί¬ 
ναι προσβάσιμα σε όλους. Τα κριτήρια με τα οποία 
θα αποτιμάται η επίδοση (!) της κάθε σχολικής μο¬ 
νάδας θα είναι: «Η διαχείριση και αξιοποίηση μέ¬ 
σων και (οικονομικών) πόρων» και «τα επιτεύγμα¬ 
τα και η πρόοδος των μαθητών». Δηλαδή, θα αξι¬ 
ολογείται και άρα θα κατατάσσεται ένα σχολείο 
με βάση τις επιδόσεις των μαθητών του, λες και 
γι’ αυτές υπεύθυνο είναι κύρια το σχολείο και όχι 
μια σειρά κοινωνικών παραμέτρων, καθώς και την 
ικανότητά του να εξασφαλίσει τους απαραίτητους 
για τη λειτουργία του οικονομικούς πόρους. 

Το υπουργείο προσπαθεί, μέσω της αυτοαξιο- 
λόγησης της σχολικής μονάδας, να εμπεδώσουν 
οι εκπαιδευτικοί τη διαδικασία αξιολόγησης στην 
εκπαίδευση, ως κεντρικό μηχανισμό ελέγχου, επι¬ 
βολής ποινών, τρομοκράτησης και κατηγοριο- 
ποίησης/ ανταγωνισμού για τις σχολικές μονά¬ 
δες. Στόχος είναι η πλήρης διάλυση της Δημόσι¬ 
ας Δωρεάν Παιδείας, η διάρρηξη των σχέσεων με¬ 
ταξύ μαθητών - εκπαιδευτικών, η κατάργηση της 
μονιμότητας των εκπαιδευτικών, η κατασυκοφά¬ 
ντησή τους, η διασπορά του φόβου, η διάσπασή 
τους και τελικά οι μαζικές απολύσεις. Η τρικομ- 
ματική χούντα επιχειρεί να μεταθέσει την ευθύνη 
για τη σημερινή κατάσταση των σχολείων στους 
εκπαιδευτικούς και τους γονείς, έτσι ώστε να μεί¬ 
νει στο απυρόβλητο η κρατική πολιτική και να με¬ 
τακυλήσουν τις δαπάνες λειτουργίας των σχολεί¬ 
ων στους γονείς. 

Η αναζήτηση των ευθυνών και των όρων βελ¬ 
τίωσης στη σχολική μονάδα και στους εμπλεκό¬ 
μενους με αυτήν εκπαιδευτικούς, μαθητές, γονείς, 
τη στιγμή που καταργούνται οι μόνιμοι διορισμοί, 
συγχωνεύτηκαν ή καταργήθηκαν 1.500 σχολι¬ 
κές μονάδες και ετοιμάζεται νέο κύμα, μειώνονται 
κατά 70% οι επιχορηγήσεις των σχολείων, προω¬ 
θείται η αύξηση των μαθητών ανά τμήμα, οι μαθη¬ 
τές μας βιώνουν τις επιπτώσεις της κρίσης καθη¬ 
μερινά, φανερώνει μεγάλη υποκρισία και ότι μο¬ 
ναδικός στόχος τους είναι η πλήρης διάλυση της 
δημόσιας εκπαίδευσης. 

Ταυτόχρονα, είναι ζήτημα ημερών η κατάθε¬ 
ση στην Ολομέλεια της Βουλής του νομοσχεδίου 
για τη σύσταση της «Αρχής Διασφάλισης της Ποι¬ 
ότητας στην Πρωτοβάθμια και Δευτεροβάθμια 
Εκπαίδευση» (βλέπε Ε.Π. Μάρτη), καθώς πέρα¬ 
σε από την επιτροπή Μορφωτικών Υποθέσεων με 
τις ψήφους της συγκυβέρνησης. Την ίδια ώρα το 
υπουργείο Παιδείας ζητάει, για πρώτη φορά, από 
τους διευθυντές των σχολείων να αναφέρουν υπο¬ 
χρεωτικά πόσους μαθητές χωράει η κάθε αίθουσα! 
Είναι φανερό ότι πρόκειται για μεθόδευση παρα¬ 
βίασης της θεσμοθετημένης αναλογίας μαθητών 
ανά τμήμα. Μάλιστα, δίνει 1,5 τ.μ. για κάθε μαθη¬ 
τή, όταν ακόμη και οι προδιαγραφές του ΟΣΚ για 
την πυρασφάλεια είναι 2 τ.μ. ανά μαθητή. 

Όλοι μαζί, εκπαιδευτικοί, μαθητές και γονείς, 
πρέπει ενωμένοι να αγωνιστούμε για να σώσουμε 
το δημόσιο σχολείο, τα εργασιακά μας δικαιώμα¬ 
τα και το δικαίωμα στη μόρφωση όλων των παι¬ 
διών. Να μην αφήσουμε ούτε να περάσουν, ούτε 
να εφαρμοστούν τα μέτρα του μνημονίου, που ρη¬ 
μάζουν τη δημόσια εκπαίδευση και καταστρέφουν 
το μέλλον των νέων γενιών. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 

ΣΟΚ και ΔΕΟΣ στην Κύπρο 
Παροξυσμός της κρίσης στην Ε.Ε. 

Το ΟΚΙ να σηκώσουν οι εργαζόμενοι 
και τα ιρτωχά Λαϊκά στρώματα 


Η κυπριακή οικονομία 

Πληθυσμός: 872.000 

(συν 100.000, από άλλες χώρες της Ε.Ε.) 
Οικονομικά ενεργός πληθυσμός: 413.000 
Άνεργοι: 39.510 (Οκτ. 2012) 

Απασχόληση 

Γεωργία κ.α.: 28.000 

Βιομηχανία και κατασκευές: 68.400 

Μεταφορές: 16.600 

Εμπόριο: 66.300 

Χρηματοπιστωτικά: 18.100 

Δημόσια διοίκηση, άμυνα, ασφάλιση: 37.300 

Εκπαίδευση: 23.200 

ΑΕΠ (2012): 17,88 δις ευρώ 
Δημόσιο χρέος: 89,7% του ΑΕΠ 

(πρόβλεψη ΕυΐΌδΐαΙ για το 2013) 
Έλλειμμα προϋπ/σμού: 4,9% του ΑΕΠ (για το 2012) 
Δαπάνες προϋπ/σμού: 9,48 δις ευρώ (για το 2013) 
Υπ. Εργασίας-Κοινωνικών Ασφαλίσεων: 758 εκ. 

Υπ. Παιδείας: 966 εκ. 

Υπ. Υγείας: 598 εκ. 


■ ΕΡΓΑΤΙΚΗ ΠΑΛΗ 
(Κύπρος) 

€Γ§αίιΕι.ρα1ί@§ηιαί1.€οηι 

Το περιβόητο τραπεζικό 
σύστημα της Κύπρου 

Μέσα στα πλαίσια ενός δι¬ 
εθνούς καταμερισμού «εργασί¬ 
ας», η Κύπρος αποτελούσε φο¬ 
ρολογικό παράδεισο και πλυ¬ 
ντήριο μαύρου χρήματος. Αυτό 
το μοντέλο αναπτύχθηκε μετά 
την καταστροφή του Λιβάνου 
στις αρχές της δεκαετίας του 
’80 και τη συνακόλουθη εισροή 
αράβικων κεφαλαίων (από τις 
λιβανέζικες τράπεζες ) - και γι¬ 
γαντώθηκε μετά την κατάρρευ¬ 
ση των χωρών του «υπαρκτού 
σοσιαλισμού» το 1989-91, οπό¬ 
τε συνέρρευσαν ρώσικα κυρίως 
κεφάλαια. 

Το 2012, οι καταθέσεις προ¬ 
σώπων και επιχειρήσεων (εξαι¬ 
ρούνται τα χρηματοπιστωτικά 
ιδρύματα) στο κυπριακό τρα¬ 
πεζικό σύστημα ανέρχονταν 
σε 68,4 δις ευρώ. Σύμφωνα με 
την Ευρωπαϊκή Κεντρική Τρά¬ 
πεζα (ΕΚΤ), οι ιδιωτικές κατα¬ 
θέσεις των κατοίκων της Κύ¬ 
πρου και της Ευρωζώνης ανέρ¬ 
χονταν τον Ιανουάριο του 2013 
σε 47,4 δις (εκ των οποίων πε¬ 
ρίπου 4-4,5 δις ήταν Ελλήνων) 
και των κατοίκων του υπόλοι¬ 
που κόσμου σε 20,8 δις. Οι κα¬ 
ταθέσεις ξένων χρηματοπιστω¬ 
τικών ιδρυμάτων είναι άγνω¬ 
στες. Σύμφωνα με τη Μοοάγ’δ, 
οι ρωσικές ιδιωτικές καταθέ¬ 
σεις ανέρχονται σε 14,6 δις συν 
άλλα 9,2 δις καταθέσεις των 
ρωσικών τραπεζών. Το ξέπλυμα 
μαύρου χρήματος φαίνεται από 
το ότι περίπου 130 δις «έμπαι¬ 
ναν» κάθε χρόνο στην Κύπρο, 
το σύνολο σχεδόν των οποίων, 
αφού «ξεπλένονταν», εκρέανε 
στο εξωτερικό της. 

Αν οι καταθέσεις ήταν 68,4 
δις, το σύνολο του ενεργητι¬ 
κού των κυπριακών τραπεζών 
(δηλαδή οι παροχές στεγαστι¬ 
κών, καταναλωτικών και επιχει¬ 
ρηματικών δανείων καθώς και 
οι επενδύσεις τους σε μετοχές, 
ομόλογα, παράγωγα κ.α.) έφτα¬ 
νε το 2012 στα 130 με 140 δις. 

Το βάρος του χρηματοπι¬ 
στωτικού τομέα ανερχόταν στο 
8-10% του ΑΕΠ αλλά η γενι¬ 
κότερη συνεισφορά του στην 
οικονομία (από λογιστικά και 
δικηγορικά γραφεία μέχρι του¬ 
ρισμό και ακίνητα) φθάνει το 
42%. 


Παγκόσμια κρίση και 
κρίση του κυπριακού 
καπιταλισμού 

Η κρίση εξέφρασε με τον κα¬ 
λύτερο τρόπο την υπερπαραγω- 
γή/υπερσυσσώρευση του πα¬ 
γκόσμιου καπιταλιστικού συ¬ 
στήματος και του καθενός 
«εθνικού» καπιταλισμού. Ταυ¬ 
τόχρονα, τις οξύτατες αντιφά¬ 
σεις και τα αδιέξοδα του νεο¬ 
φιλελευθερισμού, της «παγκο¬ 
σμιοποίησης», της κερδοσκοπί¬ 
ας και της τεράστιας διόγκωσης 
του χρηματοπιστωτικού συστή¬ 
ματος. Η κρίση του κυπριακού 
καπιταλισμού, που εκδηλώνεται 
ήδη από το 2009, είναι η συνι- 
σταμένη τριών παραγόντων: α) 
της κρίσης του παγκόσμιου κα¬ 
πιταλισμού, β) της κρίσης του 
κυπριακού καπιταλισμού με μια 
υπερπαραγωγή εμπορευμάτων 
στη βιομηχανία και ιδιαίτερα 
στις κατασκευές, που σε μεγάλο 
βαθμό οφειλόταν στη «φούσκα» 
ακινήτων, που δημιουργούσε η 
εισροή μαύρου χρήματος, γ) του 
μοντέλου «ανάπτυξης» σαν φο¬ 
ρολογικός παράδεισος και πλυ¬ 
ντήριο μαύρου χρήματος. Αυτό 
το μοντέλο ευνόησαν, καλλιέρ¬ 
γησαν και ανέπτυξαν όλες οι κυ¬ 
πριακές κυβερνήσεις και τα κυ¬ 
βερνητικά κόμματα, από τον 
δεξιό Δημοκρατικό Συναγερμό 
(ΔΗΣΥ) και τα «κεντρώα» Δη¬ 
μοκρατικό Κόμμα (ΔΗΚΟ) και 
Ευρωπαϊκό Κόμμα (ΕΥΡΩΚΟ), 
μέχρι την «σοσιαλιστική» Ενιαία 
Δημοκρατική Ένωση Κέντρου 
(ΕΔΕΚ-Κίνημα Σοσιαλδημο¬ 
κρατών) και το «κομμουνιστικό» 
Ανορθωτικό Κόμμα Εργαζόμε¬ 
νου Λαού (ΑΚΕΛ). 

Έτσι, ο κυπριακός καπιταλι¬ 
σμός άρχισε από το 2008 να βυ¬ 
θίζεται στην κρίση, το δημόσιο 
χρέος ν’ ανεβαίνει, φτάνοντας το 
61,5% του ΑΕΠ το 2010, 71,6% 
το 2011 και 74,6% στο α’ τρίμη¬ 
νο του 2012. Για το 2013, οι κυ¬ 
πριακές στατιστικές το εκτιμού¬ 
σαν στο 85% ενώ η ΕιίΓΟδΗί στο 
89,7%. Παράλληλα μεγάλωνε το 
έλλειμμα του προϋπολογισμού, 
που το 2011 εκτινάχθηκε στο 6% 
και με τα μέτρα που εφαρμόστη¬ 
καν το 2012 μειώθηκε στο 4,9%. 

Η δανειακή συμφωνία με 
την Ε.Ε. - Η απόφαση του 
Εΐ1ΓΟ§ΪΌΙΐρ 

Από τον Ιούλιο του 2012, 
η κυβέρνηση του ΑΚΕΛ και ο 
πρόεδρος Χριστόφιας είχαν ήδη 
αρχίσει συζητήσεις με την Ε.Ε. 


για σύναψη δανειακής συμφωνί¬ 
ας και υπαγωγή της Κύπρου σε 
μνημόνιο. Πρώτος σταθμός ήταν 
η ψήφιση το Νοέμβρη του 2012 
ενός μνημονίου, όπου μεταξύ 
άλλων προβλέπονταν δραστι¬ 
κός περιορισμός της Αυτόματης 
Τιμαριθμικής Αναπροσαρμογής, 
κλιμακωτές περικοπές σε μι¬ 
σθούς δημοσίων υπαλλήλων και 
συντάξεις, σταδιακή αύξηση του 
ορίου ηλικίας συνταξιοδότησης, 
ιδιωτικοποιήσεις των Ημικρατι- 
κών Οργανισμών, πάγωμα προ¬ 
σλήψεων στον δημόσιο τομέα, 
αύξηση του ΦΠΑ και της φορο¬ 
λογίας ακίνητης περιουσίας κ.α. 
Συζητούσαν βέβαια και το «κού¬ 
ρεμα» των καταθέσεων! 

Ο Χριστόφιας επέλεξε να μην 
ολοκληρώσει τη συμφωνία, αφή¬ 
νοντας τα σκληρότερα μέτρα για 
τον διάδοχό του Αναστασιάδη. 
Όταν πριν από ένα μήνα περί¬ 
που εκλέχτηκε πρόεδρος ο Ανα- 
στασιάδης (του ΔΗΣΥ), η Λαϊκή 
Τράπεζα (η δεύτερη μεγαλύτε¬ 
ρη της Κύπρου) είχε ήδη εισπρά- 
ξει ως έκτακτη ενίσχυση από την 
ΕΚΤ 9 δις, η Κύπρος δεν μπο¬ 
ρούσε να δανειστεί από τις αγο¬ 
ρές και ουσιαστικά το τραπεζικό 
της σύστημα είχε χρεοκοπήσει. 

Έτσι, ο Αναστασιάδης βιά¬ 
στηκε να ολοκληρώσει τη συμ¬ 
φωνία, παρά τις βασικές προ¬ 
εκλογικές του εξαγγελίες (με- 
τριασμός του μνημονίου, όχι 
«κουρέμα» καταθέσεων). Στο 
ΕιίΓΟ^Γουρ στις 16/3, αναγκά¬ 
στηκε κάτω από τον εκβιασμό 
των Ευρωπαίων να δεχθεί χει¬ 
ρότερο μνημόνιο και «κούρεμα» 
καταθέσεων. 

Το ΕιΐΓθ§Γθΐιρ υπολόγισε 
ότι για την κυπριακή «διάσω¬ 
ση» χρειάζονταν 17,5 δις (δηλα¬ 
δή όσο ένα ΑΕΠ) μέχρι το 2016: 
10 δις για τις τράπεζες, 6 δις για 
την αναχρηματοδότηση του κυ¬ 
πριακού χρέους και 1,5 δις για 
την κάλυψη των ελλειμμάτων 
του προϋπολογισμού, μέχρι ο τε¬ 
λευταίος να ισοσκελιστεί. Ταυ¬ 
τόχρονα, αποφάσισε ότι το ίδιο 
θα διέθετε μόνο 10 δις. Η Κύ¬ 
προς έπρεπε να βρει τα υπόλοι¬ 
πα: 5,8 δις από το «κούρεμα» κα¬ 
ταθέσεων και το υπόλοιπο κυρί¬ 
ως από την επιμήκυνση του ρω¬ 
σικού δανείου των 2,5 δις. 

Ο Αναστασιάδης, διαμέ¬ 
σου του υπουργού Οικονομικών 
Σαρρή, υπέγραψε τη συμφω¬ 
νία, αφού επέκτεινε το «κούρε¬ 
μα» και στους μικροκαταθέτες. 
Όπως αποκαλύφθηκε αργότερα, 


στην συμφωνία περιλαμβάνονο- 
νταν η εκκαθάριση της Λαϊκής 
και πιθανόν της Τράπεζας Κύ¬ 
πρου, ο ακρωτηριασμός του κυ¬ 
πριακού τραπεζικού συστήματος 
(με αναγκαστική πώληση των 
υποκαταστημάτων του στο εξω¬ 
τερικό) και ένα ακόμη πιο βάρ¬ 
βαρο μνημόνιο. 

Το κυπριακό «όχι» 

Η κυπριακή Βουλή έχει 56 
βουλευτές. Η τρικομματική κυ¬ 
βέρνηση του Αναστασιάδη έχει 
μόνο 29 (20 ΔΗΣΥ, 8 ΔΗΚΟ, 2 
ΕΥΡΩΚΟ), ενώ οι υπόλοιποι 27 
ανήκουν σε ΑΚΕΛ, ΕΔΕΚ, Οι- 
κολόγους.Ήδη από την Κυριακή 
17/3, τρεις βουλευτές του ΔΗΚΟ 
και ένας του ΕΥΡΩΚΟ είχαν ξε¬ 
καθαρίσει ότι δεν θα ψηφίσουν 
τη συμφωνία. Από αναβολή σε 
αναβολή, η Βουλή συνεδρίασε 
την Τρίτη 19/3, όπου εκτός από 
19 αποχές (των βουλευτών του 
ΔΗΣΥ) όλοι ψήφισαν «όχι» στη 
συμφωνία. 

Οι λόγοι είναι απλοί. Η από¬ 
φαση του ΕιιΐΌ§ΐΌΐιρ σήμαινε δι¬ 
άλυση του χρηματοπιστωτικού 
τομέα, δηλαδή ολοκληρωτική 
καταστροφή του κυπριακού κα¬ 
πιταλισμού. Τα κυπριακά κόμμα¬ 
τα ψήφισαν «όχι», εκφράζοντας 
τον πανικό της άρχουσας τάξης 
μπροστά στον οικονομικό της 
υποβιβασμό αλλά και τον τρο¬ 
μακτικό φόβο της μπροστά στη 
βιβλική οργή που θα προκαλού- 


σε στους εργαζόμενους και τα 
φτωχά λαϊκά στρώματα αυτή η 
καταστροφή. 

Κυβέρνηση και αντιπολίτευ¬ 
ση ποντάρισαν σε δύο εναλλα¬ 
κτικές: βοήθεια από τη Ρωσία 
και ξεπούλημα των αποθεματι- 
κών των ασφαλιστικών ταμείων, 
της δημόσιας περιουσίας και των 
μελλοντικών εσόδων από το φυ¬ 
σικό αέριο. Όμως, η Ρωσία τους 
έκλεισε την πόρτα κατάμουτρα 
και η Ε.Ε. δεν δέχτηκε τη δεύτε¬ 
ρη εναλλακτική, μάλιστα τους 
απείλησε με διακοπή της παρο¬ 
χής ρευστότητας από την ΕΚΤ 
στις κυπριακές τράπεζες μέχρι 
τη Δευτέρα 25/3. Έτσι, αναδι¬ 
πλώθηκαν, πέρασαν από τη Βου¬ 
λή 9 νομοσχέδια, μεταξύ των 
οποίων και την «εξυγίανση του 
τραπεζικού συστήματος», όπου 
το ΑΚΕΛ απείχε (διαφωνώντας 
όχι με το νομοσχέδιο αλλά με 
τον χρόνο κατάθεσής του). 

Έτσι, κάτω από τον εκβιασμό 
(η ΕΚΤ είχε δεσμευτεί για ρευ¬ 
στότητα στις κυπριακές τράπε¬ 
ζες μέχρι τον Ιούλιο του 2013) 
και έχοντας ψηφίσει τα νομο¬ 
σχέδια, δηλαδή χωρίς ανάγκη 
νέας προσφυγής στην ψήφο της 
Βουλής, η κυβέρνηση Αναστασι¬ 
άδη υπέγραψε τελικά τη δεύτερη 
συμφωνία, που δεν είχε και ιδιαί¬ 
τερες διαφορές απ’ την πρώτη. 

> συνέχεια στις επόμενες 
σελίδες 

ΣΟΚ και ΔΕΟΣ στην Κύπρο - ΠαροΗυ 

Το 0X1 να σηκώσουν οι ε 

και ιυ φτωχά λαϊκ 


Η νέα πολιτική της Ε.Ε. και ο 
επερχόμενος σεισμός 

Μέχρι τώρα, η πολιτική της Ευρωζώνης 
συνίστατο στην παροχή δανείων στην υπό 
«διάσωση» χώρα, με τα οποία αυτή δάνειζε ή 
ανακεφαλαιοποιούσε τις τράπεζές της. Υπο¬ 
τίθεται ότι στη σχεδιαζόμενη νέα πανευρω¬ 
παϊκή τραπεζική ενοποίηση, αυτή η πολιτι¬ 
κή θα «βελτιωνόταν» με τη δημιουργία του 
Ευρωπαϊκού Μηχανισμού Στήριξης (και της 
προικοδότησής του με 700 δις) και την παρο¬ 
χή άμεσα απ’ αυτόν δανείων προς τις υπερ¬ 
χρεωμένες τράπεζες, δηλαδή χωρίς την άμε¬ 
ση αύξηση του δημόσιου χρέους της αντί¬ 
στοιχης χώρας. Γι’ αυτό υποτίθεται ότι μετά 
την αλλαγή κυβέρνησης στη Γερμανία τον 
Οκτώβριο, θα εκδίδονταν ευρωομόλογα και 
θα τυπωνόταν πληθωριστικό χρήμα από την 
ΕΚΤ. Με άλλα λόγια, φαίνονταν ότι οι χώ¬ 
ρες του Βορρά θα αναλάμβαναν την χρημα¬ 
τοδότηση των υπερχρεωμένων τραπεζών, ει¬ 
δικά του Νότου. Πάντως αυτό που σίγουρα 
δεν διαφαίνονταν ήταν αυτό που εφαρμό¬ 
στηκε στην περίπτωση της Κύπρου: η άμεση 
ή έμμεση εκκαθάριση των προβληματικών 
τραπεζών, δηλαδή η καταστροφή των μετό¬ 
χων τους, αυτών που τις είχαν δανείσει (κά¬ 
τοχοι τραπεζικών ομολόγων) και των κατα¬ 
θετών (διαμέσου του «κουρέματος»). 

Η αλλαγή αυτής της πολιτικής που φαι¬ 
νόταν να κατασταλλάζει συγκλόνισε την Ευ¬ 
ρωζώνη. Όπως εξήγησε ο νέος πρόεδρος του 
ΕιπΌ§Γθΐιρ Ντέισελμπλούμ και επανέλαβε 
και ο επίτροπος Μπαρνιέ, μια «νέα πολιτική» 
δεν αποκλείεται να ισχύσει. Βέβαια, ο Ντέ¬ 
ισελμπλούμ διέψευσε τη δήλωσή του, αλλά 
ήταν πλέον ξεκάθαρο ότι αναφύεται μια «νέα 
πολιτική». 

Τι σημαίνει αυτή η νέα πολιτική; Ότι η 
ενοποίηση της Ευρωζώνης θα γίνει με βάση 
το σχέδιο του γερμανικού ιμπεριαλισμού: α) 
Άτεγκτη εφαρμογή του Συμφώνου Σταθερό¬ 
τητας και Ανάπτυξης, ισοσκελισμένοι προϋ¬ 
πολογισμοί, Συμφωνία για το Ευρώ, με άλλα 
λόγια αδυσώπητες πολιτικές λιτότητας και 
όξυνσης της κρίσης στις χώρες που αντιμε¬ 
τωπίζουν πρόβλημα, β) Εκκαθάριση υπερ¬ 
χρεωμένων τραπεζών του Νότου, «διάσωσή» 
τους μέσω της καταστροφής μετόχων, ομο¬ 
λογιούχων και καταθετών τους. Συνεπώς, η 
ενοποίηση θα γίνεται κάθε φορά με την υπο¬ 
γραφή ενός συμβολαίου ανάμεσα στην Κομι¬ 
σιόν (ουσιαστικά τη Γερμανία) και την υπο¬ 
ψήφια χώρα. 

Έτσι, οι χώρες πέρα από τη Γερμανία και 
τους δορυφόρους της αφενός θα βυθιστούν 


σε μια μακροχρόνια, ανείπωτη κρίση, και 
αφετέρου οι τράπεζές τους θα διαλυθούν. 
Στην εποχή όμως του ιμπεριαλισμού και του 
χρηματιστικού κεφαλαίου (της σύμφυσης βι¬ 
ομηχανικού και τραπεζικού κεφαλαίου), δι¬ 
άλυση των τραπεζών σημαίνει καταστρο¬ 
φή μικρών, μεσαίων και μεγάλων επιχειρή¬ 
σεων (πιθανόν και πολυεθνικών ομίλων) αυ¬ 
τών των χωρών ή και πέρασμα σε γερμανι¬ 
κή ιδιοκτησία. Έτσι, το βάρος της κρίσης θα 
πέσει σχεδόν αποκλειστικά στις πλάτες αυ¬ 
τών των χωρών, ενώ καταθέσεις και χρηματι¬ 
κά κεφάλαιά τους θα μετακινηθούν στη Γερ¬ 
μανία, καθώς και έλεγχος πολλών επιχειρή- 
σεών τους. 

Θα μπορούσε να γίνει κάτι άλλο; Σίγου¬ 
ρα όχι κάτι πολύ διαφορετικό. Ο γερμανικός 
ιμπεριαλισμός δεν έχει το μέγεθος να σώσει 
τις υπερχρεωμένες ευρωπαϊκές τράπεζες και 
κράτη. Απ’ αυτό όμως μέχρι το σημείο τα κε¬ 
φάλαια της Ευρωζώνης να περάσουν στα χέ¬ 
ρια του γερμανικού ιμπεριαλισμού, υπάρχει 
μια τεράστια απόσταση και προφανώς όλα 
θα κριθούν τόσο από τις αντιδράσεις των ευ¬ 
ρωπαϊκών αστικών τάξεων και πάνω από όλα 
από την ίδια την ταξική πάλη. Κι αυτό σημαί¬ 
νει έναν επερχόμενο σεισμό, που θα καταλή- 
ξει είτε στην εφαρμογή αυτής της νέας πολι¬ 
τικής είτε στη διάλυση της Ευρωζώνης. Αλλά 
το πιο πιθανό είναι να οδηγήσει σ’ ένα νέο 
πανευρωπαϊκό επαναστατικό κύμα. 

Τεράστιες και ραγδαίες αλλαγές 

Οι επιπτώσεις από την πολιτική που 
εφαρμόστηκε στην Κύπρου είναι τεράστιες 
και πολλαπλές: 

α) Αποκαλύφθηκε σ’ όλους το πραγμα¬ 
τικό πρόσωπο της Ευρωζώνης και της Ε.Ε. 
Ακόμη και οι πιο αφελείς είδαν ότι δεν είναι 
τίποτε άλλο από ένα ωμό και κυνικό τέρας, 
ένα κτήνος που δεν διστάζει να συμπεριφέ- 
ρεται με τον πιο μαφιόζικο τρόπο, να δου- 
λοποιεί μια χώρα με τον πιο απεχθή αποικι- 
οκρατικό τρόπο, να καταστρέφει ολοκληρω¬ 
τικά μια οικονομία κ.λπ. 

β) Αποκαλύφθηκαν τα παραμύθια περί 
«βελτιωμένης θέσης» διαφόρων χωρών (ει¬ 
δικά του Νότου) μέσα στην Ε.Ε. Πλέον όλοι 
γνωρίζουν ότι είτε είναι κανείς μέσα στην Ευ¬ 
ρωζώνη είτε δεν είναι, η μοίρα του είναι προ¬ 
διαγεγραμμένη, δηλαδή χειρότερη κι απ’ 
αυτή του υποτιθέμενου παραδείγματος προς 
αποφυγή, δηλαδή της Αργεντινής. Οι εργα¬ 
ζόμενοι και τα φτωχά λαϊκά στρώματα όχι 
μόνο θα εξαθλιώνονται, όχι μόνο θα βυθίζο¬ 
νται στην κρίση αλλά θα χάνουν και τις κα¬ 
ταθέσεις τους. Καταθέσεις και παραμονή στο 
ευρώ ήταν δύο βασι¬ 
κά βάθρα της αστικής 
ιδεολογίας. 

γ) Η ελληνική τρι¬ 
κομματική κυβέρνη¬ 
ση δέχεται το μεγαλύ¬ 
τερο πλήγμα. Πρώτον, 
αποδεικνύεται νέτα 
σκέτα δοσίλογη, ακό¬ 
μη και στο υποτιθέ¬ 
μενα ευαίσθητο εθνι¬ 
κό θέμα της Κύπρου. 
Γιατί ψήφισε την κα¬ 
ταστροφική απόφα¬ 


ση του ΕιιΐΌ§ΐΌΐιρ, όχι μόνο χωρίς να ψελλί¬ 
σει κάποια αντίρρηση αλλά μάλλον επικρο¬ 
τώντας, αρνήθηκε να σπάσει την απειλή δια¬ 
κοπής ρευστότητας στην Κύπρο παρέχοντας 
ρευστό στις κυπριακές τράπεζες, άρπαξε τα¬ 
χύτατα την περιουσία των κυπριακών τραπε¬ 
ζών στην Ελλάδα σαν ύαινα που ακρωτηριά¬ 
ζει ένα πτώμα. Δεύτερον, το πλήγμα στον ελ¬ 
ληνικό καπιταλισμό από την κυπριακή κατα¬ 
στροφή, ακόμα και στην περίπτωση που θα 
είναι μικρό, θα είναι αρκετό για να εκτροχιά- 
σει την κυβερνητική πολιτική (δημοσιονομι¬ 
κή προσαρμογή, έξοδος από την κρίση κ.α.). 
Τρίτον, και αυτό είναι ίσως το χειρότερο, οι 
όροι του παιχνιδιού αλλάζουν. Μέχρι τώρα η 
δοσίλογη τρικομματική έκανε το παν για να 
«διασώσει» τις τράπεζες και τον ελληνικό κα¬ 
πιταλισμό, έχοντας την υποστήριξη της Ευ¬ 
ρωζώνης. Τώρα, αυτό δεν έχει κανένα νόημα, 
γιατί μάλλον περιμένει και την ίδια η πολιτι¬ 
κή που εφαρμόστηκε στην Κύπρο. 

δ) Ανοίγει μια νέα εποχή για το εργατικό 
κίνημα και τους αγώνες στην Ευρώπη. Πυ¬ 
λώνες της αστικής ιδεολογία καταρρέουν, 
σκληρότατες πολιτικές λιτότητας που εφαρ¬ 
μόζονταν με την υπόσχεση «διεξόδου απ’ την 
κρίση» βρίσκονται στον αέρα, μαζί με τις κυ¬ 
βερνήσεις που τις εφάρμοζαν, οι συγκρού¬ 
σεις μεταξύ των αστικών τάξεων παροξύνο¬ 
νται, οι διαιρέσεις στο εσωτερικό της καθε¬ 
μιάς «εθνικής» αστικής τάξης εκδηλώνονται, 
οι προϋποθέσεις για μια προεπαναστατική 
κατάσταση δημιουργούνται. 

Το ΟΧΙ να σηκώσουν οι 
εργαζόμενων και τα φτωχά λαϊκά 
στρώματα της Κύπρου 

Στην Κύπρο, η κυβέρνηση Αναστασιάδη 
μας ξεπούλησε με τον πιο εγκληματικό τρό¬ 
πο, είναι πια ολοφάνερο. Η αντιπολίτευση, 
μαζί και η Εκκλησία, τώρα ανακάλυψαν την 
«αναζήτηση ευθυνών». Κανένας όμως δεν 
τολμάει να ζητήσει την παραίτηση της κυ¬ 
βέρνησης και την καταγγελία της καταστρο¬ 
φικής, εκβιαστικής συμφωνίας. Νοιάζονται 
μόνο να διασώσουν τις θέσεις τους στο πο¬ 
λιτικό παιχνίδι, ως συνομιλητές της Ε.Ε. και 
των ιμπεριαλιστών. 

Το κατεστημένο του νησιού, τραπεζίτες 
και μεγάλο κεφάλαιο, ακόμα κι αν κάποιοι 
απ’ αυτούς πληγούν προσωρινά, έχει φροντί¬ 
σει να μεταφέρει τα κεφάλαιά του σε ασφαλή 
«καταφύγια». Δεν είναι αυτοί οι «συμπατριώ¬ 
τες» μας που θα βρεθούν στον δρόμο! 

Κυρίως, όμως, όλοι αυτοί δεν λένε κου¬ 
βέντα για την ταμπακιέρα, πως φτάσαμε ως 
εδώ και πως θα σωθούμε από την καταστρο¬ 
φή. Για την κρίση του καπιταλιστικού συ¬ 
στήματος, τη διάλυση που οι ίδιοι έφεραν σε 
κάθε παραγωγική βάση του νησιού. Για το 
πού μας οδήγησε η τυφλή πρόσδεση στους 
μέχρι χθες... «εταίρους» της Ε.Ε., που όλοι 
αυτοί χειροκροτούσαν και σήμερα δεν τολ¬ 
μάνε ν’ αμφισβητήσουν!! 

Από κανέναν απ’ αυτούς δεν έχουμε να 
περιμένουμε έλεος ή σωτηρία. Να φύγουν 
όλοι, για να κάνουμε μια νέα αρχή, ξεκινώ¬ 
ντας από την αντιμετώπιση της σημερινής 
κατάρρευσης με βάση τις δικές μας ανάγκες, 
στηριγμένοι στις δικές μας δυνάμεις, αλλη¬ 
λεγγύη και οργάνωση. ■ 


Να βγούμε στους δρόμους 
Απεργία τώρα 
Εξέγερση Παντού 

Δεν υπάρχει ούτε δευτερόλεπτο για χάσιμο, 
ούτε σπιθαμή για αυταπάτες. Πρέπει άμεσα 
να φουντώσει σ’ όλο τα νησί ένας αγώνας 
για τη σωτηρία μας. 

- Καθημερινά και παντού, σε πλατείες, σχο¬ 
λεία, γειτονιές, να οργανώσουμε συγκε¬ 
ντρώσεις, διαδηλώσεις, καταλήψεις κτηρί¬ 
ων του δημοσίου και της Ε.Ε. Να οργανω¬ 
θούμε με επιτροπές και συνελεύσεις. 

- Να μπει σ’ όλα τα συνδικάτα η απαίτη¬ 
ση να κηρυχτεί άμεσα Παγκυπριακή Γενι¬ 
κή Απεργία. 

- Να ετοιμαστούμε για ν’ αντιμετωπίσουμε 
νέους εκβιασμούς αλλά και την καταστο¬ 
λή των ιμπεριαλιστών της Ε.Ε. και των ντό¬ 
πιων δοσίλογων. 

Οι στόχοι μας, τα πρώτα βήματα για να σω¬ 
θούμε πρέπει να είναι: 

- Να ρίξουμε την κυβέρνηση Αναστασιά¬ 
δη. Να μην επιτρέψουμε την αντικατάστα¬ 
σή του από κανένα νέο επίδοξο δοσίλο- 
γο-υπηρέτη της Ε.Ε. Κάτω η εγκληματι¬ 
κή συμφωνία με την Ε.Ε. Να μην μπορεί να 
σταθεί καμία κυβέρνηση που δεν θα καταγ¬ 
γείλει άμεσα τη συμφωνία με την Ε.Ε. ή που 
θα επιχειρήσει να εφαρμόσει Μνημόνια με 
μέτρα ενάντια σε μισθούς, συντάξεις, υγεία, 
παιδεία κ.λπ. 

- Να φύγουμε άμεσα από το Ευρώ και την 
Ε.Ε. Δεν υπάρχει μέλλον και ζωή όσο μέ¬ 
νουμε μέσα σ’ αυτό το σφαγείο, δήθεν να... 
«διαπραγματευόμαστε» με τους χασάπηδές 
μας. Μόνο σπάζοντας οριστικά με τους εκ¬ 
βιασμούς τους μπορούμε να περιορίσουμε 
τη ζημιά, να κρατήσουμε εμείς τον έλεγχο 
της κατάστασης προς όφελος των εργαζο¬ 
μένων, της νεολαίας, του λαού. Μόνο τυ¬ 
πώνοντας δικό μας νόμισμα-λίρα , μπο¬ 
ρούμε ν’ αρχίσουμε μια ανασυγκρότηση 
της παραγωγικής βάσης που την διέλυσαν. 

- Αμεση διαγραφή του χρέους. Δεν πλη¬ 
ρώνουμε πια σε τραπεζίτες και τοκογλύ¬ 
φους. Για να διασώσουμε πόρους που θα 
κατευθυνθούν στην υπεράσπιση των θέσε¬ 
ων εργασίας, των μισθών, των συντάξεων, 
των υποδομών, της υγείας και παιδείας. 

- Εθνικοποίηση των τραπεζών και όλων 
των μεγάλων επιχειρήσεων, κάτω από ερ¬ 
γατικό έλεγχο. Μόνο έτσι μπορούμε να 
σταματήσουμε το τσουνάμι των λουκέτων 
και της ανεργίας και να επανεκινήσουμε 
την οικονομία, με κριτήριο τις επείγουσες 
ανάγκες της τεράστιας πλειοψηφίας των 
εργαζόμενων, των λαϊκών στρωμάτων, της 
νεολαίας - και όχι τα κέρδη μιας χούφτας 
καπιταλιστών και πολιτικών ελίτ. 

Ο αγώνας ήδη άρχισε και είναι ζωής ή θα¬ 
νάτου. Πρέπει να τον πάμε μέχρι τέλους - 
και για να γίνει αυτό χρειάζεται σύγκρουση 
παντού, με την Ε.Ε. και τα κόμματα-υπηρέ- 
τες της, με το καπιταλιστικό σύστημα που 
μας φορτώνει δολοφονικά την κρίση του. 
Ή ΑΥΤΟΙ Ή ΕΜΕΙΣ. 

■ ΕΡΓΑΤΙΚΗ ΠΑΛΗ (Κύπρος) 
6Γ§αΙΐ1ά.ρα1ΐ@£Πιαΐ1.<:οπι 

σμόο τηο κρίσι^ στην Ε.Ε. 

ΡΥΚζόμενοι 
:ίι στρώματα 


Το κίνημα στην Κύπρο 



Η δη από την πρώτη μέρα της πρώτης απόφασης του ΕιιΐΌ§ΐΌΐιρ, 
αυθόρμητα μαζεύτηκαν έξω από το προεδρικό περίπου 200 δι¬ 
αδηλωτές. Συνδιαμορφώθηκε ένα ψήφισμα ενάντια στην από¬ 
φαση, που εγκρίθηκε προφορικά και παραδόθηκε στο Προε¬ 
δρικό. Στο ψήφισμα υπήρχε κάλεσμα για εκ νέου συγκέντρωση τη μέρα και 
την ώρα που θα γινόταν η ψηφοφορία στη Βουλή. 

Αυτή αναβλήθηκε επανειλημμένα. Από Κυριακή 17/3 πήγε για Δευτέρα 
και τελικά έγινε την Τρίτη 19/3. Ωστόσο, τη Δευτέρα το απόγευμα, συγκε¬ 
ντρώθηκαν έξω από τη Βουλή 1.000 διαδηλωτές, υλοποιώντας την απόφα¬ 
ση της προηγούμενης συγκέντρωσης. Συμμετείχαν η ΕΡΑΣ (Επιτροπή για 
μια Ριζοσπαστική Αριστερή Συσπείρωση), μπλοκ αντιεξουσιαστών, καθώς 
και 200 άτομα του Λιλλήκα (ανεξάρτητος προεδρικός υποψήφιος στις πρό¬ 
σφατες εκλογές με στήριξη της ΕΔΕΚ). 

Την Τρίτη 19/3, όταν γινόταν η ψηφοφορία, έξω απ’ τη Βουλή συγκε¬ 
ντρώθηκαν 8.000 άτομα, στη μεγαλύτερη συγκέντρωση που έγινε τα τε¬ 
λευταία χρόνια στην Κύπρο. Το ΑΚΕΛ λειτούργησε πυροσβεστικά απέ¬ 
ναντι στην αυθόρμητη έκφραση της οργής της πλειοψηφίας, μπαίνοντας 
ανάμεσα στους «ανεξάρτητους» διαδηλωτές και το κτίριο της Βουλής. Πα¬ 
ρόλα αυτά συμμετείχε για πρώτη φορά μαζικά στις κινητοποιήσεις ενάντια 
στην απόφαση του ΕιιΐΌ§Γθΐιρ. Οι διαδηλωτές ήταν κυρίως νέοι εργαζόμε¬ 
νοι. Η οργή και η αποφασιστικότητα ήταν τέτοια, που η Βουλή δεν θα μπο¬ 
ρούσε παρά να ψηφίσει το ΟΧΙ. 

Την Πέμπτη 21/3 έγινε μια πολύ μαζική κινητοποίηση των τραπεζοϋ- 
παλλήλων, ενάντια στην καταστροφή των θέσεων εργασίας τους και των 
ταμείων τους, με βάση τα νομοσχέδια που είχαν συνταχθεί κατ’ εντολή της 
Τρόικας. 

Την Τρίτη 26 και Τετάρτη 27 Μαρτίου πραγματοποιήθηκαν μεγάλα μα¬ 
θητικά και φοιτητικά συλλαλητήρια σε Λευκωσία και Λεμεσό αντίστοιχα. 
Η συμμετοχή των μαθητών ήταν πολύ μεγάλη. 

Μια βδομάδα μετά, κι ενώ οι τράπεζες παρέμεναν κλειστές, οδηγώντας 
πολύ κόσμο στην απελπισία, η Κίνηση Πολιτών Ενάντια στις Ιδιωτικοποι¬ 
ήσεις μαζί με την ΠΕΟ (Παγκύπρια Εργατική Ομοσπονδία), που πρόσκει- 
ται στο ΑΚΕΛ, κάλεσαν σε διαδήλωση την Τετάρτη 27 /3 έξω από το Σπί¬ 
τι της Ε.Ε. και ακολούθως έξω από το Προεδρικό Μέγαρο. Η συγκέντρω¬ 
ση δεν είχε το ίδιο μαχητικό κλίμα με τις προηγούμενες μέρες, καθώς ο κό¬ 
σμος που συμμετείχε προερχόταν κυρίως απ’ αυτές τις οργανώσεις, και δι¬ 
αλύθηκε γρήγορα. 

Τη Δευτέρα 1/4, προγραμματίζεται στη Λευκωσία μια μεγάλη συναυλία 
αλληλεγγύης, για συλλογή τροφίμων και ειδών πρώτης ανάγκης. Η συ¬ 
ναυλία που θα είναι δωρεάν και στο κέντρο της πόλης, αναμένεται να συ¬ 
γκεντρώσει γύρω στις 20.000 κόσμο και δεν αποκλείεται να μετατραπεί σε 
συλλαλητήριο στους δρόμους. 

■ Μαρία Χρηστοφή , 
Κύπρος 


Αρνητικές εξελίξεις 
για την ελληνική ΑΟΖ 


Η περιοχή της ανατολικής Μεσο¬ 
γείου συνταράσσεται από τη συ¬ 
νέχιση του σφαγιασμού του συ- 
ριακού λαού και από τα σχέδια των ιμπε¬ 
ριαλιστών να χτυπήσουν τις εξεγέρσεις 
στη Β. Αφρική, να εξοντώσουν τους Πα¬ 
λαιστίνιους και τη Χεζμπολάχ και να προε¬ 
τοιμάσουν την επέμβαση στο Ιράν. Στόχος 
τους είναι ο πλήρης έλεγχος των πετρε¬ 
λαίων και η ενεργειακή εξάρτηση της Κί¬ 
νας και άλλων αναδυόμενων δυνάμεων. Η 
Ρωσία βρίσκεται σε πλήρη ανταγωνισμό με 
ΗΠΑ και ΕΕ για τον έλεγχο της τροφοδο¬ 
σίας της Ευρώπης με φυσικό αέριο και χά¬ 
νει τα ερείσματά της στην περιοχή αν πέσει 
το καθεστώς Άσαντ. 


σον αφορά τους αγωγούς μετα- 
I 1 φοράς φυσικού αερίου, υπάρχει ο 
ρώσικος «δουώ δίτε&ηι», που με¬ 
ταφέρει 63 δις κυβικά μέτρα ετησίως. Πολύ 
δύσκολα μπορεί να τον ανταγωνιστεί η ΕΕ, 
με τους δύο αγωγούς του Αζερμπαϊτζάν, 
που ακόμη δεν έχει ολοκληρωθεί η κατα¬ 
σκευή τους. Η χωρητικότητά τους είναι 16 
δις κυβικά μέτρα ετησίως. Οι αγωγοί λέ¬ 
γονται Ν&Βοοοο και ΤΑΡ, με τον πρώτο να 
περνά από Τουρκία- Βουλγαρία-Ρουμανία- 
Ουγγαρία και να καταλήγει στην Αυστρία 
και τον δεύτερο από Ελλάδα-Αλβανία- 
Ιταλία, οι οποίες υπέγραψαν συμφωνία για 
την κατασκευή του. Η ΕΕ, για να εξασφα¬ 
λίσει την ενεργειακή ανεξαρτησία της από 
τη Ρωσία, πρέπει να προσθέσει στο αζέρι- 
κο αέριο και αυτό της Κύπρου. Η προτίμη¬ 
σή της είναι μάλλον ο Ν&Βοοοο και γι’ αυτό 
ασκούνται πιέσεις στην Κύπρο να ακυρώ¬ 
σει τα σχέδια για κατασκευή σταθμού απο¬ 
θήκευσης φυσικού αερίου και να προωθή¬ 
σει το αέριο μέσω του Ν&Βοοοο. 


λες οι ιμπεριαλιστικές δυνάμεις, οι 
I Ιαναδυόμενες χώρες και οι χώρες 
της περιοχής βρίσκονται μέσα σε 
αυτό το κουβάρι των ανταγωνισμών. Τα δι- 
ακυβεύματα αυτών των συγκρούσεων είναι 
τεράστια και γι’ αυτό οι κίνδυνοι για έναν 
μεγάλο περιφερειακό πόλεμο ή και παρα¬ 
πάνω είναι υπαρκτοί και απειλούν τις εργα¬ 
τικές τάξεις και τους λαούς της περιοχής. 


Ο ελληνικός καπιταλισμός, εκτός 
από τη χρεοκοπία του, έχει να 
αντιμετωπίσει και τη δραματική 
γεωπολιτική και γεωστρατηγική υποβάθ- 
μισή του. Μετά την εύρεση κοιτασμάτων 
υδρογονανθράκων στην περιοχή, η ελλη¬ 
νική αστική τάξη ήλπιζε μαζί με την κυπρι¬ 
ακή στη συμμαχία τους με το Ισραήλ, για 
μια αναβάθμιση της θέσης τους σε σχέ¬ 
ση με την Τουρκία. Η χρεοκοπία όμως και 
των δύο οδηγεί, μαζί με την εδώ και χρόνια 
αναβάθμιση της Τουρκίας σε περιφερειακή 
υπερδύναμη, που σε καμιά περίπτωση δε 
θα έμενε έξω από τις εξελίξεις στην περιο¬ 
χή, σε περαιτέρω υποβάθμισή τους. 


Σ ε αυτή την κατεύθυνση βρίσκονται 
και οι τελευταίες εξελίξεις. Η Αίγυ¬ 
πτος αξιώνει επαναπροσδιορισμό 
της Αποκλειστικής Οικονομικής Ζώνης 
(ΑΟΖ) του 2003, μεταξύ αυτής και της Κύ¬ 
πρου, για να ωφεληθεί κατά μερικά δις δο¬ 
λάρια και έχει από πίσω της την Τουρκία. 
Μαζί με την Τουρκία δεν αναγνωρίζουν ότι 
το Καστελόριζο έχει δικαίωμα ΑΟΖ. Αν η 


Ελλάδα χαράξει ΑΟΖ στο Καστελόριζο, 
ενώνει την ελληνική ΑΟΖ με αυτή της Κύ¬ 
πρου και η Τουρκία αποκόβεται από την 
ΑΟΖ της Αιγύπτου. Η αιγυπτιακή κυβέρ¬ 
νηση κάλεσε την Κύπρο και την Τουρκία 
να καθορίσουν τις μεταξύ τους ΑΟΖ, χω¬ 
ρίς την Ελλάδα. Στην ίδια κατεύθυνση κι¬ 
νήθηκε και ο υπουργός συνεργασίας της 
Λιβύης, κατά την επίσκεψη του υπουργού 
Εξωτερικών Δ. Αβραμόπουλου, συμφωνώ¬ 
ντας με την Αίγυπτο και την Τουρκία και 
μη αναγνωρίζοντας την ΑΟΖ του Καστε¬ 
λόριζου. 


Α πό την άλλη, η Τουρκία, βλέπο¬ 
ντας ότι η κατάσταση στη Συρία 
τραβάει πολύ, εγκαταλείπει τον 
Άσαντ, στρέφεται εναντίον του και συνο¬ 
μιλεί με το Ισραήλ. Επιχειρεί να λύσει το 
Κουρδικό παραχωρώντας κάποια δικαιώ¬ 
ματα στους Κούρδους και με τη βοήθεια 
του Οτσαλάν. Το Ισραήλ ήδη συζητούσε με 
την Τουρκία να γίνει αυτή πύλη μεταφοράς 
του αερίου. Οι διαβουλεύσεις του με την 
Τουρκία κατέληξαν σε συγγνώμη για τη 
βύθιση του πλοίου Μαβί Μαρμαρά, μετά 
και από αμερικάνικη παρέμβαση, κατά την 
επίσκεψη Ομπάμα στο Ισραήλ. Μετά και 
τη χρεοκοπία της Κύπρου, η Τουρκία, δια 
στόματος του υπουργού Εξωτερικών Ντα- 
βούτογλου, έθεσε τα δύο ανεκτά σενάρια 
για τα συμφέροντά της στην περιοχή: είτε 
συνδιαχείριση των πόρων φυσικού αερίου 
με την τουρκοκυπριακή πλευρά είτε διχο¬ 
τόμηση της Κύπρου. 

Α υτή η αναδιάταξη των συμμαχιών 
βγάζει Ελλάδα και Κύπρο από το 
παιχνίδι και δυσχεραίνει δραματι¬ 
κά τη θέση τους. Απέναντι στις κινήσεις 
της Τουρκίας για έρευνες στην περιοχή, η 
τρικομματική κυβέρνηση δια στόματος Σα¬ 
μαρά διακήρυξε ότι η ελληνική και κυπρια¬ 
κή ΑΟΖ είναι της ΕΕ και ότι θα την οριο¬ 
θετήσουν μόνο όταν οι συνθήκες θα είναι 
κατάλληλες! Δηλαδή μάλλον ποτέ! Κά¬ 
λεσε μάλιστα την ΕΕ να παίξει ρόλο στην 
οριοθέτησή της. Η επίσκεψη Σαμαρά στην 
Κωνσταντινούπολη και οι 25 συμφωνίες 
για συνεκμετάλλευση στο Αιγαίο κινού¬ 
νται στα πλαίσια του συμβιβασμού και ανα¬ 
γνωρίζουν το συσχετισμό δύναμης. Άλλω¬ 
στε, λίγες μέρες μετά την επίσκεψη Σαμα¬ 
ρά, η Τουρκία απευθύνθηκε στον ΟΗΕ και 
διακήρυξε ότι οι έρευνές της δεν είναι πα¬ 
ράνομες, απαντώντας στις ελληνικές αιτι¬ 
άσεις. Παράλληλα, ο Σαμαράς επικοινώνη¬ 
σε με τον ισραηλινό πρωθυπουργό Νετα- 
νιάχου για να επισπεύσει τη διακυβερνητι¬ 
κή συνάντηση. Το Ισραήλ τον «διαβεβαίω¬ 
σε» ότι δεν θα επηρεαστούν οι σχέσεις με 
την Ελλάδα, πράγμα μάλλον απίθανο. 


Ο ι παραπάνω εξελίξεις σημαίνουν 
μια νέα υποβάθμισή για τις αστι¬ 
κές τάξεις της Ελλάδας και της 
Κύπρου, μια νεοαποικιοποίηση των χω¬ 
ρών. Δίνουν γη και ύδωρ στους ιμπεριαλι¬ 
στές, γίνονται υποτελείς σε αυτούς και τα 
σχέδιά τους, που σημαίνει για τους εργαζό¬ 
μενους νέα μνημόνια και χρεοκοπίες, αλλά 
και εμπλοκή στις πιθανές πολεμικές συρ¬ 
ράξεις στην περιοχή. 


■ Σοφία Καρασαρλίδον 

19° ΣΥΝΕΔΡΙΟ ΤΟΥ ΚΚΕ: Οριστικό διαζύγιο με την πραγματικότητα; 


Σ τις θέσεις για το 19ο συνέδριο το 
ΚΚΕ μετά από 79 χρόνια αλλάζει 
στόχο: δεν υπάρχουν στάδια (πρώ¬ 
τα αστικοδημοκρατική επανάσταση 
και μετά σοσιαλιστική), υπάρχει η πάλη για 
την εργατική εξουσία που ταυτίζεται με τον 
σοσιαλισμό και αναφέρεται ως λαϊκή εξουσία- 
λαϊκή συμμαχία (θέση 61 και 73). Έτσι, με κα¬ 
θυστέρηση 79 χρόνων (!), ο ελληνικός καπι¬ 
ταλισμός κρίνεται ώριμος για τον σοσιαλισμό. 
Συγκεκριμένα: «Ο ελληνικός καπιταλισμός 
βρίσκεται στο ιμπεριαλιστικό στάδιο ανάπτυ¬ 
ξής του, σε ενδιάμεση θέση στο διεθνές ιμπε¬ 
ριαλιστικό σύστημα, με ισχυρές εξαρτήσεις 
από τις ΗΠΑ και την ΕΕ» (θέση 72). 

Εδώ υπάρχουν ταυτόχρονα τρεις αντιφά¬ 
σεις. Πρώτον, οι αντικειμενικές προϋποθέσεις 
για τον σοσιαλισμό δεν κρίνονται εξετάζο¬ 
ντας κάθε μία χώρα ξεχωριστά, αλλά καθορί¬ 
ζονται συνολικά από την εποχή και το παγκό¬ 
σμιο ιμπεριαλιστικό σύστημα. Δεύτερον, η 
σταλινική ανάλυση για «ωριμότητα» ή «ανω¬ 
ριμότητα» κάθε χώρας για τον σοσιαλισμό 
οδηγεί στο συμπέρασμα ότι η Ελλάδα είναι 
μια ιμπεριαλιστική χώρα και άρα μόνο έτσι 
μπορεί να μπει το ζήτημα του σοσιαλισμού! 
Τρίτον, όλα τα προηγούμενα χρόνια η Ελλά¬ 
δα ήταν καθυστερημένος καπιταλισμός και 
άρα καλώς το ΚΚΕ είχε την πολιτική που είχε! 

Για την κρίση 

Το ΚΚΕ δεν βλέπει καμία δομική κρίση 
(οικονομική, πολιτική, κοινωνική) του πα¬ 
γκόσμιου καπιταλιστικού συστήματος, μα¬ 
κρύ κύμα κάμψης από τα μέσα της δεκαετί¬ 
ας του 70, παγκόσμια κρίση χρέους και αδυ¬ 
ναμία διαχείρισής του, κρίση της παγκόσμιας 
αστικής εξουσίας και κενό στρατηγικής μετά 
την αποτυχία όλων των προηγούμενων στρα¬ 
τηγικών και την εξάντληση των εργαλείων 
για να ελέγξουν την κρίση, την υποχώρηση 
και τον ανταγωνισμό των «παλιών ιμπεριαλι¬ 
στών» σε σχέση με τις νεοαναδυόμενες δυνά¬ 
μεις (τα θεωρεί γενικά απλές «ενδοϊμπεριαλι- 
στικές αντιθέσεις»). 

Θεωρεί την κρίση περισσότερο μια κλασι¬ 
κή κυκλική «κρίση υπερσυσσώρευσης κεφα¬ 


λαίου», που περιορίζεται στο οικονομικό πε¬ 
δίο και στην αδυναμία να ανέβει το ποσοστό 
κέρδους. Για αυτό εξάλλου υπάρχει και το εν¬ 
δεχόμενο για «ανάκαμψη της καπιταλιστικής 
κερδοφορίας, που αντικειμενικά θα οδηγήσει 
σε νέο κύκλο κρίσης». 

Η κατάσταση στην Ελλάδα 

Η τεράστια συρρίκνωση και καταστροφή 
της ελληνικής οικονομίας, η χρεοκοπία της σε 
όλους τους τομείς και ότι αυτή η κατάσταση 
δεν είναι ούτε αναστρέψιμη ούτε διαχειρίσι- 
μη, δεν περνάει καν από τη σκέψη του ΚΚΕ. 
Λογικό βέβαια, αφού τόσο καιρό έβλεπε μόνο 
ανάπτυξη, κέρδη και ανοίγματα στα Βαλκά¬ 
νια και αποκοίμιζε τους εργαζόμενους για τις 
δυνατότητες του ελληνικού καπιταλισμού. 

Στις πολιτικές εξελίξεις, το ΚΚΕ βλέπει 
απλώς μερικές «δυσλειτουργίες στην άσκηση 
της καπιταλιστικής εξουσίας», «ρωγμές στο 
αστικό πολιτικό σύστημα» και ότι «η αστική 
διακυβέρνηση προσαρμόστηκε και το αστι¬ 
κό πολιτικό σύστημα αναμορφώθηκε». Δεν 
είδε πουθενά τον παρατεταμένο κοινωνικό 
πόλεμο των τελευταίων 3 χρόνων, την εκλο¬ 
γική κατάρρευση των δύο αστικών κομμά¬ 
των και την επιταχυνόμενη αποσύνθεσή τους, 
την πτώση της κυβέρνησης του ΠΑΣΟΚ, την 
υποχώρηση της αστικής ιδεολογίας, την πολι¬ 
τικοποίηση και ριζοσπαστικοποίηση πλατιών 
στρωμάτων της ελληνικής κοινωνίας, που 
αποτυπώθηκε και στις εκλογές. Η απάντηση 
που δίνεται για την εκλογική του κατάρρευ¬ 
ση είναι η σχεδιασμένη επίθεση ενάντια στο 
ΚΚΕ και το ότι δεν ήταν ακόμα πιο σκληροί 
στην κριτική τους στον ΣΥΡΙΖΑ! 

Για το κράτος έκτακτης ανάγκης 
ούτε λόγος 

Το ΚΚΕ δεν βλέπει πουθενά τη συνολική 
αντιδημοκρατική αναδίπλωση, τον ιδιότυπο 
βοναπαρτισμό και την πορεία οικοδόμησης 
ενός κράτους έκτακτης ανάγκης για να περι¬ 
οριστούν οι αγώνες και το εργατικό κίνημα, 
αλλά απλά ότι: «Το αστικό πολιτικό σύστημα, 
σε συνθήκες δοκιμασίας από τις συνέπειες της 
κρίσης, αλλά και ως γενική τάση, ανεξάρτητα 


από την ίδια την κρίση, ενισχύεται με νέους 
κατασταλτικούς μηχανισμούς, κρατικούς και 
παρακρατικούς, με την υιοθέτηση πιο αντι¬ 
δραστικών και αυταρχικών νόμων για το τσά¬ 
κισμα του εργατικού και λαϊκού κινήματος». 

Για τους αγώνες 

Οι απεργίες, οι καταλήψεις, οι μαζικές δι¬ 
αδηλώσεις, το κίνημα των πλατειών, η χαμη¬ 
λής έντασης εξέγερση τον Ιούνιο του 2011 
κ.λπ., είναι σαν να μην έγιναν ποτέ και το 
ΚΚΕ θεωρεί ότι κυριαρχούνται από «αυθορ- 
μητίστικες, μικροαστικές, πατριωτικές, εθνι¬ 
κιστικές, οπορτουνιστικές» απόψεις. Ειδικά 
για τις «πλατείες» γράφεται ότι «το κίνημα 
στηρίχτηκε, ενθαρρύνθηκε - αν δε σχεδιά¬ 
στηκε κιόλας - από μηχανισμούς της αστι¬ 
κής τάξης»! Κρατάει αποστάσεις ή και είναι 
ενάντια σε όλα τα κινήματα, αφού θεωρεί ότι 
οι συσχετισμοί είναι αρνητικοί και το σύστη¬ 
μα μπορεί να ενσωματώνει τις διεκδικήσεις 
και τους αγώνες, σε συνεργασία με τον οπορ- 
τουνισμό-σοσιαλδημοκρατία (εννοεί τον ΣΥ- 
ΡΙΖΑ και όλες τις υπόλοιπες αριστερές δυνά¬ 
μεις). Ο παραλογισμός όμως είναι ότι αν κα¬ 
νένας αγώνας δεν μπορεί να κερδίσει και οι 
εργαζόμενοι «έγιναν εύκολη λεία στην περί¬ 
οδο του ρεφορμισμού-οπορτουνισμού», τότε 
η λαϊκή συμμαχία-εξουσία και ο σοσιαλισμός 
είναι μόνο στη φαντασία του ΚΚΕ, ένα θεω¬ 
ρητικό κατασκεύασμα που τοποθετείται σε 
απροσδιόριστο μελλοντικό χρόνο, όταν όλοι 
θα έχουν συμφωνήσει με το ΚΚΕ. 

Τι είδους σοσιαλισμός; 

Και ποιος θα είναι αυτός ο σοσιαλισμός, 
όταν επιτέλους θα έχουν ωριμάσει οι εργα¬ 
ζόμενοι; Πολύ απλά όλα θα λυθούν με την 
«αδρανοποίηση των μηχανισμών της αστι¬ 
κής εξουσίας», που θα αντικατασταθούν με 
τους θεσμούς της λαϊκής εξουσίας, βασισμέ¬ 
νους στον «εργατικό έλεγχο και συμμετοχή». 
Θα γίνει «κοινωνικοποίηση» των μέσων πα¬ 
ραγωγής και τα πάντα θα ρυθμίζονται από 
τον «κεντρικό σχεδιασμό» και το ένα και μο¬ 
ναδικό κομμουνιστικό κόμμα. Ένας σοσιαλι¬ 
σμός από τα πάνω δηλαδή, χωρίς επανάστα¬ 


ση, χωρίς τσάκισμα της αστικής κρατικής μη¬ 
χανής, όπου οι εργαζόμενοι και οι σύμμαχοί 
τους θα συμμετέχουν στην εξουσία, αλλά δε 
θα την ασκούν οι ίδιοι. 

Προσυνεδριακός διάλογος 

Η συζήτηση μέσα από τις στήλες του Ριζο¬ 
σπάστη (και όχι μόνο) ενόψει του συνεδρίου 
έχει ανάψει για τα καλά. Υπάρχει ένας μεγά¬ 
λος αριθμός στελεχών που ασκεί κριτική (όχι 
πάντα από αριστερή κατεύθυνση) ή και δια¬ 
φωνεί ανοιχτά με βασικές γραμμές. Η κριτική 
αυτή υπερασπίζεται το ΑΑΔΜ (Αντιιμπερια- 
λιστικό, Αντιμονοπωλιακό, Δημοκρατικό Μέ¬ 
τωπο), που υπήρχε από το 15ο συνέδριο, θεω¬ 
ρώντας ότι βοηθάει περισσότερο στη συσπεί¬ 
ρωση δυνάμεων, έχει άμεσες διεκδικήσεις, ευ¬ 
νοεί τις πολιτικές συμμαχίες και δίνει και κυ¬ 
βερνητική διέξοδο, σε αντίθεση με τη λαϊ¬ 
κή συμμαχία-εξουσία, η οποία αποκλείει όλα 
τα παραπάνω. Επίσης, ασκείται έντονη κριτι¬ 
κή για την εκλογική υποχώρηση του κόμμα¬ 
τος, τον υπερκερασμό του από τον ΣΥΡΙΖΑ 
και την αδυναμία του να παίξει ρόλο στις πο¬ 
λιτικές εξελίξεις και στους αγώνες. Η ηγεσία 
του ΚΚΕ απαντά με ακόμη πιο σκληρούς χα¬ 
ρακτηρισμούς («αγράμματοι, οπορτουνιστές» 
κ.α.) και όπως όλα δείχνουν η ρήξη μάλλον εί¬ 
ναι αναπόφευκτη. 

Μια σύντομη αποτίμηση 

Η φυγή προς τα εμπρός που επιχειρεί το 
ΚΚΕ είναι σχεδόν αδύνατο να του αποφέρει 
πολιτικά οφέλη και σίγουρα απομακρύνεται 
περισσότερο από την πραγματικότητα και τις 
ανάγκες της ταξικής πάλης. Χωρίς υπερβολή, 
το διαζύγιο που παίρνει το ΚΚΕ από τις μάζες 
δεν μπορεί να συγκριθεί με αυτό που παίρνει 
με τη λογική και την πραγματικότητα. Επί δε¬ 
καετίες υιοθέτησε μια στρατηγική των σταδί¬ 
ων, επιμένοντας στο αστικοδημοκρατικό στά¬ 
διο και την σταθεροποίηση του καπιταλισμού 
(υποτίθεται για να τον ανατρέψει μετά). Τώρα 
περνάει κατευθείαν στο δεύτερο στάδιο (τον 
σοσιαλισμό), αφήνοντας στην άκρη όλη την 
υπόθεση του πώς, με ένα επαναστατικό πρό¬ 
γραμμα, που ξεκινάει από τις σημερινές συν¬ 
θήκες, εξετάζει την κατάσταση και τους αγώ¬ 
νες και δε μένει μόνο στα πλαίσια μιας χώρας, 
μπορεί να ανατραπεί ο καπιταλισμός. 


60 χρόνιο από τον θάνατο του Στάλιν 


Σ τις 5 Μάρτη συμπληρώθηκαν 60 
χρόνια από τον θάνατο του Ιωσήφ 
Βησαριόνοβιτς Τζουγκασβίλι (Στά¬ 
λιν), του ανθρώπου που συμπύκνωσε τον 
εκφυλισμό της Οκτωβριανής Επανάστασης, 
τη διάλυση της Κομμουνιστικής Διεθνούς, 
ιστορικές ήττες της εργατικής τάξης, τη δυ- 
σφήμιση του Σοσιαλισμού - Κομμουνισμού. 

Γεννήθηκε το 1879 στη Γεωργία, σε οι¬ 
κογένεια πρώην δουλοπάροικων. Πήρε υπο¬ 
τροφία για τη θεολογική σχολή της Τιφλί¬ 
δας, όπου συνδέθηκε με μια μυστική αυτονο- 
μιστική οργάνωση. Το 1901, μπήκε στο Σο¬ 
σιαλδημοκρατικό Εργατικό Κόμμα και στο 
2° Συνέδριο συντάχθηκε με τον Μαρτόφ, σε 
αντιπαράθεση με τον Λένιν, για τον χαρα¬ 
κτήρα του κόμματος. Τον Απρίλη του 1902 
συνελλήφθη για τον συντονισμό της απερ¬ 
γίας στις εγκαταστάσεις του Ρότσιλντ στο 
Μπακού και εξορίστηκε για 18 μήνες στη Σι¬ 
βηρία. Το 1904, δραπετεύει και οργανώνει 
εκ νέου απεργίες και διαδηλώσεις. Το 1912, 
μπαίνει στη σύνταξη της Πράβντα και στην 
Κεντρική Επιτροπή των Μπολσεβίκων, ενώ 
αργότερα την ίδια χρονιά συλλαμβάνεται 
και εξορίζεται ισόβια στη Σιβηρία. 

Εκείνη την περίοδο υιοθέτησε την άπο¬ 
ψη των Μενσεβίκων για το χαρακτήρα της 
επανάστασης στη Ρωσία, που έβλεπε μόνο 
λύση των αστικοδημοκρατικών προβλημά¬ 
των οπωσδήποτε υπό την εξουσία της «προ¬ 
οδευτικής» αστικής τάξης. Γι’ αυτό και στην 
κρίσιμο περίοδο από την ανατροπή του Τσά¬ 
ρου (Φλεβάρης 1917) μέχρι τον επανεξοπλι- 


σμό των Μπολσεβίκων (ιδιαίτερα με τις Θέ¬ 
σεις του Απρίλη του Λένιν) και την Οκτω¬ 
βριανή Επανάσταση, ο Στάλιν αρχικά είχε 
υποστηρίξει την αστική Προσωρινή Κυβέρ¬ 
νηση και μετά τήρησε σιγή ιχθύος, παραμέ- 
νοντας σε δευτερεύοντα καθήκοντα στην 
τιτάνια σύγκρουση που εξελισσόταν για τη 
νίκη της επανάστασης. Μετά την Οκτωβρι¬ 
ανή Επανάσταση, ο Στάλιν έγινε «επίτροπος 
εθνοτήτων», θέση από την οποία αντιμετώ¬ 
πισε με ιδιαίτερη ωμότητα τα εθνικά προβλή¬ 
ματα στη Γεωργία, υιοθετώντας ουσιαστικά 
την στάση του παραδοσιακού μεγαλορώσι- 
κου σωβινισμού. 

Σαν επαναστάτες μαρξιστές δεν προ¬ 
σπαθούμε να βρούμε τη ρίζα των κοινωνι¬ 
κών φαινομένων στα φυσικά πρόσωπα κα¬ 
θαυτά, αλλά στις αντικειμενικές συνθήκες, 
οι οποίες διαμορφώνουν και το πλαίσιο για 
το ρόλο των ατόμων. Πολλές απόψεις, τόσο 
αστών όσο και μέσα στο εργατικό κίνημα, 
χαρακτηρίζουν τον σταλινισμό ως φυσικό 
επακόλουθο του Μαρξισμού και του «γρα- 
φειοκρατισμού» ή «αυταρχισμού» του Λέ¬ 
νιν. Στην πραγματικότητα, από το 1924 και 
μετά, η επικράτηση της γραφειοκρατίας στη 
Σοβιετική Ένωση οφείλεται κυρίως στις συν¬ 
θήκες οικονονική ερήμωσης από τον παγκό¬ 
σμιο και τον εμφύλιο πόλεμο, και κυρίως 
στην αποτυχία της επανάστασης στην Ευ¬ 
ρώπη, που άφησε απομονωμένη τη Σοβιετι¬ 


κή Ένωση. Έτσι αναδύθηκε μια προνομιού¬ 
χα κάστα στο σοβιετικό κράτος και το μπολ¬ 
σεβίκικο κόμμα. Μετά τον θάνατο του Λέ¬ 
νιν, από τη μια η γραφειοκρατία και η εξου¬ 
σία της μετουσιώνονταν στην κλίκα γύρω 
από τον Στάλιν, ενώ η επαναστατική πτέρυ¬ 
γα γύρω από τον Τρότσκι. 

Με την επικράτηση της γραφειοκρατί¬ 
ας, η πορεία της επανάστασης τόσο στην 
ΕΣΣΔ όσο και διεθνώς θα πάρει δραματική 
τροπή. Σειρά αντιμαρξιστικών σοφισμάτων 
(σοσιαλισμός σε μια χώρα, σοσιαλφασιμός, 
τρίτη και τελευταία περίοδος του καπιταλι¬ 
σμού κ.α.) κατασκευάστηκαν για να στηρί¬ 
ξουν τα προνόμια των σφετεριστών της σο¬ 
βιετικής εξουσίας, ενώ η εργατική τάξη έζησε 
συντριπτικές ήττες και πλήρωσε με ποτάμια 
αίματος τα κεντριστικά ζιγκ-ζαγκ των στα¬ 
λινικών. 

Στην ίδια τη Σοβιετική Ένωση απλώθη¬ 
κε ένα δίκτυο τρομοκρατίας (μυστικές υπη¬ 
ρεσίες κ.α.). Τεράστιο μέρος της ηγεσίας 
του Κόκκινου Στρατού και όλη η ηγεσία του 
Μπολσεβικικού Κόμματος στην Οκτωβρια¬ 
νή Επανάσταση θα δικαστούν στις διαβόη¬ 
τες Δίκες της Μόσχας, θα εκτελεστούν ή θα 
σταλούν στα χιλιάδες γκουλάγκ που γέμι¬ 
σαν τις στέπες και τη Σιβηρία. Αυτές οι στα¬ 
λινικές εκκαθαρίσεις έφεραν στις αρχές του 
Β’ Παγκόσμιου Πολέμου τον Κόκκινο Στρα¬ 
τό στα πρόθυρα της διάλυσης και τους Ναζί 


στις πύλες της Μόσχας. 

Η προδοσία της Κινέζικης Επανάστασης 
του 1925-27 από τους σταλινικούς, η απο- 
δυνάμωση των ΚΚ διεθνώς από την υπερα- 
ριστερή στροφή της «τρίτης περιόδου», με 
πιο τρανταχτό παράδειγμα την παράλυση 
του γερμανικού προλεταριάτου που θ’ ανοί¬ 
ξει τον δρόμο στο Χίτλερ, τα «Λαϊκά Μέτω¬ 
πα» των ΚΚ με τις «προοδευτικές εθνικές και 
δημοκρατικές» αστικές τάξεις που θα οδη¬ 
γήσουν στην προδοσία της Ισπανικής Επα¬ 
νάστασης, το σύμφωνο μη επίθεσης Ρίπερ- 
ντροπ-Μολότοφ για μια «ειρηνική συνύ¬ 
παρξη» του γερμανικού ιμπεριαλισμού και 
σταλινικής γραφειοκρατίας, η συμμαχία της 
ΕΣΣΔ με τη δυτική ιμπεριαλιστική μπουρ¬ 
ζουαζία των ΗΠΑ, Γαλλίας και Βρετανίας 
στον Β’ Παγκόσμιο Πόλεμο, που θα εξασθε- 
νίσει ή θα τσακίσει τις επαναστατικές δυνα¬ 
τότητες σε σειρά χωρών (μεταξύ αυτών και 
η Ελλάδα) είναι κάποιοι χαρακτηριστικοί 
σταθμοί της «προσφοράς» του Στάλιν. 

22 χρόνια μετά την πτώση του «υπαρ¬ 
κτού σοσιαλισμού», το σταλινικό τραύμα 
στη συνείδηση της εργατικής τάξης δεν έχει 
ακόμα γιατρευτεί. Είναι επιτακτικό να καθα¬ 
ριστεί από τη γάγγραινα του σταλινισμού το 
απελευθερωτικό όραμα του Κομμουνισμού, 
για να δώσει πνοή μια νέα πρόταση οργάνω¬ 
σης της κοινωνίας, στον αντίποδα της εκμε¬ 
τάλλευσης και της βαρβαρότητας του καπι¬ 
ταλισμού, που ουδεμία σχέση θα έχει με τα 
σταλινικά τερατουργήματα του «υπαρκτού». 

ΙΡΑΚ: ΔΕΚΑ ΧΡΟΝΙΑ ΜΕΤΑ 


Στις 19 Μαρτίου τον 2003 ξεκίνησε η επέμβαση τον αμερικάνικου και βρετανικού ιμπεριαλισμού, μαζί με κάμποσους ακόμα 
«πρόθυμους », στο Ιράκ , με στόχο υποτίθεται να αποτρέφουν την χρήση όπλων μαζικής καταστροφής -που ποτέ δεν βρέθηκαν -, 
να απελευθερώσουν τον ιρακινό λαό από τον δικτάτορα Σαντάμ Χουσεΐν -παλιό σύμμαχό τους στο πόλεμο ενάντια στην ιρακινή 
επανάσταση- και να εγκαταστήσουν μια Δημοκρατία δυτικού τύπου στην καρδιά της Μέσης Ανατολής. 

Μ Κώστας Δίκαιος 




Τ ι Ιράκ προέκυψε μετά από 10 
χρόνια αμερικανικής κατοχής 
και πάνω από ένα χρόνο μετά 
την αποχώρηση των περισσότε¬ 
ρων μάχιμων μονάδων στις 18 Δεκεμβρίου 
του 2011, είναι ολοφάνερο, αρκεί να αναλο- 
γιστεί κανείς ότι έχουμε: 

1. Μια τριχοτόμηση της χώρας ανάμεσα σε 
Σιίτες, Σουνίτες και Κούρδους 

2. Κάθε χρόνο συνεχίζουν να δολοφονού¬ 
νται περίπου 4.000 πολίτες και 1.000 αστυ¬ 
νομικοί σε βομβιστικές επιθέσεις ενάντια 
στις δυνάμεις ασφαλείας, που άφησαν στο 
πόδι τους τα στρατεύματα των ΗΠΑ για να 
διαφυλάξουν την τάξη και αποτυγχάνουν 
πλήρως, γιατί δεν πρόκειται για τίποτα πα¬ 
ραπάνω από φυλετικές συμμορίες, κυρίως 
των σιιτών. Εκατόμβες νεκρών αμάχων σε 
ουρές λεωφορείων και σε υπαίθριες αγορές 
από εθνο-θρησκευτικές οργανώσεις και πα- 
ραστρατιωτικές συμμορίες, που θέλουν είτε 
να εκκαθαρίσουν περιοχές από τους αλλό¬ 
φυλους ή να αποσταθεροποιήσουν την κυ¬ 
βέρνηση των Σιιτών που υποστηρίζουν οι 
ΗΠΑ. 

3. Όπως συνέβαινε και όταν η χώρα διοι- 
κούνταν από αμερικάνικες και βρετανικές 
δυνάμεις, τα βασανιστήρια είναι άκρως δι¬ 
αδεδομένα, χιλιάδες άνθρωποι φυλακίζο¬ 
νται χωρίς να δικαστούν και οι εξαφανίσεις 
και οι κρατικές δολοφονίες είναι υποθέσεις 
ρουτίνας. 

4. Η ηλεκτροδότηση και η αποχέτευση μετά 
βίας λειτουργούν, το εκπαιδευτικό σύστη¬ 
μα εξακολουθεί να είναι ανύπαρκτο από την 
εποχή της επέμβασης, πάνω από το 1/3 των 
ενηλίκων είναι άνεργοι, η κρατική διαφθο¬ 
ρά έχει μετατραπεί σε θεσμική ληστεία, οι 
συνδικαλιστές δικάζονται επειδή προκήρυ¬ 
ξαν απεργίες ή κάλεσαν σε διαδηλώσεις, η 
πρόσβαση στο πόσιμο νερό είναι δύσκολη 
και 1,2 εκατ. Ιρακινοί παραμένουν μακριά 
από τις εστίες τους. 

5. Οι υποδομές καταστράφηκαν κατά την 
εισβολή και την κατοχή, ενώ πόλεις όπως 
η Φαλούτζα έχουν μετατραπεί σε σωρούς 
ερειπίων γεμάτους απεμπλουτισμένο ουρά¬ 
νιο κα λευκό φώσφορο, που οδηγούν στα 
ύψη τους καρκίνους και τις τερατογενέσεις! 

Και όλα αυτά σε μια χώρα που πριν την 
εισβολή, έστω και με τον Σαντάμ στην εξου¬ 
σία, αποτελούσε πρότυπο κοσμικού κρά¬ 
τους στη Μ. Ανατολή και διέθετε μερικού 
από τους καλύτερους επιστήμονες και καλ¬ 
λιτέχνες του αραβικού κόσμου! 

Βέβαια ο αμερικανικός ιμπεριαλισμός 
δεν άφησε 4.500 αμερικανούς στρατιώ¬ 
τες νεκρούς, 30.000 τραυματίες και 2 τρις 


δολάρια στον πόλεμο στο Ιράκ για να φέ¬ 
ρουν την ευημερία και την δημοκρατία στην 
χώρα. Οι στόχοι του ήταν άλλοι. Σκότωσε 
223.000 ανθρώπους, όπως ανάφερε η ιρα- 
κινή κυβέρνηση και ο Παγκόσμιος Οργανι¬ 
σμός Υγείας (ή κοντά στο ένα εκατομμύριο, 
σύμφωνα με κάποιες εταιρίες ερευνών) για 
να πετύχει 2 στόχους: 

1. Αξιοποιώντας την 11 η Σεπτέμβρη προ¬ 
σπάθησε να χρησιμοποιήσει την στρατιωτι¬ 
κή του υπεροπλία, προκειμένου να ξανακερ¬ 
δίσει την οικονομική κυριαρχία, την οποία 
έχει χάσει εδώ και καιρό, στράφηκε ανοιχτά 
ενάντια σε όλες τις χώρες που αμφισβητούν 
την οικονομική κυριαρχία των ΗΠΑ με το 
δόγμα «Όποιος δεν είναι μαζί μας είναι ενα¬ 
ντίον μας»! Οριοθέτησε τον άξονα του Κα¬ 
κού (Ιράν, Β. Κορέα, Λιβύη) απειλώντας ευ¬ 
θέως με επεμβάσεις που στόχο έχουν τόσο 
την Ρωσία και την Κίνα, όσο και την ίδια την 
ΕΕ, για τον έλεγχο των παγκόσμιων αποθε¬ 
μάτων πρώτων υλών και των ενεργειακών 
πηγών στην Μ. Ανατολή και την Κ. Ασία. Γι 
αυτό και διεξήγαγε τον πόλεμο μόνος του, 
χωρίς τονα ΟΗΕ, αναλαμβάνοντας το ρί¬ 
σκο να κονιορτοποιηθούν οι συγκαλύψεις 
περί διεθνούς νομιμότητας και να κλονισθεί 
η παγκόσμια ασφάλεια από την όξυνση των 
ενδοϊμπεριλαιστικών ανταγωνισμών. 

2. Ήθελε να εγκαταστήσει ένα είδος «δημο¬ 
κρατίας» στο Ιράκ, το οποίο να μπορεί να 
ελέγξει πολιτικά και οικονομικά, με στό¬ 
χο να αποτελέσει «πρότυπο βίαιου εκδημο¬ 
κρατισμού» για ολόκληρη την Μ. Ανατολή 
(Συρία, Λιβύη κ.α.) και ταυτόχρονα με την 
αθρόα χρησιμοποίηση των αμερικανικών 
πολυεθνικών να λεηλατήσει τον πλούτο αυ¬ 
τών των χωρών. 

Δέκα χρόνια μετά, αν προσπαθήσου¬ 
με να αξιολογήσουμε την προσπάθεια των 
ΗΠΑ, οφείλουμε να δούμε 

1. Το Ιράκ κατάφερε να αποτρέψει την μό¬ 
νιμη κατοχή, χάρη στην αντίσταση, ένοπλη 
και ειρηνική, του λαού του, περιλαμβανο- 
μένου τόσο των σουνιτών όσο και των σι- 
ιτών. Ήταν τόσο μεγάλο το τίμημα για τον 
αμερικάνικο ιμπεριαλισμό σε νεκρούς, σε 
πολιτικό κόστος (πάνω από 60% των αμε- 
ρικανών πολιτών θεωρούν το Ιράκ «λά¬ 
θος», ενώ 37% των άγγλων θεωρούν τον 
Μπλερ εγκληματία πολέμου) και σε χρημα¬ 
τικό κόστος, που τελικά αποσύρθηκε μάλ¬ 
λον όπως-όπως αφήνοντας την διακυβέρ¬ 
νηση σε μια συμμαχία σιιτών φονταμεντα- 
λιστών, που συναγωνίζεται σε αυταρχισμό 
και ωμότητα το καθεστώς Χουσεΐν. Ακο¬ 
λουθώντας το δίδαγμα των ίδιων των αμε¬ 


ρικάνικων δυνάμεων κατοχής, που έστησαν 
ολόκληρα κέντρα βασανιστηρίων, η κυβέρ¬ 
νηση των φιλοϊρανών σιιτών συνεχίζει τις 
συλλήψεις, τα βασανιστήρια και την δράση 
φιλοκυβερνητικών ταγμάτων θανάτου, που 
σφάζουν προκειμένου να υπονομεύουν την 
αντίσταση. Το αποτέλεσμα είναι η αντίστα¬ 
ση του ιρακινού λαού με άξονα τους σου¬ 
νίτες να κατευθυνθεί ενάντια στην κυβέρ¬ 
νηση του πρωθυπουργού Νούρι αλ-Μαλίκι 
μετά την αποχώρηση των Αμερικάνων. Η 
Ισλαμική Ομάδα του Ιράκ (ΙΟΙ), ένας συνα¬ 
σπισμός 17 οργανώσεων ανταρτών που συ¬ 
γκροτήθηκε το 2010, τιτλοφορεί την ανα¬ 
κοίνωσή της: «Θα πολεμήσουμε το Ιράν, με 
την ίδια δύναμη με την οποία πολεμήσαμε 
τους Αμερικανούς », καθώς θεωρεί ότι «το 
Ιράν κατέχει το Ιράκ μέσω των συνεργών 
του»\ Χρησιμοποιούν στην ουσία την προ¬ 
γονική εχθρότητα μεταξύ αράβων και Περ- 
σών και την προσβολή των σουνιτών που 
έχασαν την εξουσία προς όφελος των σιιτών 
για να προσδώσουν δυστυχώς φυλετική δι¬ 
άσταση στην σύγκρουση. Από την άλλη 
μεριά, το Ισλαμικό Κράτος του Ιράκ (ΙΚΙ), 
μια συμμαχία οργανώσεων πιστών στην Αλ 
Κάιντα, όπως λένε οι ιμπεριαλιστές, δηλώ¬ 
νει ότι πραγματοποίησε 195 επιθέσεις από 
τις 28 Δεκέμβρη έως τις 24 Φεβρουάριου 
κατά του «στρατού και της αστυνομίας των 
Σαφαβιδών» (οι Σαφαβίδες ήταν μια δυνα¬ 
στεία που βασίλευσε στο Ιράν από το 1501 
έως το 1736), θεωρώντας τους σιίτες απο¬ 
γόνους αυτής της δυναστείας! Είναι φανε¬ 
ρό ότι η ανασφάλεια και ο φόβος έφερε μια 
έκρηξη της εθνοτικής βίας στην χώρα την 
επαύριον της εισβολής, με ενθάρρυνση των 
κατοχικών δυνάμεων υπό τα γνωστά πρό¬ 
τυπα του «διαιρεί και βασίλευε». 

2. Δέκα χρόνια μετά, οι ΗΠΑ διατηρούν 
ισχυρή παρουσία στο Ιράκ με χιλιάδες μι¬ 
σθοφόρους, ασκούν επιρροή σε θέμα¬ 
τα ασφαλείας και μυστικών υπηρεσιών και 
έχουν κλείσει μακροχρόνια συμβόλαια με 
αποικιακούς όρους για να αρπάξουν τον 
πλούτο. Όμως αυτό το Ιράκ απέχει πολύ 
από το ελεγχόμενο καθεστώς που ήθε¬ 
λαν να εγκαταστήσουν. Στην ουσία εξου¬ 
σία και ιμπεριαλιστές βρίσκονται κλεισμέ¬ 
νοι στην περιτειχισμένη Πράσινη Ζώνη της 
Βαγδάτης, ένα τεράστιο οικιστικό συγκρό¬ 
τημα, στο κέντρο της Πόλης, όπου στεγά¬ 
ζονται κυβερνητικά κτίρια και σειρά ξέ¬ 
νων πρεσβειών, συμπεριλαμβανομένων των 
ΗΠΑ και της Βρετανίας. Στις σιιτικές περι¬ 
οχές οι βόμβες σκορπούν τον θάνατο, ενώ 
στις σουνιτικές δυτικές επαρχίες της χώρας 
τους τελευταίους μήνες η κυβέρνηση αντι¬ 
μετωπίζει κύματα διαδηλώσεων. Οι κεντρι¬ 
κοί οδικοί άξονες σύνδεσης με την Ιορδα¬ 


νία και την Συρία παρέμειναν για μεγάλα δι¬ 
αστήματα κλειστοί από τους εξεγερμένους 
σουνίτες, οι οποίοι αισθάνονται περιθωριο¬ 
ποιημένοι από την αυταρχική σιιτική κυβέρ¬ 
νηση. Ο Μαλίκι μάλιστα αναγκάστηκε να 
αναβάλει τις περιφερειακές εκλογές της 20 ης 
Απριλίου σε δύο κατεξοχήν σουνιτικές περι¬ 
οχές του Ιράκ, τις επαρχίες Ανμπάρ και Νι- 
νευή. Προπύργιο του ένοπλου αγώνα ενά¬ 
ντια στις ΗΠΑ μέχρι το 2007, η Ανμπάρ θε¬ 
ωρείται κατεξοχήν ορμητήριο των σουνιτι- 
κών ομάδων αντίστασης. Στο Βόρειο Ιράκ, 
οι Κούρδοι έχουν κερδίσει την αυτονομία 
τους, διαθέτουν ήδη κυβέρνηση και ένο¬ 
πλες δυνάμεις, αλλά εξαρτώνται οικονομι¬ 
κά από την Βαγδάτη. Διεκδικούν την περι¬ 
οχή του Κιρκούκ, που αποτελεί μήλον της 
έριδος λόγω του πετρελαίου που διαθέτει, 
και απειλούν και αυτοί ότι θα διακόψουν τις 
εξαγωγές αργού πετρελαίου και θα αποσχι¬ 
στούν πλήρως λόγω της αυταρχικής διακυ¬ 
βέρνησης του Μαλίκι! 

Επομένως η «δημοκρατία» που έφε¬ 
ραν οι ΗΠΑ στο Ιράκ αποτελεί παράδειγ¬ 
μα προς αποφυγή για τους λαούς στην πε¬ 
ριοχή. Βέβαια οι ΗΠΑ, αν και απέτυχαν πα¬ 
ταγωδώς στο Ιράκ στον πολιτικό τομέα, 
ωστόσο προσπαθούν να αξιοποιήσουν την 
Αραβική Ανοιξη για να ελέγξουν την κατά¬ 
σταση σε Λιβύη και Συρία. 

3. Τα αποτελέσματα της επέμβασης όμως εί¬ 
ναι ακόμα πιο πολύπλοκα για τους ιμπερια¬ 
λιστές. Ας δούμε τις αντιφάσεις: α) Οι ΗΠΑ 
στηρίζουν την φιλοϊρανική κυβέρνηση των 
Σιιτών στο Ιράκ, την ίδια στιγμή που θέ¬ 
λουν να επέμβουν στο Ιράν, πράγμα που θα 
αποσταθεροποιούσε πλήρως την κυριαρχία 
τους στο Ιράκ λόγω των αντιδράσεων των 
σιιτών! Γι αυτό όμως και έχουν μοιράσει δε¬ 
κάδες χιλιάδες στρατεύματα στις γύρω χώ¬ 
ρες έτοιμα να ξαναεπέμβουν! β) Το σουνιτι- 
κό ΙΚΙ στο Ιράκ, που μάχεται την κυβέρνη¬ 
ση Μαλίκι, αναπτύχθηκε και μεγάλωσε από 
την στιγμή που άρχισε η σουνιτική εξέγερ¬ 
ση στην Συρία, στο πλευρό της οποίας μά¬ 
χονται με την υποστήριξη μάλιστα της σου- 
νιτικής Τουρκίας. Οι ΗΠΑ στηρίζουν τους 
αντικαθεστωτικούς της Συρίας (συμμά¬ 
χους του ΙΚΙ), ενώ ο Μαλίκι (σύμμαχος των 
ΗΠΑ) στηρίζει το καθεστώς του Ασαντ, 
επειδή το ίδιο κανέι και το σιιτικό Ιράν! 

Είναι φανερά τα όρια της αμερικανικής 
ισχύος και η ανικανότητα των ΗΠΑ να επι¬ 
βάλουν την θέληση τους σε λαούς που αντι¬ 
στέκονται. Το Ιράκ είναι μάλλον στρατηγι¬ 
κή ήττα των ΗΠΑ, γι αυτό και δυσκολεύο¬ 
νται να εξαπολύσουν νέες επιθέσεις σε Ιράν 
και Συρία! Πόσο μάλλον να διεκδικήσουν 
την κυριαρχία σε Κίνα, Ρωσία, Ε.Ε. με την 
απειλή των όπλων όπως σχεδιάζουν. 

Βουλγαρία 


Το προλεταριάτο δοναρικά στο προσκήνιο 

βαθαίνει και οξύνει ιην κρίση ίου Ευρώ και της Ε.Ε 


Τ ον περασμένο Φλεβάρη, η είδηση ότι 
η βουλγαρική κυβέρνηση παραιτήθη¬ 
κε κάτω από την πίεση των καθημερι¬ 
νών μαζικών διαδηλώσεων (βλέπε ΕΠ 
Μαρτίου) ήχησε ευχάριστα στα αυτιά 
των ελλήνων εργαζομένων. Ταυτόχρονα όμως γέν¬ 
νησε και την απορία για το τι είναι αυτό που έβγα¬ 
λε τους βούλγαρους εργαζόμενους τόσο δυναμικά 
στους δρόμους, αφού προς το παρόν οι λέξεις τρόι¬ 
κα, μνημόνια, χρέος δεν είναι στο καθημερινό τους 
λεξιλόγιο. 

Το δημόσιο χρέος στη Βουλγαρία είναι το δεύτε¬ 
ρο μικρότερο στην ΕΕ, κάτω από το 20% του ΑΕΠ 
(με αυξητικές τάσεις) και το έλλειμμα το 2012 ήταν 
κάτω από 3%. Η περίπτωση της Βουλγαρίας αποδει- 
κνύει ότι η ευημερία των αριθμών δεν σημαίνει ότι ευ- 
ημερούν και οι άνθρωποι. Ακόμα δείχνει ότι η κρίση 
που πλήττει την παγκόσμια καπιταλιστική οικονομία 
δεν είναι μόνο δημοσιονομική, αλλά εμφανίζεται σε 
όλους τους τομείς της οικονομίας και ότι οι χώρες θα 
πέφτουν η μία μετά την άλλη σ’ αυτήν. Η βουλγάρι- 
κη οικονομία είναι σε ύφεση τα δύο τελευταία χρό¬ 
νια (-1,2% το 2011 και -0,8% το 2012) και η κυβέρνη¬ 
ση έχει εφαρμόσει αρκετά σκληρά μέτρα για να περι¬ 
ορίσει το δημόσιο έλλειμμα. Η ανεργία έχει αυξηθεί 
αρκετά και φτάνει το 12,4%, ενώ οι μισθοί είναι από 
τους χαμηλότερους στην Ευρώπη, με τον μέσο μηνι¬ 
αίο μισθό να βρίσκεται στα 393 ευρώ και τον κατώτα- 
το στα 159 ευρώ. 

Πέρα από το διετές πρόγραμμα λιτότητας που έχει 
εφαρμόσει η κυβέρνηση Μπορίσοφ, οι δύο κύριες αι¬ 
τίες που έβγαλαν τους Βούλγαρους στους δρόμους εί¬ 
ναι οι υπέρογκες τιμές του ρεύματος (όλες οι εταιρί¬ 
ες είναι ιδιωτικές), που εξαφανίζουν τα πενιχρά τους 
εισοδήματα, και η διαφθορά του πολιτικού συστήμα¬ 
τος και των κομμάτων που εδώ και 23 χρόνια (από 
την πτώση του «ανατολικού μπλοκ» το 1989-91) κυ¬ 
βερνούν τη χώρα. 

Το κίνημα στη Βουλγαρία έχει αρκετά κοινά χα¬ 
ρακτηριστικά με το κίνημα των «αγανακτισμένων» σε 
Ελλάδα και Ισπανία και την αράβικη άνοιξη. Για με¬ 
γάλο χρονικό διάστημα οι συγκεντρώσεις ήταν κα¬ 
θημερινές στις μεγαλύτερες πόλεις της χώρας και σε 
πολλές περιπτώσεις οι διαδηλωτές πραγματοποιού¬ 
σαν λαϊκές συνελεύσεις, που αποφάσιζαν νέες δρά¬ 
σεις και συγκεντρώσεις. Αν και αρχικά οι διαδηλώ¬ 
σεις είχαν ειρηνικό χαρακτήρα, γρήγορα οι επιθέσεις 
ενάντια στις εταιρίες ηλεκτρικής ενέργειας και οι συ¬ 
γκρούσεις γενικεύτηκαν. Η κυβέρνηση δοκίμασε τη 
λύση της σκληρής κρατικής καταστολής, η οποία 
όμως ενδυνάμωσε το κίνημα και την οδήγησε σε πα¬ 
ραίτηση. Προπύργιο αυτού του αγώνα είναι μέχρι και 
σήμερα η Βάρνα, όπου, έξω από το δημαρχείο στις 20 
Φλεβάρη, αυτοπυρπολήθηκε ένας άνεργος, σε ένδει¬ 
ξη διαμαρτυρίας για την οικονομική και πολιτική κα¬ 
τάσταση. Να σημειωθεί ότι μόνο τον τελευταίο μήνα 
στη Βουλγαρία έχουν γίνει έξι αυτοπυρπολήσεις πο¬ 
λιτών. Οι διαδηλωτές στη Βάρνα έφτασαν μέχρι και 
τους 70.000 (σε πληθυσμό 350.000), ενώ με συνεχείς 
κινητοποιήσεις μέχρι και τη στιγμή που γράφεται το 
άρθρο (κατάληψη δημαρχείου, αποκλεισμός σιδηρο¬ 
δρομικών γραμμών κ.α.) απαιτούν την παραίτηση του 
δημοτικού συμβουλίου (ο δήμαρχος είχε παραιτηθεί 
στις 6 Μάρτη). 


Παρόμοιες κινητοποιήσεις πραγματοποιούνται 
και σε άλλες πόλεις (Πλέβεν, Πλόβντιβ) με αιτήμα¬ 
τα μεταξύ άλλων την παραίτηση των δημοτικών αρ¬ 
χών και τη μείωση των δημοτικών φόρων. Μέσα από 
τις κινητοποιήσεις έχουν αναδειχθεί και πιο ριζοσπα¬ 
στικά αιτήματα, όπως η επανεθνικοποίηση των εται¬ 
ριών ηλεκτρισμού, το πάγωμα των αποκρατικοποιή¬ 
σεων μέχρι τις εκλογές, ο έλεγχος της νομιμότητας 
των πρόσφατων αποκρατικοποιήσεων κ.α. 

Η συζήτηση στις διάφορες λαϊκές συνελεύσεις και 
τα φόρουμ είναι έντονη και έχουν αρχίσει να διατυ¬ 
πώνονται αιτήματα όπως νέο Σύνταγμα μέσα από Συ¬ 
ντακτική Συνέλευση, σε αντιπαράθεση με τις επικεί¬ 
μενες εκλογές, στις οποίες δεν φαίνεται κάποια ουσι¬ 
αστική αλλαγή του πολιτικού προσωπικού που οι δι¬ 
αδηλωτές αποκαλούν μαφία. Από τις υπάρχουσες πο¬ 
λιτικές δυνάμεις δεν φαίνεται να υπάρχει κάποια με 
επιρροή στο κίνημα, πέρα από κάποιες μικρές ομά¬ 
δες αντιεξουσιαστών και το κόμμα της βουλγάρι- 
κης αριστερός (συμμετέχει στο κόμμα της Ευρωπαϊ¬ 
κής Αριστερός), το οποίο σύρθηκε κουρασμένα πίσω 
από τις κινητοποιήσεις. Η απουσία αριστερών και ει¬ 
δικά επαναστατικών δυνάμεων στο βουλγάρικο ερ¬ 
γατικό κίνημα είναι σίγουρα ένα βασικό μειονέκτημα, 
που εμποδίζει την κατάκτηση από το κίνημα συγκε¬ 
κριμένων αιτημάτων ώστε να πετύχει τους στόχους 
του. Παρόλα αυτά, είναι πολύ σημαντική η αναγέν¬ 
νηση του εργατικού κινήματος και η έντονη αμφισβή¬ 
τηση που εκφράζει απέναντι στο πολιτικό και οικο¬ 
νομικό σύστημα, ειδικά σε μια χώρα όπου για δεκαε¬ 
τίες βιαζόταν το όραμα του σοσιαλισμού από το στα¬ 
λινικό καθεστώς και όπου μόλις πριν μερικά χρόνια ο 
νεαρός βουλγάρικος καπιταλισμός, με την είσοδό του 
και στην ΕΕ, έμοιαζε αιώνιος και ανίκητος. 

Στις 12 Μαΐου θα διεξαχθούν εκλογές. Μέχρι τότε 
τη διακυβέρνηση της χώρας ανέλαβε μια κυβέρνηση 
τεχνοκρατών, με υπηρεσιακό πρωθυπουργό τον δι¬ 
πλωμάτη Μαρίν Ράικοφ. Για να κάμψει τις αντιδρά¬ 
σεις μέχρι τις εκλογές, η κυβέρνηση των τεχνοκρα¬ 
τών ανακοίνωσε πρόγραμμα βοήθειας ύψους 41 εκ. 
λέβα (περίπου 20 εκ. ευρώ) στους οικονομικά αδύ¬ 
ναμους και σε όσους επλήγησαν από την κρίση. Ανε¬ 
ξάρτητα από το αποτέλεσμα των εκλογών (οι δημο¬ 
σκοπήσεις δείχνουν ότι ούτε ο Μπορίσοφ ούτε οι σο¬ 
σιαλιστές κατακτούν την αυτοδυναμία), η οικονομι¬ 
κή κατάσταση και η πολιτική κρίση θα επιδεινωθούν 
το επόμενο διάστημα στη Βουλγαρία. Στην τελευταία 
τριμηνιαία έκθεσή της για «την εργασία και την κοι¬ 
νωνική κατάσταση στην ΕΕ», η Κομισιόν αναφέρει 
για τη Βουλγαρία «ανησυχητική φτώχεια» και «αυξα¬ 
νόμενη κοινωνική αναταραχή», προοιωνίζοντας νέες 
σκληρές επιθέσεις αλλά και νέους μεγαλειώδεις αγώ¬ 
νες του βουλγάρικου προλεταριάτου. Παρά τα προ¬ 
βλήματα, τις αδυναμίες και τα βάρη που κουβαλάει το 
εργατικό κίνημα, αναμφίβολα ανοίγεται μια περίοδος 
πολιτικοποίησης και ριζοσπαστικοποίησής του, όπως 
συμβαίνει και σε όλες τις χώρες του ευρωπαϊκού νό¬ 
του. Αυτό κάνει πιο αναγκαία από ποτέ την ενότητα 
όλων των ευρωπαίων εργαζομένων, ειδικά των φτω¬ 
χότερων χωρών και των χωρών που πλήττονται από 
τη λιτότητα και τα μνημόνια, ενάντια στο τέρας της 
ΕΕ-Γερμανίας και το ζουρλομανδύα του ευρώ. 

■ Γιώργος Θ. 



στον κόσμο... 


ΤΟΥΡΚΙΑ 

Ο Αμπντουλάχ Οτσαλάν, φυλακισμένος ηγέτης του ΡΚΚ 
(Εργατικό Κόμμα Κουρδιστάν), κήρυξε κατάπαυση του πυ¬ 
ράς με την Τουρκία, με δήλωσή του που αναγνώσθηκε κατά 
τον εορτασμό του κουρδικού Νέου Έτους, στο Ντιγιάρμπακιρ. 
Ο διοικητής των ανταρτών Μουράτ Καραγιλάν (ουσιαστικά 
επικεφαλής του ΡΚΚ μετά τη σύλληψη του Οτσαλάν) δήλω¬ 
σε: «Από την 21η Μαρτίου, ως ΡΚΚ (...) επισήμως και ξεκάθα¬ 
ρα κηρύσσουμε κατάπαυση του πυρός». Επίσης, ο Ερτουγρούλ 
Κουρκτσού, βουλευτής του φιλοκουρδικού κόμματος ΒΌΡ, ξε¬ 
καθάρισε πως: «Το κίνημά μας κινείται από την ένοπλη εκστρα¬ 
τεία σε μια καθαρά πολιτική εκστρατεία. Και το ΡΚΚ το απο¬ 
δέχεται». 

Το ΡΚΚ ξεκίνησε τον αγώνα του το 1984, με στόχο τη δη¬ 
μιουργία ανεξάρτητου κουρδικού κράτους στη νοτιοανατολική 
Τουρκία. Τα τελευταία χρόνια έχει περιορίσει τις διεκδικήσεις 
του στη διεκδίκηση αυτονομίας και πολιτιστικών δικαιωμάτων. 

Χρονοδιάγραμμα και λεπτομέρειες για την κατάπαυση του 
πυρός δεν έχουν γίνει γνωστά. Θα πρέπει να αποχωρήσουν από 
το τουρκικό έδαφος 2.500 μαχητές του ΡΚΚ και άλλοι 6.000- 
7.000 στο ιρακινό Κουρδιστάν να καταθέσουν όπλα. Τα κέρ¬ 
δη για τους Κούρδους, αν και δεν είναι καθόλου σίγουρα, πιθα¬ 
νόν να είναι ένα νέο σύνταγμα, ηπιότεροι «αντιτρομοκρατικοί» 
νόμοι, ίσως εκπαίδευση στην κουρδική γλώσσα και διευρυμέ- 
νη αυτονομία στις περιοχές τους στη νοτιοανατολική Τουρκία. 

Για τον τούρκικο καπιταλισμό, τα κέρδη είναι ξεκάθαρα, 
αφού η εκεχειρία του αφαιρεί ένα τεράστιο βάρος, επιτρέπο- 
ντάς του, σε μια περίοδο ραγδαίων εξελίξεων, να παίξει ανα¬ 
βαθμισμένο ρόλο στη ΝΑ Μεσόγειο και Μ. Ανατολή. 

«Αν δεν υπάρξουν πράξεις ένοπλης βίας, οι δυνάμεις μας 
δεν θα προβούν σε ενέργειες», δήλωσε ο πρωθυπουργός της 
Τουρκίας Ερντογάν, που ελπίζει στη στήριξη του ΒΌΡ για να 
εξασφαλίσει πλειοψηφία για τη διεξαγωγή δημοψηφίσματος, 
ώστε να γίνει η συνταγματική αναθεώρηση που επιδιώκει. Στό¬ 
χος του είναι να μεταπηδήσει στην Προεδρία της Δημοκρατίας, 
αφού βεβαίως η τελευταία αποκτήσει ευρείες εκτελεστικές αρ¬ 
μοδιότητες και όχι απλώς ρυθμιστικές. 

Αν τελικά η ανακωχή διαρκέσει, αυτό θα κριθεί, ανάμεσα σ’ 
άλλα, και από τον πρωταγωνιστή της πρόσφατης «κουρδικής 
άνοιξης», το 1,5 εκ. κουρδικού λαού που ζει στη νοτιοανατο¬ 
λική Τουρκία, αλλά και απ’ το κούρδικο προλεταριάτο, που ζει 
σε συνθήκες εξαθλίωσης και καταστολής στις μεγάλες πόλεις. 

ΣΥΡΙΑ 

Κερδίζει συνεχώς έδαφος η συριακή αντιπολίτευση. Μετά 
από μέρες σκληρών μαχών, οι αντάρτες κατέλαβαν βάσεις και 
περιοχές στο Νότο, μαζί και την συμβολικής σημασίας περιοχή 
Ντεράα, όπου έγινε η πρώτη διαδήλωση κατά του Άσαντ στις 
18 Μαρτίου 2011. 

Ταυτόχρονα, έχουν πολλαπλασιαστεί οι επιθέσεις τους 
στην πρωτεύουσα Δαμασκό. Στις 25/3 έπληξαν με οβίδες το 
κέντρο της καθώς και την περιοχή όπου βρίσκεται η κατοικία 
του προέδρου Άσαντ. Την ίδια μέρα κυκλοφόρησαν φήμες ότι ο 
Άσαντ πυροβολήθηκε από σωματοφύλακά του. Παρά το ανα¬ 
ληθές της, η είδηση είναι ενδεικτική της αποδυνάμωσης του κα¬ 
θεστώτος. Πιο συγκεκριμένα, στις 22/3 σκοτώθηκε σε επίθεση 
αυτοκτονίας ο θρησκευτικός ηγέτης των σουνιτών της Συρί¬ 
ας και υποστηρικτής του καθεστώτος, σεΐχης Μοχάμαντ Σαΐντ 
αλ-Μπούτι. Λίγες μέρες μετά, η έδρα της Συρίας στον Αραβικό 
Σύνδεσμο δόθηκε επισήμως στην αντιπολίτευση. 

Την ίδια στιγμή, οι ιμπεριαλιστές αλλά και περιφερειακές 
δυνάμεις πετούν τις μάσκες και διεκδικούν επιρροή στη νέα 
Συρία. Η εκπαίδευση ανταρτών από αμερικανούς, άγγλους, 
γάλλους ακόμη και σαουδάραβες πράκτορες στο έδαφος της 
Τουρκίας και της Ιορδανίας συνεχίζεται, το ίδιο και το εμπό¬ 
ριο όπλων. Το εμπάργκο που έχει επιβάλλει η Ε.Ε. στο καθε¬ 
στώς του Άσαντ, από τον Μάη του 2011, θέλουν να άρουν, υπέρ 
της αντιπολίτευσης, γάλλοι και άγγλοι ιμπεριαλιστές. Στις 22/3, 
στο Συμβούλιο Ασφαλείας του ΟΗΕ, μπήκε προς συζήτηση 
από τους ιμπεριαλιστές το ζήτημα της χρήσης χημικών όπλων, 
που μπορεί ν’ αποτελέσει αφορμή για ανοιχτή επέμβαση στη 
Συρία (με φυσική προέκταση τις νέες επιθετικές κορώνες ενά¬ 
ντια στο Ιράν, ιδιαίτερα του Ομπάμα). Δεν πάρθηκε απόφαση 
μόνο λόγω διαφωνίας της Ρωσίας, που υποστηρίζει ότι η αντι¬ 
πολίτευση είναι που έκανε χρήση χημικών όπλων. Τέλος, ερω¬ 
τηματικά προκαλεί η παραίτηση στις 24/3 του επικεφαλής του 
Συριακού Εθνικού Συνασπισμού της αντιπολίτευσης, Μόαζ Αλ- 
χάτιμπ, που υποδεικνύει ζητήματα δημοκρατίας αλλά και ιμπε¬ 
ριαλιστικής επιβολής στο εσωτερικό της. 

Σλοβενία 

Κατάρρευση αις κυβέρνησης 
από μαζικές διαδηλώσεις 



Σ τη συγκρότηση κυ¬ 
βέρνησης συνασπι¬ 
σμού προχώρησε η 
Αλένκα Μπράτου- 
σεκ στη Σλοβενία, 
καθώς η κυβέρνηση του συντη¬ 
ρητικού Γιάνεζ Γιάνσα κατέρρευσε 
κάτω από την πίεση πολύμηνων και 
μαζικών διαδηλώσεων ενάντια στα 
μέτρα λιτότητας και υπό το βάρος 
των σκανδάλων διαφθοράς. Παρά 
την προσωρινή εξομάλυνση της 
κατάστασης, μια ακόμη χώρα της 
Ευρωζώνης φαίνεται ότι μπαίνει σε 
κατάσταση πολιτικής αστάθειας. 

Η Σλοβενία, αποκαλούμενη και 
«τίγρης της Ευρώπης», αποτέλεσε 
πρότυπο για τις χώρες του πρώην 
Ανατολικού Μπλοκ, καθώς η από¬ 
σχισή της από την πρώην Γιουγκο¬ 
σλαβία έγινε με «ειρηνικό» τρό¬ 
πο, ενώ το 2004 εντάχθηκε στην 
ΕΕ και το ΝΑΤΟ και το 2007 έγι¬ 
νε μέλος της Ευρωζώνης. Το ΑΕΠ 
της παρουσίαζε κατά μέσο όρο 4% 
αύξηση ετησίως, ενώ εφάρμοζε το 
σκανδιναβικό μοντέλο κράτους 
πρόνοιας. Η εικόνα άλλαξε μονο¬ 
μιάς με το ξέσπασμα της παγκό¬ 
σμιας οικονομικής κρίσης το 2008 
και το σκάσιμο της φούσκας των 
ακινήτων. Η πτώση του ΑΕΠ της 
Σλοβενίας το 2009 (η δεύτερη με¬ 
γαλύτερη στην ΕΕ) έφτασε το 8%, 
το τραπεζικό της σύστημα συγκλο¬ 
νίστηκε, καθώς τα «κόκκινα» δά¬ 
νεια ξεπέρασαν τα 7 δις ευρώ, ενώ 
η ανεργία εκτοξεύτηκε στο 12%. 


Η τότε κυβέρνηση εφάρμοσε 
μέτρα λιτότητας, που οδήγησαν το 
2011 σε πολύμηνες διαδηλώσεις, με 
κορύφωση την κατάληψη του χώ¬ 
ρου μπροστά από το χρηματιστή¬ 
ριο. Το κίνημα έμεινε γνωστό ως 
το Κίνημα της 15ης Οκτώβρη (15 
Ο) και οδήγησε τελικά στην πτώ¬ 
ση της κυβέρνησης. Στις εκλογές 
που ακολούθησαν πρώτο κόμμα 
αναδείχθηκε το Δημοκρατικό Κόμ¬ 
μα του Γιάνεζ Γιάνσα, που σχημά¬ 
τισε κυβέρνηση συνασπισμού. Τα 
σκληρά μέτρα που εφάρμοσε είχαν 
ως αποτέλεσμα την απώλεια θέσε¬ 
ων εργασίας, την αύξηση των ορί¬ 
ων συνταξιοδότησης, περικοπές 
στις κοινωνικές παροχές, ενώ σχε¬ 
διαζόταν αλλαγή του νόμου για τις 
απολύσεις και περικοπές στους μι¬ 
σθούς του δημοσίου. 

Έτσι η λαϊκή αγανάκτηση χτύ¬ 
πησε κόκκινο και η αφορμή για ένα 
νέο ξέσπασμα δόθηκε όταν ο δή¬ 
μαρχος της Μάριμπορ (της δεύτε¬ 
ρης σε μέγεθος πόλης της Σλοβε¬ 
νίας), ανέθεσε σε ιδιωτική εταιρεία 
να εγκαταστήσει κάμερες στους 
δρόμους και να συλλέγει τα χρή¬ 
ματα από τις κλήσεις. Η διαδικα¬ 
σία ανάθεσης του έργου θεωρήθη¬ 
κε ότι έγινε με τρόπο αδιαφανή και 
ύποπτο. Οι πρώτες διαμαρτυρίες 
ξεκίνησαν τον Οκτώβρη του 2012 
και κορυφώθηκαν σε μια μεγάλη 
διαδήλωση στις 21 Νοεμβρίου. Οι 
διαδηλωτές ζητούσαν την παραί¬ 
τηση του δημάρχου Φρανκ Κάν- 


γκλερ, ο οποίος τελικά παραιτήθη¬ 
κε και τώρα αντιμετωπίζει κατηγο¬ 
ρίες για διαφθορά από την Επιτρο¬ 
πή για την Αντιμετώπιση της Δια¬ 
φθοράς. Οι διαδηλώσεις ωστόσο 
απλώθηκαν σε όλη τη χώρα, ενά¬ 
ντια πλέον στην κυβέρνηση και 
στα μέτρα λιτότητας, και στις 21 
Δεκέμβρη οργανώθηκε στην πρω¬ 
τεύουσα Λιουμπλιάνα διαδήλωση 
με το όνομα «Εξέγερση όλων των 
Σλοβένων». Η διαδήλωση επανα- 
λήφθηκε στις 11 Ιανουάριου και 
στις 23 του ίδιου μήνα οργανώθη¬ 
κε γενική απεργία. 

Το κλίμα όξυνε και η αναφορά 
της Επιτροπής για την Αντιμετώ¬ 
πιση της Διαφθοράς, για διαφθορά 
του πρωθυπουργού Γιάνσα αλλά 
και του Ζόραν Γιάνκοβιτς, ηγέτη 
της «Θετικής Σλοβενίας» (του με¬ 
γαλύτερου κόμματος της αντιπο¬ 
λίτευσης) και δήμαρχου της Λιου¬ 
μπλιάνα. Και οι δύο κλήθηκαν να 
απαντήσουν για τα χρήματα που 
βρέθηκαν στους τραπεζικούς λο¬ 
γαριασμούς τους με αδιευκρίνιστη 
προέλευση. Επίσης, ο Γιάνσα εγκα- 
λείται σχετικά με την αγορά φιν- 
λανδικών αρμάτων μάχης, ενώ ο 
Γιάνκοβιτς για τις εταιρίες με ιδι¬ 
οκτήτες τους γιους του και για τις 
σχέσεις του με εταιρίες δημοσίων 
έργων. 

Ο Γιάνσα, η κυβέρνησή του και 
τα ΜΜΕ προσπάθησαν να δυ¬ 
σφημίσουν το κίνημα και τους δι¬ 
αδηλωτές κατηγορώντας τους ως 


«κομμουνιστικά ζόμπι» και «αρι¬ 
στερούς φασίστες» που συμπερι- 
φέρονται σαν ναζί. Το αποτέλεσμα 
ήταν αντίθετο από αυτό που περί- 
μεναν. Ο χαρακτηρισμός «κομμου¬ 
νιστής» έφτασε να σημαίνει τον 
κάθε έναν που αντιτίθεται στην κυ¬ 
βερνητική πολιτική, ενώ μέσα στο 
κίνημα άνοιξε και η συζήτηση για 
το σοσιαλισμό, για πρώτη φορά 
μετά από 25 χρόνια. 

Στις 8/2 η κυβέρνηση προσπά¬ 
θησε να απαντήσει με μια δική 
της αντι-διαδήλωση στην πρω¬ 
τεύουσα, που όμως συγκέντρω¬ 
σε μόνο 5.000. Το ίδιο βράδυ το κί¬ 
νημα ανταπάντησε με διαδήλωση 
20.000, που τώρα πλέον ζητούσαν 
όχι μόνο την ανάκληση των μέ¬ 
τρων λιτότητας αλλά και την πα¬ 
ραίτηση της κυβέρνησης, στρεφό¬ 
μενοι και εναντίον του συνόλου 
της πολιτικής ελίτ. 

Τελικά η κυβέρνηση εξαναγκά¬ 
στηκε σε παραίτηση, καθώς δύο 
από τα κόμματα που συμμετεί¬ 
χαν σε αυτήν απέσυραν τη στήρι¬ 
ξή τους, με αποτέλεσμα να πάρει 
μόλις 33 ψήφους στη Βουλή ένα¬ 
ντι των απαραίτητων 55. Ταυτό¬ 
χρονα, ο Ζόραν Γιάνκοβιτς παραι¬ 
τήθηκε από την ηγεσία του κόμμα¬ 
τός του - όχι όμως και από δήμαρ¬ 
χος της Λιουμπλιάνα - και ανέλαβε 
η Αλένκα Μπράτουσεκ. 


Η Μπράτουσεκ ανέλαβε και 
την πρωθυπουργία και υποσχέθη- 
κε την αντιμετώπιση της κρίσης 
με αναδιάρθρωση του χρηματοπι¬ 
στωτικού τομέα και όχι με εφαρ¬ 
μογή μέτρων λιτότητας. Και αυτή 
όμως η κυβέρνηση είναι εύθραυ¬ 
στη καθώς: α) στις εξαγγελίες της 
δεν αναφέρει τίποτα συγκεκριμέ¬ 
νο για την αντιμετώπιση της ύφε¬ 
σης και των επιπτώσεών της στους 
εργαζόμενους και τα λαϊκά στρώ¬ 
ματα, παρά μόνο γενικολογίες. β) 
προς το παρόν αποφεύγει να απα¬ 
ντήσει στις πιέσεις που δέχεται από 
το ΔΝΤ για αναδιάρθρωση του 
χρέους και λήψη ακόμα σκληρότε¬ 
ρων μέτρων, γ) στη νέα κυβέρνηση 
συμμετέχουν σχεδόν τα ίδια κόμ¬ 
ματα με την προηγούμενη, δηλα¬ 
δή, πέρα από το κόμμα της Μπρά¬ 
τουσεκ, η Λίστα Πολιτών, το Δημο¬ 
κρατικό Κόμμα των Συνταξιούχων 
και το κόμμα των Σοσιαλδημοκρα¬ 
τών. δ) εκκρεμούν κατηγορίες δια¬ 
φθοράς και για την ίδια την Μπρά¬ 
τουσεκ. 

Οι εργαζόμενοι και η νεολαία 
δεν φαίνεται να έχουν ξεγελαστεί 
ούτε από την αλλαγή κυβέρνησης 
ούτε από τις εξαγγελίες της. Στις 10 
Μάρτη οργανώθηκε η τέταρτη με¬ 
γάλη διαδήλωση στη Λιουμπλιάνα, 
ως απάντηση στη νέα κυβέρνηση 
και τα μέτρα που σχεδιάζει. 


Ευρωπαϊκή Σύνοδος Κορυφής : ΜΕΓΑΛΩΝΟΥΝ ΤΑ ΑΔΙΕΞΟΔΑ ΚΑΙ ΟΙ ΡΩΓΜΕΣ 


Σ τη Σύνοδο Κορυφής της ΕΕ τον 
Ιανουάριο, επιβλήθηκε από Γερ¬ 
μανία και Μ. Βρετανία η μείω¬ 
ση του προϋπολογισμού της ΕΕ, 
για πρώτη φορά στην ιστορία της. Αυτό, τη 
στιγμή που είναι φανερά πιο αναγκαία από 
ποτέ η οικονομική αλληλεγγύη μεταξύ των 
μελών και η οικονομική χρηματοδότηση της 
περιβόητης «ανάπτυξης». Η απόφαση αυτή 
(που έχει ήδη απορριφθεί από το Ευρωκοι¬ 
νοβούλιο!) έδειξε τις γερμανικές διαθέσεις: 
κλείσιμο της στρόφιγγας χρηματοδοτήσεων, 
επιμονή στη διαρκή λιτότητα για να πετύχει 
υποτίθεται η δημοσιονομική εξυγίανση. 

Οι βασικές κατευθύνσεις αυτής της πολι¬ 
τικής συζητήθηκαν στη Σύνοδο του Μαρτί¬ 
ου, με τον τίτλο «Στρατηγική 2020»: 
α) Εφαρμογή κάθε είδους ελαστικής εργα¬ 
σίας σε όλες τις χώρες. Κινητικότητα, επα- 
νακατάρτιση και διάφορα προγράμματα επι¬ 
δότησης εργασίας, που στοχεύουν στη γε¬ 
νίκευση των ελαστικών σχέσεων εργασίας 
(κατάργηση εργασιακών δικαιωμάτων και 
ραγδαία μείωση μισθών) σε όλη την Ευρώ¬ 
πη. Επιδοτήσεις στο κεφάλαιο (π.χ. κάλυψη 
ασφαλιστικών εργοδοτικών εισφορών) και 
φτηνά έως δωρεάν εργατικά χέρια στους ευ- 
ρωπαίους καπιταλιστές. Ειδικές Οικονομι¬ 
κές Ζώνες (ΕΟΖ), όπου δεν θα ισχύει κανέ¬ 
να εργατικό δικαίωμα και οι μισθοί θα είναι 
χαμηλότεροι και από τον βασικό (βλ. Ελλά¬ 
δα). Έτσι, υποτίθεται, θα αυξηθεί η ανταγω¬ 
νιστικότητα των ευρωπαϊκών επιχειρήσεων 
και θα οδηγηθούμε στην «ανάπτυξη»! 


β) Δεύτερος άξονας είναι η κατάρτιση και 
ο έλεγχος όλων των εθνικών προϋπολογι¬ 
σμών από την Κομισιόν. Η Γερμανία θέλει οι 
λεπτομέρειες της διαδικασίας να κλείσουν 
ως τον Ιούνη, δηλαδή να καταρτίζει και να 
ελέγχει την εφαρμογή των προϋπολογισμών 
σε όλη την Ευρώπη, φροντίζοντας φυσικά 
να τηρείται απαρέγκλιτα η σκληρή δημοσι¬ 
ονομική πειθαρχία («ισοσκελισμένοι προϋ¬ 
πολογισμοί») και η λιτότητα μέχρι θανάτου. 

Με αυτές τις κατευθύνσεις πρέπει να θε¬ 
ωρείται δεδομένο πως η κρίση θα συνεχιστεί 
και θα βαθύνει, ανεξάρτητα από τις ανόητες 
φαντασιώσεις του Μπαρόζο, που υποστηρί¬ 
ζει ότι «ο δρόμος της λιτότητας είναι σωστός 
και αποτελεσματικός»! 

Κο ινιον ικο ί αγώνες και τα αδ ιέξοδα 
τιον ευρωπαϊκών αστικών τάξεων 

Ήδη Πορτογαλία και Ιρλανδία ζητούν 
επέκταση του χρονοδιαγράμματος αποπλη¬ 
ρωμής των χρεών τους, ενώ ειδικά η Πορτο¬ 
γαλία βυθίζεται απότομα σε ύφεση και ανερ¬ 
γία. Η Ισπανία επιζητεί απεγνωσμένα την 
απόλυτη ησυχία (βλ. Κύπρο), γιατί φοβάται 
πως το οποιοδήποτε «κυματάκι» (τραπεζι¬ 
κή ανασφάλεια κ.α.) μπορεί να την οδηγήσει 
άμεσα σε Μνημόνιο ή χρεοκοπία. Τα εκλο¬ 
γικά αποτελέσματα στην Ιταλία έδωσαν μια 
μεγάλη λαϊκή μούντζα στους υποψήφιους- 
εκλεκτούς της ΕΕ (Μπερσάνι και Μόντι) και 
στην πολιτική νομιμοποίηση των οργάνων 
της ΕΕ. Τώρα, αδυνατεί να συγκροτηθεί κυ¬ 
βέρνηση και η αύξηση του δημοσίου χρέους 


(ξεπερνά τα 2 τρις) απειλεί με δημοσιονομι¬ 
κό κραχ. Η ίδια η Γαλλία αρνείται την εφαρ¬ 
μογή του συμφώνου για ετήσιο έλλειμμα ως 
3%. Δεν μπορεί να το πετύχει, ενώ κι αυτή 
βουλιάζει στην ύφεση και στην ανεργία. 

Οι δραματικές κοινωνικές επιπτώσεις 
των μνημονιακών πολιτικών ξεσηκώνουν 
σημαντικούς αγώνες. Στην Πορτογαλία και 
στην Ισπανία οι διαδηλώσεις γίνονται συ¬ 
χνότερες και πιο μαζικές. Στη Γαλλία οι κινη¬ 
τοποιήσεις γίνονται συχνά συγκρουσιακές. 
Στην Ιταλία το εκλογικό αποτέλεσμα έδω¬ 
σε ανάσα στο κίνημα. Στην Ελλάδα η ταξι¬ 
κή πάλη μοιάζει με μπαρουταποθήκη έτοι¬ 
μη να εκραγεί. Σε Βουλγαρία και Σλοβενία 
οι κυβερνήσεις εξαναγκάστηκαν σε παραί¬ 
τηση μετά από μεγάλες κινητοποιήσεις. Με¬ 
γάλες απεργιακές κινητοποιήσεις βλέπουμε 
σε όλες τις χώρες (Μ. Βρετανία, Βέλγιο κ.α.). 

Αυτά δείχνουν πόσο εκρηκτική είναι η 
κατάσταση. Η εφαρμογή της γραμμής Μέρ- 
κελ οδηγεί σε ύφεση, ανεργία (27 εκατ. άνερ¬ 
γοι στην ΕΕ), φτώχεια και κοινωνικό απο¬ 
κλεισμό. Η ταξική πάλη γιγαντώνεται, ενώ ο 
Γιούνκερ αναγκάζεται να δηλώσει πως «ανη¬ 
συχεί για το ενδεχόμενο κοινωνικών εξεγέρ¬ 
σεων και επαναστάσεων». Η ΕΕ και η πολιτι¬ 
κή της σταθερότητα, η οικονομική της ισορ¬ 
ροπία και το ενιαίο νόμισμα βρίσκονται σε 
ανοιχτή αμφισβήτηση, όχι μόνο από τους 
λαούς και την επαναστατική αριστερά αλλά 
και από μερίδες των διαφόρων αστικών τά¬ 
ξεων (Μπερλουσκόνι, «Κίνηση για επιστρο¬ 
φή στο Μάρκο» στη Γερμανία κ.α.). 


Το παράδειγμα της Κύπρου 

Οι πολιτικές και οικονομικές αδυναμί¬ 
ες της ΕΕ εκφράστηκαν ξεκάθαρα στο θέμα 
της Κύπρου. Η τεράστια οικονομική ανισορ¬ 
ροπία και σαπίλα της εκδηλώνεται περίτρα¬ 
να στο γεγονός ότι η Κύπρος, με ΑΕΠ που 
αντιστοιχεί στο αμελητέο 0,2% του ΑΕΠ της 
Ευρωζώνης, αποτελεί... συστημικό κίνδυνο! 
Η πολιτική αναξιοπιστία της φθάνει στο ζε¬ 
νίθ: διακήρυσσαν την εγγύηση των καταθέ¬ 
σεων (κάτω των 100.000) και μετά πρότει- 
ναν κούρεμα και σε αυτές τις καταθέσεις! Η 
ωμότητα, ο κυνισμός, η αποικιοκρατική νο¬ 
οτροπία αποτυπώθηκαν στον εκβιασμό της 
Κύπρου και στην καταστροφή της. Η ΕΕ δεν 
είναι παρά ένα κτήνος, μια μαφιόζικη συμ¬ 
μορία, που όλοι πλέον μισούν. 

Το κούρεμα όμως των καταθέσεων στην 
Κύπρο είναι μέρος ενός ευρύτερου σχεδίου 
της Γερμανίας για κούρεμα των καταθέσε¬ 
ων και στις υπόλοιπες χώρες του ευρωπαϊ¬ 
κού νότου και μεταφορά κεφαλαίων σε αυ¬ 
τήν. Έτσι όμως, ανοίγουν οι ασκοί του Αι¬ 
όλου, είτε λόγω τραπεζικού πανικού, είτε 
γιατί σπάει το αστικό ταμπού της ιερότη¬ 
τας των ιδιωτικών καταθέσεων και της ατο¬ 
μικής ιδιοκτησίας, είτε γιατί υποδουλώνο- 
νται-φτωχαίνουν οι λαοί, είτε γιατί απειλού¬ 
νται τα συμφέροντα τμημάτων των αστικών 
τάξεων της Γαλλίας, Ισπανίας, Ιταλίας κ.α. 
Η κατάσταση είναι έτοιμη να εκραγεί ανά 
πάσα στιγμή. Γι’ αυτό η γερμανική μπουρ¬ 
ζουαζία άρχισε να συζητάει, αν όχι να σχεδι¬ 
άζει, την έξοδό της από το ευρώ. 

Η γέννηση του εργατικού κινήματος 

στην Ελλάδιι 

Από το παρόν φύλλο και για τους επόμενους μήνες, η Ε.Π θα φιλοξενήσει ένα πλούσιο 
αφιέρωμα με θέμα την Ιστορία του ελληνικού εργατικού κινήματος. 


Οικονομική και κοινωνική διάρθρωση 

Η ελληνική οικονομία καθ’ όλη τη δι¬ 
άρκεια του 19 ου αιώνα είναι σχεδόν εξ ολο¬ 
κλήρου αγροτική. Η σταφίδα την περίοδο 
1855-1891 ξεπερνάει το 50% των εξαγωγών. 
Βέβαια, γύρω από το εμπόριο και την παρά- 
γωγη της αναπτύσσονται αστικά στρώματα 
(έμποροι, τοκιστές, μικρόβιομήχανοι κ.λπ.), 
συνδεδεμένα με τη διεθνή αγορά. Η πλειο- 
ψηφία των βιοτεχνικών-βιομηχανικών δρα¬ 
στηριοτήτων, που εμφανίζονται μετά το 
1860, είναι συμπληρωματικές του αγροτικού 
τομέα (αλευρόμυλοι, ελαίουργία κ.λπ.). 

Τις εξελίξεις επιταχύνει η σταφιδική κρί¬ 
ση του 1890, όταν διαμορφώνονται τα βιο¬ 
μηχανικά κέντρα σε Πειραιά, Βόλο, Καλαμά¬ 
τα κ.α. Παράλληλα, οι έλληνες κεφαλαιούχοι 
του εξωτερικού εξακολουθούν να πλουτίζουν 
από εμπορικές και εφοπλιστικές δραστηρι¬ 
ότητες στην Ανατολική Μεσόγειο. Ωστόσο, 
οι επενδύσεις τους στην Ελλάδα περιορίζο¬ 
νται στην εξαγορά τσιφλικιών (όπως το 1881, 
κατά την προσάρτηση της Θεσσαλίας -Άρ¬ 
τας), όπου δεν πραγματοποιούν παραγωγι¬ 
κές επενδύσεις. 

Ενδεικτική ακόμα της ανυπαρξίας βιομη¬ 
χανικής αστικής τάξης είναι η απουσία δα¬ 
σμολογικής προστασίας. Ταυτόχρονα, η εσω¬ 
τερική αγορά παρέμενε πληθυσμιακά μικρή 
(1 εκ. κάτοικοι το 1850, 2,5 εκ. το 1900), μη 
ενοποιημένη γεωγραφικά (μόλις 22 χλμ. σι¬ 
δηρόδρομου το 1883), τεμαχισμένη φορο¬ 
λογικά (για μεγάλο διάστημα του 19 ου αιώ¬ 
να ίσχυαν τα «διαπύλια τέλη») αλλά κυρίως 
ανήμπορη εξαιτίας του εξαιρετικά χαμηλού 
βιοτικού επιπέδου και της αθλιότητας όπου 
ζούσαν μικροκαλλιεργητές και κολίγοι. Μια 
απογραφή του 1870 δίνει 28.400 εργάτες και 
48.000 «βιομηχάνους» και «βιοτέχνες», ενώ 
του 1879 42.000 και 44.000 αντίστοιχα. Στον 
τεράστιο αριθμό «βιομηχάνων» περιλαμβά¬ 
νονται κυρίως μικροτεχνίτες και μικρομα- 
γαζάτορες. Την ίδια στιγμή, καταγράφεται 
249.000 αγροτικός πληθυσμός το 1870 και 
275.000 το 1879. 

Όμως, ήδη από το 1869 οι «συμβουλαί εις 
τους χειρωνάκτας» από την «Εταιρία Φίλων 
του Λαού» ότι «εργάται και εργοστασιάρχαι 
διαιρούνται εις δύο πολέμια στρατόπεδα [...] 
το οποίον και ασύμφορον και αντιχριστια- 
νικόν είναι...», όπως και η ίδρυση του πρώ¬ 
του εργατικού σωματείου «Αδερφικός σύνδε¬ 
σμος ξυλουργών του ναυπηγείου» στη Σύρο 
το 1879, προμηνύουν την κατοπινή εξέλιξη. 

Η οικονομία αλλάζει μ επιταχυμένους 
ρυθμούς στο γύρισμα του 20 ου αιώνα, όταν 
αυξάνει ο αριθμός των εργατών (59.614 ερ¬ 
γάτες στην απογραφή του 1909 και 154.133 
το 1920, μετά την προσάρτηση της Μακεδο¬ 
νίας) και η ιπποδύναμη της βιομηχανίας (0,20 
ίπποι ισχύος ανά εργαζόμενο το 1909,0,72 το 
1920). Το πρωτεία κρατούν ακόμα οι βιομη¬ 
χανίες επεξεργασίας γεωργικών προϊόντων 
(55,3% της εγκατεστημένης ισχύος το 1920) 
και οι μεταλλευτικές δραστηριότητες (το 
1906, περίπου 12.000 εργάτες σε 35 μεταλ¬ 
λεία σ’ όλη τη χώρα). Έτσι, μαζί με την προ¬ 
σάρτηση της Μακεδονίας και των καπνεργα¬ 
τών της, δομείται μια πιο συμπαγής εργατι¬ 
κή τάξη. 

Τα πρώτα βήματα 

Η αργόσυρτη ανάπτυξη της βιομηχανίας 
ορίζει έναν ανάλογο ρυθμό συνδικαλιστικής 
και πολιτικής ωρίμανσης του ελλαδικού προ¬ 
λεταριάτου. Ταυτόχρονα όμως, η γειτνίαση 


με την μητέρα του εργατικού κινήματος Ευ¬ 
ρώπη ρίχνει τους σοσιαλίζοντες σπόρους της 
σ’ ένα περιβάλλον αγροτικό και μικροαστι¬ 
κό, με παράδοση αιώνων θρησκευτικής κα¬ 
τήχησης. Δεν προξενεί απορία λοιπόν ότι το 
1877 ο Δημοκρατικός Σύλλογος εντυπωσιά¬ 
ζει με το πρωτόλεια διεθνιστικό κήρυγμά του 
για το Ανατολικό Ζήτημα, ενώ στην αυγή του 
20 ου αιώνα ο Μαρίνος Αντύπας στην εφημε¬ 
ρίδα Ανάστασις διαλαλεί ότι: «Ζητούμεν την 
παγκόσμιον ελευθερία- ισότητα-αδελφότη- 
τα. Θέλομεν ό,τι θέλει και ο Χριστός.» 

Το εργατικό κίνημα όμως συγκροτείται 
όταν αρχίζει η εργατική τάξη να κινείται, ν’ 
αγωνίζεται, να απεργεί. Χαρακτηριστικά των 
πρώτων αγώνων είναι το ξαφνικό ξέσπασμα 
τους, η ανυπαρξία συνδικαλιστικής προετοι¬ 
μασίας, τα στοιχειώδη αιτήματα (αύξηση με¬ 
ροκάματων, μείωση ωρών εργασίας), ο άγρι¬ 
ος και εκρηκτικός τους χαρακτήρας, που οδη¬ 
γούσε τις περισσότερες φορές σε σύγκρου¬ 
ση με την αστυνομία και τον στρατό. Χαρα¬ 
κτηριστική είναι η απεργία των μεταλλωρύ¬ 
χων του Λαυρίου το 1896: μια έκρηξη ενά¬ 
ντια στον ιταλό ιδιοκτήτη-σατράπη Σερπιέ- 
ρι, ο οποίος παραλίγο να δολοφονηθεί από 
τους εργάτες, που ανατίναξαν αποθήκες της 
εταιρίας και συγκρούστηκαν με μονάδες ευ- 
ζώνων. 

Από το 1870 και για σχεδόν πενήντα χρό¬ 
νια, όμιλοι σοσιαλιστικοί και εργατικοί, εφη¬ 
μερίδες συνδικαλιστικές ή πολιτικές εμφα¬ 
νίζονταν τη μια μέρα και χάνονταν την επό¬ 
μενη, η διάδοση των σοσιαλιστικών ιδεών 
εξαρτιόταν καθοριστικά από προσωπικότη¬ 
τες της εποχής, απούσιαζαν μεταφρασμένα 
σοσιαλιστικά και θεωρητικά έργα και ακόμα 
η εργατική τάξη ήταν αναλφάβητη. Επιπλέον, 
οι πρωτεργάτες του εργατικού κινήματος εί¬ 
χαν ν’ αντιμετωπίσουν τη σύγχυση που τους 
μεταφερόταν από τις διεθνείς διαμάχες, οι 
οποίες ακολούθησαν την διάλυση της Λ Διε¬ 
θνούς, αλλά και τις στρεβλώσεις-αναθεωρή¬ 
σεις του μαρξισμού από τη σοσιαλδημοκρα¬ 
τική Β’ Διεθνή. 

Το 1877, ο Δημοκρατικός Σύλλογος Πά¬ 
τρας, ένας από τους πρώτους σοσιαλιστι¬ 
κούς ομίλους, εκδίδει εφημερίδα και συνδέ¬ 
εται με ευρωπαϊκές οργανώσεις, στέλνοντας 
αντιπροσώπους σε διεθνείς διασκέψεις. Ακο¬ 
λούθησε η έκδοση της εφημερίδας «Αρδην» 
το 1885, με την οποία εμφανίζονται οι Πλά¬ 
των Δρακούλης και Σταύρος Καλλέργης, ση¬ 
μαντικοί προπαγανδιστές και οργανωτές σο¬ 
σιαλιστικών ομίλων σε πολλές πόλεις, ο κα¬ 
θένας με τη δική του εκδοχή «σοσιαλισμού». 
Το 1894 γιορτάζεται πρώτη φορά η Εργα¬ 
τική Πρωτομαγιά, από περίπου 1.000 άτο¬ 
μα στην Αθήνα, προκαλώντας αίσθηση. Το 
1911, το Σοσιαλιστικό Κέντρο Αθηνών του 
Ν. Γιαννιού όχι μόνο υιοθετεί το πρόγραμμα 
του γαλλικού σοσιαλδημοκρατικού κόμμα¬ 
τος αλλά και για πρώτη φορά κάνει έκκληση 
ενοποίησης των ελλήνων σοσιαλιστών. 

Μετά τον Α και Β’ Βαλκανικό Πόλεμο, 
στη διάρκεια των οποίων οι σοσιαλιστικές 
ομάδες της Παλιάς Ελλάδας γνωρίζουν με¬ 
γάλη κάμψη, ιδρύεται το 1910 στη Θεσσα¬ 
λονίκη η Φεντερασιόν (Σοσιαλιστική Ομο¬ 
σπονδία), από εβραίους εργάτες ως εργατι¬ 
κή λέσχη. Γρήγορα μετατράπηκε σε σοσιαλι¬ 
στική οργάνωση, που επιχειρούσε να οργα¬ 
νώσει ομοσπονδιακά όχι μόνο εβραίους αλλά 
και χριστιανούς και μουσουλμάνους. Στο σύ¬ 
ντομο βίο της προώθησε την ενοποίηση των 
εθνικών σωματείων και των αλληλοβοηθητι- 
κών τους ταμείων, ενώ συνδέθηκε με το Διε¬ 


θνές Σοσιαλιστικό Γραφείο της Β’ Διεθνούς. 
Μετά την προσάρτηση της Μακεδονίας, 
οργάνωσε τους αγώνες του βορειοελλαδι¬ 
κού προλεταριάτου, αναδεικνύοντας στελέ¬ 
χη όπως ο Αβραάμ Μπεναρόγια, πρωταγω¬ 
νιστής στη μετέπειτα ίδρυση των ΓΣΕΕ και 
ΣΕΚΕ (Σοσιαλεργατικό Κόμμα Ελλάδας). 

Απέναντι στην αστική τάξη 

Ο καπιταλισμός και το εργατικό κίνη¬ 
μα στην Ελλάδα συγκροτούνται την επο¬ 
χή που ο παγκόσμιος καπιταλισμός περνά¬ 
ει πλέον στη φάση του ιμπεριαλισμού, στην 
εποχή της ιστορικής παρακμής του, η οποία 
χαρακτηρίζεται από την αντιδραστική στρο¬ 
φή της αστικής τάξης (εξάντληση του ιστορι¬ 
κά προοδευτικού της ρόλου, δικτατορίες, φα¬ 
σισμός). Η ιδεολογική ωρίμανση του ελληνι¬ 
κού προλεταριάτου γίνεται κάτω από τη δα- 
μόκλειο σπάθη της Μεγάλης Ιδέας, που πε¬ 
θαίνει άδοξα με τη Μικρασιατική Καταστρο¬ 
φή. Το Κίνημα στο Γουδί, οι Βαλκανικοί Πό¬ 
λεμοι, ο Εθνικός Διχασμός και η συμμετοχή 
στον Α Παγκόσμιο Πόλεμο γεμίζουν τις θυ¬ 
ελλώδεις δεκαετίες του 1910 και 1920. 

Το στρατιωτικό κίνημα στο Γουδί το 1909 
πυροδότησε την πρώτη εμφάνιση-παρέμ- 
βαση του εργατικού κινήματος στον πολίτι¬ 
κο γίγνεσθαι. Οι μεταβολές στο πολιτικό σύ¬ 
στημα μετά το Γουδί ήταν αποτέλεσμα και 
της παρέμβασης του εργατικού κινήματος, 
που πρόσθεσε το κοινωνικό βάρος και τα αι- 
τήματά του στις συγκεντρώσεις του Σεπτεμ¬ 
βρίου 1909 στην Αθήνα, αν και με κυρίαρ¬ 
χη ακόμη τη μορφή της «συντεχνιακής» ορ¬ 
γάνωσης (κοινές οργανώσεις μικροεργο- 
δοτών-εργατών). Η αστική τάξη απάντησε 
άμεσα: ίδρυση της Ελληνικής Ένωσης Σωμα¬ 
τείων από τους βιομήχανους, αμφισβητώντας 
για πρώτη φορά την ελληνικότητα της εργα¬ 
τικής τάξης (μοτίβο έκτοτε επαναλαμβανό¬ 
μενο) - ίδρυση του Συνδέσμου Παραγωγι¬ 
κών Σωματείων από τους ίδιους κύκλους, αμ¬ 
φισβητώντας για πρώτη φορά και τον παρα¬ 
γωγικό χαρακτήρα της. Τον ίδιο χρόνο έχου¬ 
με τη σημαντική ίδρυση του ΕΚΑ (Εργατικό 
Κέντρο Αθηνών, είχε προηγηθεί η ίδρυση του 
ΕΚ Βόλου), μετά την αποχώρηση των εργατι¬ 
κών σωματείων από τον Σύνδεσμο Συντεχνι¬ 
ών, σηματοδοτώντας την οργανωτική και πο¬ 
λιτική ως έναν βαθμό ανεξαρτητοποίηση της 
εργατικής τάξης. 

Η παρέμβαση του εργατικού κινήματος 
τον Σεπτέμβρη του 1909 ήταν αποτέλεσμα 
της έντονης συνδικαλιστικής δραστηριότη¬ 
τας μετά το 1905. Μεταξύ 1905-1910 ιδρύ¬ 
ονται 150 νέα σωματεία και πυκνώνουν οι 
απεργίες. Στο διάστημα 1909-14 καταγρά¬ 
φηκαν 115 απεργίες, μεταξύ των οποίων η νι¬ 
κηφόρα πανκαπνεργατική απεργία στη Μα¬ 
κεδονία (προοιωνίζοντας τον πρωταγωνι¬ 
στικό ρόλο του κλάδου στον Μεσοπόλεμο), 
η απεργία των ναυτεργατών το 1910, των 
υπαλλήλων του τραμ το 1911 και των σιδη¬ 
ροδρομικών το 1914. 

Η κίνηση αυτή ανάγκασε τους Φιλελεύ¬ 
θερους του Ελ. Βενιζέλου να υιοθετήσουν 
προστατευτικές διατάξεις για τους εργαζόμε¬ 
νους, τις πρώτες στην ελληνική ιστορία. Το 
1911, το νόμο 3934 «Περί υγιεινής και ασφά¬ 
λειας των εργατών και περί ωρών εργασί¬ 
ας». Το 1912, το νόμο 429 «Περί εργασίας γυ¬ 
ναικών και ανηλίκων». Το 1914, το νόμο 281 
«Περί σωματείων», που έδινε τη δυνατότητα 
σύναψης συλλογικών συμβάσεων στα σωμα¬ 
τεία και απαγόρευε τη συμμετοχή εργοδοτών 



και εργαζομένων σε κοινό σωματείο. Βέβαια, 
το εργατικό δίκαιο έμενε ανεφάρμοστο όταν 
δεν επιβαλλόταν από εργατικές κινητοποιή¬ 
σεις. Αυτό μαρτυρούν οι εκθέσεις των επιθε¬ 
ωρητών εργασίας μετά το 1913. 

Αυτό το στοιχειώδες εργατικό δίκαιο ει- 
σήχθη σε μια περίοδο, όπου οι συνθήκες ερ¬ 
γασίας και διαβίωσης των εργατικών μαζών 
ήταν κτηνώδεις. Οι ώρες εργασίας κυμαίνο¬ 
νταν από δεκάωρο στην καλύτερη περίπτω¬ 
ση έως δεκαοχτάωρο στη χειρότερη. Ο μέσος 
μισθός το 1914 κάλυπτε το 65-70% των απο¬ 
λύτως βασικών αναγκών μιας 4μελούς οικο¬ 
γένειας. Επίσης, τη δεκαετία του 1920 αντι¬ 
στοιχούσαν 13 κάτοικοι για κάθε οικία στην 
Αθήνα, μόνο 6% των κατοικιών υδροδοτού¬ 
νταν, ενώ αναλογούσε μόλις 1 αποχωρητήριο 
σε κάθε 5 οικογένειες. 

Το εργατικό κίνημα στην Ελλάδα την πε¬ 
ρίοδο 1909-18 δεν κατάφερε ν’ αντιτάξει μια 
ανεξάρτητη ταξική πολιτική απέναντι στη 
Μεγάλη Ιδέα και τη φιλοπόλεμη πολιτική 
της ελληνικής μπουρζουαζίας. Οι βαλκανι¬ 
κοί πόλεμοι έπνιξαν σ’ ένα κύμα εθνικισμού 
την εργατική κίνηση στην Παλιά Ελλάδα, 
οι σοσιαλιστές επιστρατεύτηκαν και μόνο η 
Φεντερασιόν καταδίκασε τον πόλεμο. Το ξέ¬ 
σπασμα του Α' Παγκόσμιου Πολέμου βρήκε 
τους έλληνες εργάτες ανήμπορους να εκδώ- 
σουν έστω μια προκήρυξη καταδίκης του. Η 
διαμάχη των δύο παρατάξεων της ελληνικής 
άρχουσας τάξης, βενιζελικών και κωνσταντι- 
νικών, δημιούργησε σύγχυση στις εργατικές 
οργανώσεις. Στις εκλογές του 1915, η Φεντε¬ 
ρασιόν συνέπραξε εκλογικά με την βασιλική 
παράταξη. Ανίκανοι να ξεσκεπάσουν τον κί¬ 
βδηλο χαρακτήρα του συνθήματος περί «ου¬ 
δετερότητας» των αντί-βενιζελικών, υπέ¬ 
ταξαν την ανεξαρτησία της εργατικής τάξης 
στις ενδοαστικές και ενδοϊμπεριαλιστικές δι¬ 
αμάχες. Τον Μάη του 1917, σοσιαλιστικές 
ομάδες της Αθήνας συγγράφουν προκήρυ¬ 
ξη, όπου εύχονται την στρατιωτική ήττα των 
Κεντρικών Δυνάμεων από την Αντάντ προς 
όφελος της Ρωσικής Επανάστασης. 

Η Οκτωβριανή Επανάσταση του 1917 
αποτελεί τομή για το εργατικό κίνημα της 
χώρας μας. Η ίδρυση της ΓΣΕΕ και του 
ΣΕΚΕ, που θα σφραγιστεί από την ακτινοβο¬ 
λία της Γ Διεθνούς, σε συνδυασμό με τη Μι¬ 
κρασιατική Καταστροφή και την έλευση των 
προσφύγων, εισάγουν το ελληνικό εργατικό 
κίνημα στη μεσοπολεμική του περίοδο. 

■ Κωνσταντίνος Σηφάκης 
► Στο επόμενο φύλλο: 

Η ίδρυση της ΓΣΕΕ και του ΣΕΚΕ 


































Απρίλιος 2013 


ΙΣΤΟΡΙΑ 


Εργατική Πάλη 15 


5 Μάρτη 1943: Ο λαός της Αθήνας ακυρώνει τη ναζιστική επιστράτευση 


Σ τις αρχές του 1943, και ιδιαίτερα 
μετά την τελική επικράτηση του 
Κόκκινου Στρατού στο Στάλιν- 
γκραντ, η πλάστιγγα του Β' Πα¬ 
γκόσμιου Πολέμου έγειρε οριστικά σε βάρος 
της ναζιστικής Γερμανίας. Οι ναζί ήταν ανα¬ 
γκασμένοι να στέλνουν όλο και περισσότε¬ 
ρους γερμανούς εργάτες στο μέτωπο και εκ¬ 
πόνησαν ένα κτηνώδες σχέδιο για τη μετα¬ 
φορά εκατοντάδων χιλιάδων εργατών από 
όλες τις κατεχόμενες χώρες της Ευρώπης, 
για να δουλέψουν ως σκλάβοι στα γερμανι¬ 
κά εργοστάσια, ιδίως στα πολεμικά. Στην Ελ¬ 
λάδα όμως, η επιστράτευση ακυρώθηκε χάρη 
στην ηρωική εξέγερση του λαού της Αθήνας 
και του Πειραιά. 

Η ιστοριογραφία της περιόδου της κατο¬ 
χής και της αντίστασης περιστρέφεται κυρί¬ 
ως γύρω από τη δράση του αντάρτικου στην 
ύπαιθρο, με αποτέλεσμα να περνούν συχνά 
σε δεύτερο πλάνο οι αγώνες της εργατικής 
τάξης στα αστικά κέντρα, παρότι έφερναν 
πολλές φορές σε δύσκολη θέση τους κατα- 
κτητές και τους έλληνες συνεργάτες τους και 
δημιουργούσαν τις προϋποθέσεις για τη νίκη 
της ελληνικής επανάστασης. Από τους πρώ¬ 
τους μήνες της κατοχής, και πριν την επίση¬ 
μη ίδρυση του ΕΑΜ το Σεπτέμβρη του 1941, 
είχε ιδρυθεί το εργατικό ΕΑΜ, που αποτέλε- 
σε τον κορμό της αντίστασης στην Αθήνα 
και τις άλλες μεγάλες πόλεις και οργάνωσε 
πολλούς σκληρούς και υποδειγματικούς τα¬ 
ξικούς αγώνες, ενάντια όχι μόνο στις δυνά¬ 
μεις κατοχής αλλά και στη δωσίλογη ελληνι¬ 
κή αστική τάξη και τις κυβερνήσεις της. 

Στις 19 Φλεβάρη 1943 ο γερμανός στρα¬ 
τηγός Βίλχελμ Σπάιντελ υπέγραψε το δι¬ 
άταγμα «περί υποχρεωτικής εργασίας του 
αστικού πληθυσμού της Ελλάδας». Η επί¬ 


σημη διατύπωση δεν μιλούσε για μεταφορά 
των επιστρατευμένων εργατών στη Γερμα¬ 
νία, κανένας όμως δεν είχε αυταπάτες. Στις 
24 Φλεβάρη 1943 χιλιάδες άνθρωποι ξεχύθη¬ 
καν στους δρόμους της Αθήνας. Ένα τμήμα 
της διαδήλωσης διέσπασε τον αστυνομικό 
κλοιό μπροστά στη Βουλή και κατέστρεψε το 
γραφείο του κατοχικού πρωθυπουργού Λο- 
γοθετόπουλου, ενώ ένα άλλο εισέβαλε στο 
υπουργείο Εργασίας σαρώνοντας τους Ιτα¬ 
λούς αστυνομικούς που το φρουρούσαν και 
έβαλαν φωτιά, ώστε να καταστραφούν όλα 
τα αρχεία και ειδικά οι φάκελοι των ανέργων, 
που θα είχαν «προτεραιότητα» στην επιστρά¬ 
τευση. Τρεις διαδηλωτές έπεσαν νεκροί και 
τριάντα τραυματίστηκαν σοβαρά. 

Οι πληροφορίες έδειχναν ότι η δωσιλογι- 
κή κυβέρνηση θα ανακοίνωνε επισήμως την 
επιστράτευση στις 5 Μάρτη. Η κατάσταση 
ήταν κρίσιμη, όμως και η ευκαιρία τεράστια, 
εφόσον λαμβάνονταν τολμηρές πρωτοβου¬ 
λίες. Ο πρωταγωνιστικός ρόλος ανήκε στα 
στελέχη του ΕΑΜ και ειδικότερα του εργατι¬ 
κού ΕΑΜ, που θα αποκόμιζαν τους καρπούς 
της σκληρής και συστηματικής δουλειάς των 
προηγούμενων μηνών. Ο Νίκος Πλουμπίδης, 
μεσαίο στέλεχος του ΚΚΕ τότε, δίνει μια πε¬ 
ριγραφή της κατάστασης, ενδεικτική για το 
θάρρος και την αυταπάρνηση των ανθρώπων 
που δημιούργησαν το έπος της αντίστασης, 
δηλαδή της ελληνικής επανάστασης: «... 
Είχα, βέβαια, τους δημόσιους υπαλλήλους 
έτοιμους για απεργία, τους εργατοϋπαλληλι- 
κούς κλάδους μπορούσα να τους κατεβάσω, 
το λαό των συνοικιών επίσης μπορούσα να 
κινητοποιήσω, αλλά το ζήτημα ήταν σοβαρό¬ 
τατο, ήταν γενικά πολιτικό ζήτημα. Αν περί- 
μενα σύγκληση του Πολιτικού Γραφείου θα 
χανόταν η ευκαιρία και θα ήταν δύσκολο να 


ανατραπεί ειλημμένη απόφαση. Να παραμεί¬ 
νω αδρανής με τη δικαιολογία ότι δεν ήταν 
δική μου δουλειά να αποφασίσω, το θεώρησα 
προδοσία και απέναντι στο Κόμμα και απέ¬ 
ναντι του λαού. Κατέληξα να αναλάβω την 
ευθύνη. Έβλεπα καθαρά την επιτυχία και τη 
νίκη, συναισθηματικά, αλλά και με τη μελέ¬ 
τη της κατάστασης και αποφάσισα να κατε¬ 
βάσω στις 5 του Μάρτη τους εργατοϋπαλλη- 
λικούς κλάδους της Αθήνας σε Γενική Πολι¬ 
τική Απεργία και το λαό της Αθήνας σε Παλ¬ 
λαϊκή Διαδήλωση με σύνθημα «Κάτω η πο¬ 
λιτική επιστράτευση. Ψωμί, δουλειά, ελευθε¬ 
ρία»». 

Στις 5 Μάρτη 1943 τα πάντα, τράπε¬ 
ζες, δημόσιες υπηρεσίες, συγκοινωνίες, ερ¬ 
γοστάσια, μαγαζιά νέκρωσαν από τη γενι¬ 
κή απεργία. Μια μαρτυρία αναφέρει χαρα¬ 
κτηριστικά ότι το στέλεχος των δωσίλογων 
που διατάχθηκε να εκδώσει διάταγμα από¬ 
λυσης όλων των απεργών δημοσίων υπαλ¬ 
λήλων δεν έβρισκε δακτυλογράφο να το 
γράψει! Μια τεράστια λαοθάλασσα κατέβη¬ 
κε στους δρόμους της Αθήνας. Η διαδήλω¬ 
ση είχε προπαγανδιστεί πυρετωδώς επί μέ¬ 
ρες, με συνθήματα στους τοίχους, πολυγρα- 
φημένες προκηρύξεις, τρικάκια και τα περί¬ 
φημα χωνιά, που τότε άρχισαν να χρησιμο¬ 
ποιούνται. Σε πολλά σημεία, τα γερμανικά 
και ιταλικά στρατεύματα ανοίγουν πυρ και 
σκοτώνουν για να ανακόψουν την ορμή των 
μαζών, αλλά μάταια. Οι πιο ηρωικές σελίδες 
γράφτηκαν όταν τα κύματα των διαδηλω¬ 
τών έφτασαν στο υπουργείο Εργασίας, όπου 
ήταν ήδη στημένα τα γερμανικά πολυβόλα. 
Η κτηνώδης δύναμη των ναζί αποδείχτηκε 
πολύ μικρή μπροστά στην ορμή του αποφα¬ 
σισμένου για όλα εξεγερμένου πλήθους. Οι 
συγκρούσεις συνεχίστηκαν επί πολλές ώρες 



σε όλη την πόλη, με εκατοντάδες νεκρούς και 
χιλιάδες τραυματίες. 

Τα σχέδια των Γερμανών ματαιώθηκαν. 
Ο Λογοθετόπουλος αντικαταστάθηκε με τον 
Ράλλη, τον δημιουργό των ταγμάτων ασφα¬ 
λείας. Αργότερα, ο ίδιος ο Χίτλερ θα προ¬ 
σπαθήσει να μαζέψει τα ασυμμάζευτα, δηλώ¬ 
νοντας ότι οι Έλληνες εξαιρέθηκαν από την 
επιστράτευση λόγω της ... φυλετικής τους 
καθαρότητας και της ιστορίας τους. Πράγ¬ 
ματι, η Ελλάδα ήταν η μοναδική χώρα όπου 
οι ναζί δεν μπόρεσαν να πάρουν σκλάβους 
για τα πολεμικά τους εργοστάσια. Η τερά¬ 
στια δυναμική της ελληνικής επανάστασης 
είχε ξεδιπλωθεί. Όμως, αυτοί οι ηρωικοί αγώ¬ 
νες πήγαν χαμένοι γιατί δεν μπόρεσαν να ξε- 
φύγουν από τη σταλινική ηγεσία του ΚΚΕ, η 
οποία, με τις προδοτικές συμφωνίες του Λι¬ 
βάνου, της Καζέρτας και της Βάρκιζας πα¬ 
ρέδωσε το κίνημα της αντίστασης βορά στα 
ντόπια και ξένα αφεντικά. Το παράδειγμα 
της εξέγερσης του Μάρτη του 1943 είναι σή¬ 
μερα εξαιρετικά επίκαιρο, καθώς μόνο με τέ¬ 
τοιας κλίμακας αγώνες και θυσίες μπορούμε 
να απαλλαχτούμε από τη χούντα κυβέρνη- 
σης-τρόικας. 

Μ Γιάννης Χαλάς 


1883 - 2013:130 χρόνια από τον θάνατο του Καρλ Μαρξ 


Σ τις αρχές του 21 ου αιώνα, που η 
βαρβαρότητα του καπιταλιστικού 
συστήματος απειλεί να ξεπεράσει 
ακόμα και τις φρικαλεότητες του 
20 ου , τα Άουσβιτς, τις Χιροσίμες και τους 
παγκόσμιους πολέμους, και μόλις 20 χρόνια 
μετά τις κίβδηλες θριαμβολογίες των αστών 
για το «τέλος της ιστορίας», η 130 η επέτειος 
από τον θάνατο του Καρλ Μαρξ υπενθυμί¬ 
ζει ότι η ιστορία βρίσκεται ακόμα μπροστά 
μας, ανοιχτή στις πιο φωτεινές και ανθρώ¬ 
πινες εκδοχές της. Στην ιστορία που δημι¬ 
ουργούν με τη μαζική αυτενέργειά τους οι 
καταπιεζόμενες τάξεις, υψώνονται ορισμέ¬ 
να ονόματα και τοποθετούνται στο βάθρο 
μυθικών προπατόρων της ανθρώπινης απε¬ 
λευθέρωσης, της λύσης του ταξικού δράμα¬ 
τος αιώνων. Τέτοιο και το όνομα του Καρλ 
Μαρξ. 

Γιατί μπορεί σε τελευταία ανάλυση ο 
Μαρξισμός, η πλέον απελευθερωτική ιδεο¬ 
λογία στην ιστορία της ανθρώπινης κοινω¬ 
νίας, να είναι προϊόν της γέννησης και ανά¬ 
πτυξης του καπιταλιστικού τρόπου παρα¬ 
γωγής και της ταξικής πάλης που τη συνο¬ 
δεύει, όμως μεσολάβησε η πραγματική ζωη 
και συνειδητή δράση του Καρλ Μαρξ και 
του συντρόφου και αδελφικού του φίλου 
ΦρίντριχΈνγκελς, που μεταμόρφωσαν ένα 
πανάρχαιο όραμα της ανθρωπότητος, την 
επιστροφή σε μια «χρυσή» αταξική εποχή, 
από ουτοπία σε επιστημονικά θεμελιωμένη 
δυνατότητα. 

Ο Μαρξ, γεννημένος το 1818 στο Τρίερ 
της Ρηνανίας, από εύπορη οικογένεια, προ¬ 
οριζόταν αρχικά ν’ ακολουθήσει ακαδημα¬ 
ϊκή σταδιοδρομία, που στάθηκε όμως αδύ¬ 
νατη λόγω του αντιδραστικού κλίματος των 
γερμανικών πανεπιστημίων και της απόφα¬ 
σής του ν’ αφιερωθεί στο επαναστατικό κί¬ 
νημα. Έκτοτε βιοπορίστηκε από την δημο¬ 


σιογραφία και τη συγγραφή, υποφέροντας 
μια δύσκολη και φτωχική ζωή, με μόνα στη- 
ρίγματά του, ψυχικά και υλικά, τη συμπα¬ 
ράσταση της συζύγου του Τζένης φον Βε- 
στφάλεν καΓΕνγκελς. Πέθανε στις 14 Απρί¬ 
λη του 1883, αφού μεταμόρφωσε με τη ζωή 
και το έργο του την όψη και τις ελπίδες της 
ανθρωπότητας. 

Ο Μαρξισμός εμφανίστηκε ως επανα¬ 
στατικός μετασχηματισμός και συνένωση 
των κοινωνικών επιστημών, των επαναστα¬ 
τικών οργανώσεων που γεννήθηκαν από 
την άκρα αριστερά της Μεγάλης Γαλλικής 
Επανάστασης και του στοιχειώδους κινή¬ 
ματος εργατικής αυτοοργάνωσης και χειρα¬ 
φέτησης - και, τέλος, του προ μαρξιστικού 
σοσιαλισμού. Αφομοιώνοντας πλήρως και 
υποβάλλοντας σε κριτική εξέταση τις προ¬ 
όδους που είχαν συσσωρευτεί σε κάθε ένα 
από τα παραπάνω πεδία πριν απ’ αυτούς, οι 
Μαρξ και Ένγκελς τα μεταμόρφωσαν, δια¬ 
τηρώντας ό,τι ήταν ουσιαστικά σωστό. 

Πρώτο, «ξανάστησαν στα πόδια της» 
τη Διαλεκτική του Χέγκελ, τη μεγαλύτε¬ 
ρη προσφορά της κλασικής γερμανικής φι¬ 
λοσοφίας, αναιρώντας τον ιδεαλιστικό της 
χαρακτήρα και αναναδιατυπώνοντάς την 
υλιστικά. Συνέχισαν το έργο της γαλλικής 
ιστοριογραφίας, αναπτύσσοντας τη θεωρία 
του Ιστορικού Υλισμού. Συνέλαβαν δηλαδή 
την κεντρικότητα της κοινωνικής εργασίας 
και των αντίστοιχα σχηματιζόμενών παρα¬ 
γωγικών σχέσεων, τη διαδοχή των διαφορε¬ 
τικών τρόπων παραγωγής, τη διάκριση βά¬ 
ση ς-εποικοδομήματος και συνεπώς τον πα¬ 
ροδικό, ιστορικό χαρακτήρα του κράτους. 
Τέλος, υπέβαλλαν σε μια εκπληκτικά οξυ¬ 
δερκή, αντικειμενική αλλά και ανελήτη κρι¬ 
τική την κλασική αγγλική πολιτική οικονο¬ 
μία, η οποία είχε σημειώσει ορισμένες προ¬ 
όδους κάτω από την επαναστατική αστική 


τάξη και την οποία έστρεψαν εναντίον της, 
όταν αυτή έγινε κυρίαρχη τάξη. Η προσωπι¬ 
κή συνεισφορά του Μαρξ σ’ αυτό το πεδίο 
είναι ίσως η πιο γνωστή. Τα ογκώδη γραπτά 
και οι αδιάκοπες έρευνές του, που αφορού¬ 
σαν την ανάλυση του καπιταλιστκού τρό¬ 
που παραγωγής, τον απασχόλησαν πάνω 
από δυο δεκαετίες και έμειναν ανολοκλή¬ 
ρωτα (σε σχέση με τα ακόμα πιο μακρόπνοα 
προσχέδια που ο ίδιος είχε κάνει), παρότι 
πρόλαβε να δει όσο ζούσε την έκδοση του 
πρώτου τόμου του Κεφαλαίου. 

Δεύτερο, η τεράστια αυτή εργασία επέ¬ 
τρεψε να θεμελιωθεί το εγχείρημα της ανα¬ 
τροπής και αντικατάστασης της αστικής 
κοινωνίας όχι απλώς στην αποσπασμα¬ 
τική κριτική ορισμένων όψεών της, αλλά 
στις ίδιες τις προόδους και τις αντιφάσεις 
της. Συνέλαβαν τον πρωταγωνιστικό ρόλο 
του διαρκώς αυξανόμενου προλεταριάτου, 
τη δυνατότητα του να είναι ο φορέας και 
η κυρίαρχη δύναμη των επερχόμενών επα¬ 
ναστάσεων. Έθεσαν έτσι στο περιθώριο τα 
διάφορα ουτοπικά σοσιαλιστικά ρεύματα. 

Τρίτο, ζώντας τις επαναστάσεις του 
1848-1850 και την Παρισινή Κομμούνα του 
1871, αντιλήφθηκαν και πρόταξαν την ανά¬ 
γκη ανεξάρτητης πολιτική οργάνωσης του 
προλεταριάτου. Δηλαδή τη δημιουργία μα¬ 
ζικών εργατικών κομμάτων, που θα παρέμ- 
βαιναν στην εθνική πολιτική ζωη και θα 
προετοίμαζαν την εργατική τάξη για την κα¬ 
τάληψη της εξουσίας. Μπόρεσαν έτσι να πε¬ 
ριθωριοποιήσουν τις πραξικοπηματισμό, 
που κληροδοτούσαν οι επαναστατικές ορ¬ 
γανώσεις της άκρας αριστερός της Γαλλικής 
Επανάστασης (Μπαμπέφ, Μπλανκί). Αυτή 
ήταν μια βασική έγνοια του Μαρξ και του 
Ένγκελς, που επιτεύχθηκε σε γενικές γραμ¬ 
μές για τις ευρωπαϊκές χώρες με ορόσημα 
την ίδρυση της Α’ Διεθνούς το 1863 και την 


συνένωση του μαρξιστικού κόμματος των 
Β. Αίμπκνεχτ και Μπέμπελ με το εργατικό 
κόμμα του Αασάλ στην Γερμανία το 1863. 

Η τιτάνια αυτή προσπάθεια να τεθεί σε 
στέρεες και επιστημονικές βάσεις το κίνημα 
χειραφέτησης του προλεταριάτου και τελικά 
της ανθρωπότητος είναι αρκετά δύσκολο να 
κομματιαστεί και να μοιραστεί το ένα ή το 
άλλο μέρος της μεταξύ των δύο θεμελιωτών 
του επιστημονικού σοσιαλισμού. Γνωρίστη¬ 
καν τη δεκαετία του 1840 και δέθηκαν με 
αξεδιάλυτους φιλικούς, συντροφικούς και 
επιστημονικούς δεσμούς, που καθόρισαν τη 
μετέπειτα ζωή τους. Δεν είναι απλώς η οικο¬ 
νομική στήριξη του Ένγκελς στον Μαρξ. Εί¬ 
ναι η από κοινού συγγραφή βιβλίων, η τε¬ 
ράστια πολιτική αλληλογραφία τους, η από 
κοινού πάλη τους μέσα στις πρώτες κομμου¬ 
νιστικές οργανώσεις. 

Η σημερινή κρίση, επαναφέροντας τους 
χειρότερους εφιάλτες του καπιταλιστικού 
συστήματος, από τους οποίους πίστεψε ότι 
λυτρώθηκε η αστική τάξη στις αρχές της δε¬ 
καετίας του ’90, έκανε ακόμα και τους ίδιους 
τους ιδεολόγους της ν’ αναρωτιούνται αν ο 
Μαρξ «είχε τελικά δίκιο». Σήμερα, η αναζή¬ 
τηση και το ενδιαφέρον για το έργο του με¬ 
γαλώνουν ξανά, μαζί με την άνοδο των τα¬ 
ξικών αγώνων. Οι νικηφόρες εργατικές-σο- 
σιαλιστικές σοσιαλιστικές επαναστάσεις 
που βρίσκονται μπροστά μας, θα δικαιώ¬ 
σουν και έμπρακτα το υψηλό ιδανικού αυ¬ 
τού του προφήτη του «κομμουνιστικού φα¬ 
ντάσματος που πλανάται». Αυτού του ακλό¬ 
νητου αγωνιστή, του ακούραστου ερευνητή, 
του μεγαλοφυή θεωρητικού, του λαμπρού 
μυαλού που έθεσε τη διάνοια και τη ζωή του 
στην υπηρεσία του εκμεταλλευόμενου προ¬ 
λεταριάτου και της απελευθέρωσής του μαζί 
με όλη την ανθρωπότητα. 





























16 Εργατική Πάλη 


Απρίλιος 2013 


Πάνω από 100 εκατομμύρια απεργοί στην Ινδία 

Το ξύπνημα ενός προλεταριακού γίγηνιη 



Η 28η και η 29η Φεβρου¬ 
άριου 2013 θα μείνουν 
στην ιστορία του εργα¬ 
τικού κινήματος σαν οι 
μέρες που πραγματοποιήθηκε η με¬ 
γαλύτερη απεργία στην ιστορία του 
καπιταλισμού μέχρι σήμερα. Το ινδι¬ 
κό προλεταριάτο, δεύτερο μεγαλύτε¬ 
ρο παγκόσμια μετά το κινέζικο, έδει¬ 
ξε την τεράστια δύναμή του, παρα- 
λύοντας σε μεγάλο βαθμό την αχανή 
χώρα, μια απο τις «αναδυόμενες» δυ¬ 
νάμεις. Σύμφωνα με εκτιμήσεις, στην 
απεργία συμμετείχαν πάνω απο 100 
εκ. εργαζόμενοι! Αυτή η πρωτοφανής 
ιστορικά μαζική απεργία έρχεται μετά 
απο πολλούς, μικρούς και μεγάλους, 
σκληρούς ταξικούς αγώνες, που δεί¬ 
χνουν την αυξανόμενη μαχητικότητα 
της εργατικής τάξης και την αποφα- 
σιστικότητά της να επιβάλει λύσεις 
στα άμεσα προβλήματα της, διεκδι- 
κώντας μέρος του πλούτου που πα¬ 
ράγει. 

Ενώ λίγες χώρες γνώρισαν τα τε¬ 
λευταία χρόνια ρυθμούς ανάπτυξης 
ανάλογους με την Ινδία (9% σε ετή¬ 
σια βάση), οι ινδοί εργάτες δεν μα¬ 
ζεύουν παρά τα ψίχουλα απ’ το τρα¬ 
πέζι των αφεντικών. Παρά τη γοργή 
βιομηχανοποίηση, οι συνθήκες ζωής 
και εργασίας του προλεταριάτου θυ¬ 
μίζουν υποσαχάρια Αφρική. Ενώ οι 
πλουσιότεροι 55 Ινδοί κατέχουν το 
1/6 του πλούτου της χώρας, αυτοί 
που ζουν σε απόλυτη φτώχεια ξεπερ¬ 
νούν τα 400 εκ. Το 77% του πληθυ¬ 
σμού επιβιώνει με λιγότερο από 20 
ρουπίες την ημέρα, δηλαδή ούτε 0,4 
δολάρια! Η φορολογία των επιχει¬ 
ρήσεων έχει σχεδόν μηδενιστεί, τα 
όποια επιδόματα προστάτευαν τους 
φτωχούς κόβονται δραστικά, αυξά¬ 
νεται η φορολογία όλων των προϊό¬ 
ντων, επιβαρύνοντας κυρίως τις φτω¬ 
χές εργαζόμενες μάζες. Αυτό, μαζί με 
το αδυνάτισμα του αγροτικού τομέα, 
έχει εκτινάξει τον πληθωρισμό, ειδικά 
στα είδη διατροφής. Οι επαναλαμβα¬ 
νόμενες διαβεβαιώσεις της κυβέρνη¬ 
σης για έλεγχο των τιμών των τροφί¬ 
μων έχουν μείνει στα λόγια, καθώς η 
αγορά ελέγχεται από μεγάλες επιχει¬ 
ρήσεις, εμπόρους και κτηματίες. 

Άλλωστε, η βία που εξαπολύ¬ 
ει το κεφάλαιο γίνεται με την ανοι¬ 


χτή συνεργασία της κυβέρνησης, η 
οποία του έχει παραχωρήσει το δι¬ 
καίωμα «σχεδιασμού» της οικονομί¬ 
ας, υποτάσσοντας τη νομοθεσία και 
τον κρατικό μηχανισμό στις ανάγκες 
του. Παραχωρούνται στους καπιταλι¬ 
στές αχανείς εκτάσεις γης προς εκμε¬ 
τάλλευση, οξύνοντας περαιτέρω τις 
αντιθέσεις στην ύπαιθρο, ξεριζώνο¬ 
ντας εκατομμύρια αγρότες, που στοι¬ 
βάζονται περιφερόμενοι στις μεγα- 
λουπόλεις αναζητώντας ένα κομμά¬ 
τι ψωμί. 

Ενώ λοιπόν μεταξύ 1999 και 2011 
η παραγωγικότητα της εργασίας αυ¬ 
ξήθηκε κατά 12,6%, το πραγματικό 
εισόδημα των εργατών έπεσε κατά 
2%. Πάνω από το 50% των εργατών 
στις δημόσιες βιομηχανίες προσλαμ¬ 
βάνονται από εργολάβους και πάνω 
από το 80% στις ιδιωτικές. Μόνο τα 
επίσημα στοιχεία δείχνουν 36 εκ. ερ¬ 
γαζόμενους σε εργολάβους με «επί¬ 
σημη κρατική άδεια». Με στοιχεία 
του υπουργείου εργασίας, πάνω από 
το 28% των 459 εκ. εργατών στην Ιν¬ 
δία εργάζονται σε εργολαβίες (δηλ. 
πάνω από 128 εκ. εργαζόμενοι). 

Ήταν αναπόφευκτο η παγκόσμια 
κρίση να επηρεάσει και την Ινδία, μει¬ 
ώνοντας τους ρυθμούς ανάπτυξης. Η 
μεταποίηση, από τους πιο κερδοφό- 
ρους τομείς, χτυπήθηκε από την πτώ¬ 
ση της ζήτησης. Ο Δείκτης Βιομηχα¬ 
νικής Παραγωγής για τη μεταποίηση 
έπεσε από το 6,9% το 2011 στο -0,1% 
το 2012, όπου παραμένει στάσιμος. 
Συνολικά, η βιομηχανία έχει χάσει τη 
δυνατότητα δημιουργίας νέων θέσεις 
εργασίας και οι καπιταλιστές προχω¬ 
ρούν σε δραστικές περικοπές. Όμως 
και οι θέσεις εργασίας που δημιουρ- 
γήθηκαν, στην πλειοψηφία τους εί¬ 
ναι μερικής απασχόλησης, προεραι- 
τικής αμοιβής(!), εργολαβικές, θέσεις 
«μαθητείας» και άλλες μορφές απρο¬ 
στάτευτης και ανασφάλιστης εργα¬ 
σίας. Ένα μεγάλο κομμάτι των προ¬ 
σωρινά απασχολούμενων αμοίβεται 
μ’ ένα μικρό κλάσμα των μισθών που 
παίρνουν οι εργαζόμενοι με σταθερές 
σχέσεις εργασίας - και στις περισσό¬ 
τερες περιπτώσεις κάνουν δουλειές 
πολύ πιο βαριές και επικίνδυνες. Ακό¬ 
μα, οι γυναίκες δουλεύουν με πολύ 
χαμηλούς μισθούς, ενώ συχνά αυτό 
δεν αναγνωρίζο¬ 
νται καν σαν «ερ¬ 
γασία». Μάλιστα, 
γίνονται αντι¬ 
κείμενο κάθε εί¬ 
δους προκαλήψε- 
ων και παρενο¬ 
χλήσεων, συμπε- 
ριλαμβανομένης 
της σεξουαλικής. 
(*) 

Αυτή η κατά¬ 
σταση έχει οδη¬ 
γήσει σε αρκε¬ 
τούς μαχητικούς 
εργατικούς αγώ¬ 
νες τα τελευταία 
χρόνια. Μόνο 


στην αυτοκινητοβιομηχανία μπο¬ 
ρούμε να παραθέσουμε δεκάδες πε¬ 
ριπτώσεις: δυζυΕί, Μανεσάρ, ΑΠίεά 
Νίρροπ, Σαχιμπαμπάντ, Ηγτιηάώ 
στην επαρχία Τσενάι, Ηοηάα 
ΜοΐοΓεγεΙεδ, Γουργκαόν, Ψοίνο, Χο- 
σκότε, ΟεηοΓαΙ ΜοίοΓδ στο Χαλόι 
κ.λπ. Σε πολλές περιπτώσεις, οι εργά¬ 
τες κατέστρεψαν τις μηχανές, έκαψαν 
τα εργοστάσια και ακόμα σκότωσαν 
τους διευθυντές! Τέτοιες βίαιες κινη¬ 
τοποιήσεις έχουν προκληθεί από την 
πολύχρονη άρνηση ικανοποιήσης 
των αιτημάτων τους, τις απειλές και 
ταπεινώσεις από τους διευθυντές. 

Τους τελευταίους μήνες, ανα¬ 
πτύσσεται ένα κύμα αγώνων για την 
αναγνώριση συνδικάτων στην αυτο¬ 
κινητοβιομηχανία (6η μεγαλύτερη 
στον κόσμο, με ετήσια παραγωγή 3,9 
εκ. αυτοκίνητα το 2011), που συνε¬ 
χώς επεκτείνεται. Από τις πιο σημα¬ 
ντικές ήταν η διήμερη απεργία σε ερ¬ 
γοστάσιο της Ηγιιηάώ, μια παρατε- 
ταμένη «άγρια» απεργία από το προ¬ 
σωπικό της Αιγ Ιηάΐα και κυρίως οι 
μαζικότατες κινητοποιήσεις εργαζό¬ 
μενων σε τηλεφωνικά κέντρα και αν¬ 
θρακωρύχων ενάντια στα σχέδια ιδι¬ 
ωτικοποίησης. 

Έτσι μεγάλωσε η πίεση στις συν¬ 
δικαλιστικές ηγεσίες, που στην πλει¬ 
οψηφία τους ελέγχονται είτε από τα 
κόμματα εξουσίας είτε από τους στα¬ 
λινικούς των ΚΚΙ και ΚΚΙ (μαρξι¬ 
στικό), των οποίων η κύρια πολιτική 
«ανησυχία» είναι να «εξομαλύνουν» 
την κατάσταση, κρατώντας ισορρο¬ 
πίες ανάμεσα σε κράτος, καπιταλι¬ 
στές και εργάτες. Δεν αποτελεί άλλω¬ 
στε έκπληξη ότι, στις περισσότερες 
περιπτώσεις, στις μαχητικές κινητο¬ 
ποιήσεις ηγούνται ανεξάρτητα συνδι¬ 
κάτα, αρνούμενα να συμμορφωθούν 
με τις προσταγές των κεντρικών συν¬ 
δικάτων. 

Έτσι έφτασε να παρθεί η απόφα¬ 
ση για μια 48ωρη Γενική Απεργία. 
Μετά απο δύο χρόνια επίμονης άρ¬ 
νησης της κυβέρνησης να διαπραγ¬ 
ματευτεί με τα συνδικάτα, περισσότε¬ 
ρες απο 12 Κεντρικές Ομοσπονδίες 
οργάνωσαν στις 4 Σεπτεμβρίου 2012 
μια Εθνική Εργατική Συνδιάσκεψη, 
στην οποία καθορίστηκε ένα πλά¬ 
νο 10 κοινών αιτημάτων και αποφα- 
σίστηκε η 48ωρη απεργία. Ενώ η κυ¬ 
βέρνηση τηρούσε μακρόχρονη σιγή 
ιχθύος, την τελευταία στιγμή, στις 
13 Φεβρουάριου, μέσω του υπουρ¬ 
γού εργασίας, προσκάλεσε σε συνά¬ 
ντηση τα συνδικάτα καλώντας τα σε 
αναστολή της απεργίας. Στις 17 Φε¬ 
βρουάριου, ο πρωθυπουργός κάλεσε 
κι αυτός τα συνδικάτα ν’ αναστείλουν 
την απεργία και την επομένη πραγ¬ 
ματοποιήθηκε μια συνάντηση μερι¬ 
κών υπουργών με συνδικαλιστικούς 
αντιπρόσωπους. Όμως η κυβέρνηση 
δεν ήθελε να κάνει καμία συγκεκρι¬ 
μένη παραχώρηση και οι εργαζόμενοι 
προχώρησαν στην προγραμματισμέ¬ 
νη 48ωρη απεργία. 

Η απεργία δεν είχε μόνο καθαρά 


οικονομικό χαρακτήρα αλλά και βα¬ 
θιά πολιτικό, καθώς ακόμα και τα νό¬ 
μιμα συνταγματικά δικαιώματα των 
εργαζομένων υπονομεύονται συνε¬ 
χώς. Το πιο σημαντικό, το δικαίωμα 
στην απεργία, αμφισβητείται όλο και 
πιο ανοιχτά. Σε αρκετές πλέον περι¬ 
πτώσεις οι απεργίες κρίνονται «πα¬ 
ράνομες και καταχρηστικές». Άλλω¬ 
στε, στις περισσότερες απο 1000(!) 
Ειδικές Οικονομικές Ζώνες που έχει 
εγκρίνει η κυβέρνηση, δεν υπάρχει 
δικαίωμα οργάνωσης σε συνδικάτα ή 
απεργίας! 

Η συμμετοχή στην απεργία επε¬ 
κτάθηκε σ’ όλη την οικονομία (τρά¬ 
πεζες, λιμάνια, σιδηρόδρομοι, ασφά¬ 
λειες, μεταφορές, ενέργεια, ορυχεία, 
αερομεταφορές κ.α.) Κατά την πρώ¬ 
τη μέρα, ξέσπασαν συγκρούσεις με¬ 
ταξύ απεργών και απεργοσπαστών 
στο εργοστάσιο της Νοίάα, στις οποί¬ 
ες κάηκαν αυτοκίνητα. Στην πόλη 
Χαριάνα, ένας οδηγός συνδικαλιστής 
ηγέτης σκοτώθηκε προσπαθώντας 
μαζί με άλλους εργαζόμενους να στα¬ 
ματήσουν απεργοσπάστες. 

Η Ινδία είναι ένα κλασικό πα¬ 
ράδειγμα άνισης και συνδυασμένης 
ανάπτυξης. Περισσότερες απο έξι δε¬ 
καετίες μετά την ανεξαρτησία της και 
παρά το οικονομικό της «θαύμα», πα¬ 
ραμένει κυρίως μια αγροτική χώρα. 
Από τον γιγάντιο πληθυσμό των 1,2 
δις, το 72 % ζει στην ύπαιθρο, όπου 
οι συνθήκες διαβίωσης είναι άθλιες. 
Όμως, ο ινδικός καπιταλισμός, μέσα 
στις αντιφάσεις της ανάπτυξής του, 
δημιούργησε έναν γίγαντα, το ινδικό 
προλεταριάτο, που ξύπνησε και απει¬ 
λεί να μετατραπεί στον ίδιο του τον 
νεκροθάφτη. 

Ρ.Β. 

(*) Βασικά αιτήματα των εργαζομέ¬ 
νων είναι το σταμάτημα της σεξουαλι¬ 
κής παρενόχλησης των γυναικών και 
να φτιαχτούν στα εργοστάσια ξεχωρι¬ 
στές τουαλέτες για άνδρες και γυναί¬ 
κες. Το πρόσφατο τεράστιο κύμα δια¬ 
δηλώσεων ενάντια στους βιασμούς γυ¬ 
ναικών δείχνει με τον πιο αποτρόπαιο 
τρόπο τη συμβίωση του καπιταλισμού 
και της «δημοκρατίας» με τα πιο αντι¬ 
δραστικά συστήματα και ιδεολογίες. 
Ο μεγαλύτερος βιαστής, άλλωστε, εί¬ 
ναι το ίδιο το ινδικό κράτος και οι μη¬ 
χανισμοί του (στρατός, αστυνομία). Το 
1991, στο Κασμίρ, ο κατοχικός ινδικός 
στρατός βίασε σε μια μόνο νύχτα 100 
γυναίκες από 13 ως 80 ετών. Η γυναι¬ 
κεία καταπίεση ενδυναμώνεται μέσω 
του συστήματος ραηάιαγαί (συμβού¬ 
λιο χωριού), που ενισχύει το σύστη¬ 
μα της κάστας και προστάζει τι είναι 
παραδεκτό σ’ όλες τις όψεις των κοι¬ 
νωνικών σχέσεων. Αυτά τα συμβούλια 
έχουν την εξουσία να τιμωρούν από 
μικτούς γάμους (μεταξύ διαφορετικών 
καστών) έως το ντύσιμο των γυναι¬ 
κών. Η απελεύθερωση της γυναίκας 
στην Ινδία είναι αχώριστη απο την κα¬ 
ταστροφή του αντιδραστικού συστή¬ 
ματος των καστών. 



























